
Argument 


Limba, ca tot ce există pe lume, este într-o 
permanentă transformare şi prefacere, fiindcă în limbă 
necontenit se naşte ceva nou și dispare ceva vechi. 
Vocabularul, fiind în strânsă legătură cu toate soiurile de 
activitate a omului, cu producţia, cu baza, cu suprastructura, 
se găseşte într-o schimbare aproape neîntreruptă. Fiecare 
nouă invenţie, fiecare metamorfoză în felul de viață al 
oamenilor, orice raport între oameni duce la apariția de 
cuvinte noi, create din materialul limbii respective sau 
împrumutate din alte limbi. 

Completarea vocabularului cu noi cuvinte, de care 
limba are nevoie pentru a exprima idei noi şi eliminarea 
cuvintelor învechite de care nu mai e nevoie, constituie un 
progres incontestabil pentru limbă. 

Sistemul dinamic al limbii reclamă continuu 
asimilarea unor termeni adecvaţi şi expresivi, pentru 
exprimarea unor noţiuni, concepte şi realităţi noi. Anume 
despre aceast sistem am încercat să vorbim în lucrarea de 
față. Ne-am oprit mai ales asupra acelor aspecte care 
ilustrează tendințe importante în evoluția limbii române 
actuale. 

Suportul de curs Dinamica vocabularului limbii 
române este prevăzut pentru studenţii ciclului II Masterat, 
conceput în acord cu cerințele programei analitice în 
vigoare. 

Materialul teoretic este structurat în cinci teme. 
Cursul prezintă diferite concepte în viziunea mai multor 


autori, cît şi un vast material de exemple pentru fiecare temă 
luată în discuţie. 

Este incontestabilă utilitatea acestui suport teoretic 
pentru aprofundarea unor cunoștințe lingvistice şi formarea 
profesională a unui filolog capabil de o analiză profundă și 
creativă asupra dezvoltării competenţelor de comunicare 
orală şi scrisă. 

I. DINAMICA LINGVISTICĂ 


1. 1. Conceptul de dinamică a limbii 

1. 2. Inovația, primul factor al dinamicii limbii 

1. 3. Definiţia şi sfera noţiunii de limbă literară. 
Caracterul normat şi caracterul cultivat al limbii literare 

1. 4. Norma şi abaterea literară în româna 
actuală 


1.5. Evoluţia normei literare 

1. 6. Modificările în limbă. Cauzele care provoacă 
aceste modificări 


1. 1. Conceptul de dinamică a limbii 

Mult folosit în ultimele decenii, substantivul 
dinamică referitor la fapte de limbă, este mai curând o 
figură de stil, realizată prin adoptarea unui termen cu 
originea în fizică şi în tehnică (mecanică) - şi nu un termen 
propriu-zis lingvistic, ceea ce explică şi absenţa lui din cele 
mai multe dicționare de terminologie a ştiinţei noastre, 
excepţie făcînd Dicţionarul de Ştiinţe ale limbii. (2001) 
Conform acestui dicţionar, dinamica este definită drept 
„variaţie a unei limbi atât în diacronie, deci în evoluţia ei de 
la o etapă istorică la alta, cât şi în sincronie, adică în 
manifestările ei sincronic diversificate”, dinamica limbii este 
un concept supraordonat celor de evoluţie / schimbare şi de 
varietate / diversitate. ” [35 p. 12]. 

După părerea cercetătoarei M. Avram substantivul 
dinamică a făcut carieră în lingvistică şi în alte ştiinţe umane 
pornind de la sensul din limba comună; „dezvoltare intensă, 
schimbare continuă, bogăție de mişcare”, sens strâns legat 
de cel curent al adjectivului dinamic: „plin de mişcare, de 
acțiune, active; care este în continuă (şi intensă) mişcare, 
evoluţie; care se desfăşoară rapid”, [DEX] el poate fi util ca 
termen conotativ, cu aprecieri de ordin calitativ şi cantitativ; 
care prezintă mişcarea (schimbarea în timp sau 
diversificarea) ca având un ritm intens, rapid, o mare 
amploare. Astfel spus, dinamica (limbii) ar desemna ceea 
ce, cu metafore care evocă fie rapiditatea, vizibilitatea şi 
elanul, fie acumularea cantitativă din alte domenii, se 

denumeşte prin zbucium, frământare, agitaţie, respectiv 
avalanşă, explozie, invazie, în timp ce pentru ierarhizarea 
variantelor se folosesc termenii cu un conţinut care include, 
mai mult sau mai puţin, ideea de agresivitate, de la 
concurenţă la confruntare la luptă pentru supremație. De 
altfel, se constată că termenul dinamică este utilizat în 
descrierea anumitor perioade dinamice, marcate de 
dinamism, cum este cea actuală (în sens restrâns) şi în 
special a compartimentului celui mai posibil de schimbări 
spectaculoase: vocabularul.” [3, p. 94]. 

Limba se află permanent într-un proces de evoluţie, 
ce poate fi mai uşor înţeles dacă îl asemănăm cu ciclul 
evolutiv al unei specii de fiinţe vii, care are în principal 
patru etape, şi anume: formare, dezvoltare, stabilizare, 
dispariție (transformare). Evoluţia unei limbi se desfăşoară 
foarte lent, pe perioade de timp de ordinul sutelor de ani, dar 
etapele menționate caracterizează evoluția majorității 
limbilor care au fost în uz de-a lungul timpului în diferite 
părți ale globului. Cele mai multe limbi folosite în timpurile 
vechi au dispărut complet. 

Referindu-ne la conceptual de dinamică a limbii se 
poate spune că limba cunoaşte o permanentă transformare şi 
în acelaşi timp o evoluție din punctul de vedere al timpului, 
dar şi al spațiului. Ea (limba) cunoaşte totodată o dinamică 
din punctul de vedere al dezvoltării societății umane în 
ansamblu. Limba se transformă şi evoluează odată cu 
apariția noilor tehnologii, cu evoluția ştiinţifică şi 
tehnologică a cocietății şi totodată datorită schimbărilor 
dintre comunitățile umane. 


În studierea dinamicii limbii sunt fundamentale două 
distincţii: 

a. între uz şi normă şi 

b. între individual şi colectiv; fundamentală este şi 
regula unităţii stilistice, adică urmărirea faptelor de limbă 
din acelaş registru / nivel. 

În ceea ce priveşte distincţia între normă şi uz, se ştie 
că uzul este mult mai dinamic — mobil şi variat — decât 
norma, care se schimbă lent în timp şi admite mai puţine 
variante. Dinamica normei se studiază prin examinarea 
indicaţiilor explicite din diverse lucrări normative 
(gramatici, dicționare, îndreptare ortografice şi ortoepice). 
În studierea dinamicii normei este esențială distincția între 
norma oficializată şi diverse propuneri normative „de autor” 
exprimate în diverse perioade. Deşi, norma este, prin 
definiție, mai puțin dinamică, având caracter stabil şi unitar, 
activitatea de normare poate cunoaşte perioade mai 
dinamice sau mai puțin dinamice: o perioadă dinamică a 
existat, mai ales în domeniul special al propunerilor de 
sisteme ortografice, în secolul al XIX-lea, cu deosebire în 
prima lui jumătate, când contemporanii vorbeau de „febra” 
ortografică sau chiar în general lingvistică; mutatis 
mutandis, o dinamică în domeniul ortografiei s-a manifestat 
prin discuțiile din anii 1950-1952 şi, mai curând, prin cele 
din anii 1991-1993. Dinamica uzului individual poate fi 
urmărită pe orizontală în variantele ocurente în idiolectul 
unui vorbitor/scriitor, iar pe verticală în transformarea în 
timp a unui idiolect, reflectată, de exemplu, în edițiile 
diferite ale unei scrieri (C. Negruzzi). Dinamica uzului 
individual (a idiolectului cuiva) poate fi convergentă sau 

divergentă în raport cu dinamica uzului colectiv sau / şi a 
normei. 

Trecând la dinamica limbii române actuale, este 
necesar să se precizeze conceptul de română actuală, 
perioada acesteia, care este înţeleasă în cel puţin două feluri: 
într-un sens mai larg, sinonim cu limba contemporană, şi în 
sens restrâns, ca subdiviziune a românei contemporane. În 
sens larg limba română actuală coincide cu secolul al XIX- 
lea, eventual cu începere de la Unirea din 1918. În sens 
restrâns ea începe cu anul 1990, coincinzând cu perioada de 
tranziție (de la socialism la capitalism), iar într-un sens 
foarte strict ar însemna limba din anul în curs, 2002. 

În evoluţia limbii române, susţine V. Guţu-Romalo, 
limba actuală reprezintă etapa cea mai recentă a limbii 
române. Conceptul limbă actuală are în vedere acea 
ipostază a limbii contemporane, care se caracterizează 
cronologic prin faptul că punctul ferm de referință îl 
reprezintă, ca limită finală, „azi”. ” [28, p. 12]. 

Ținând seama de evoluţia limbii române, conceptul 
de limbă română contemporană are în vedere o etapă din 
istoria limbii române, caracterizată ca cea mai recentă fază a 
acestei evoluţii, iar, în timp, se aproximează o perioadă de 
circa o sută, o sută şi ceva de ani. În consecință, termenul de 
contemporan nu acoperă o perioadă marcată strict, fapt 
explicabil, deoarece este ştiut că limba, ca principal mijloc 
de comunicare, nu este un fenomen static, ci dimpotrivă, 
dinamic. Aşadar, abordarea sincronică a unor fapte de limbă 
se realizază din necesitatea de cercetare sau în scop didactic. 
Chiar şi în scop didactic nu se poate vorbi despre o limbă 
identică în situaţii de comunicare diferite (domeniul ştiinţei, 

administraţiei, sportului). Indiferent de variantele teritoriale 
(graiuri) şi de alte varietăţi stilistico-funcționale, în spaţiul 
românesc se vorbeşte o limbă care permite comunicarea fără 
dificultăţi între toţi membrii societăţii. Această variantă care 
presupune caracteristicile generale întîlnite în toate actele de 
vorbire şi aceleaşi referințe de normă (de ordin fonetic, 
gramatical, lexical) reprezintă o variantă standard (literară). 

Supusă normei (,convenţie prin care se instituie 
reguli de exprimare cultivată”) în toate compartimentele, 
româna contemporană, ca variantă standard literară, este 
limba folosită curent în scris sau verbal de un vorbitor 
instruit, ca o variantă nespecializată. Descrierea acestei 
variante ca sistem lingvistic propriu-zis presupune aspectul 
sincronic, dar din perspectivă diacronică, varianta de azi 
fiind un produs istoric, cu acumulări şi modificări 
intervenite în timp. Studiul sistematic al acestei variante 
datează din 1950, iniţiativa aparţinînd academicianului I. 
Iordan. 

În lingvistica românească, studiul limbii române ca 
aspect sincronic, a intrat în atenția cercetătorilor în secolul 
XX. Aşadar, studiul limbii române contemporane are în 
vedere descrierea sistemului funcțional al variantei literare 
standard sistem unitar, cu o structură specific, şi, totodată, 
cunoaşterea, interpretarea principiilor lui funcționale (a 
normelor cu cele mai frecvente abateri), precum şi 
evidențierea principalelor tendințe manifestate la fiecare 
nivel în parte (fonetic, fonologic, lexico-semantic etc.). 

Dinamica se realizează în ritmuri diferite la diverse 
nuvele ale limbii. Cel mai mobil este vocabularul datorită 
multiplelor sale determinări extra-lingvistice (de natură 

politică, socială, culturală, tehnico-ştiinţifică), morfologia şi 
sintaxa sunt mai puţin dinamice deoarece, privind 
morfologia, se recunoaşte stabilirea sistemului flexionar 
moştenit din latină şi capacitatea lui de asimilare a 
împrumuturilor de diverse origini; sintaxa evoluează sub 
influenţa unor construcții sau tipare sintactice din limbi 
moderne (mai ales engleza, franceza). 

Cel mai stabil nivel al limbii este cel fonetic, 
deoarece sistemul fonetic al românei (7 vocale, 22 de 
consoane) odată constituit în jurul sec. IX-V d. Hr. nu s-a 
mai modificat, chiar dacă româna a asimilat cuvintele 
străine conţinând sunete inexistente în sistemul ei fonetic 
(acestea au fost substituite prin sunete romane apropiate în 
cazul cuvintelor pe deplin asimilate sau sunt în curs de 
asimilare la împrumuturile recente) 

Avem a face cu o perioadă marcată de dinamică — 
aşa cum au fost şi alte perioade în istoria limbii române 
moderne, iar dinamica înseamnă viaţă intensă şi creativitate. 


1. 2. Inovația, primul factor al dinamicii limbii 

O caracteristică esenţială a limbii este continua ei 
schimbare, or, „limbile se schimbă fără încetare şi nu pot 
funcţiona decât schimbându-se”, schimbarea în limbă 
datorându-se în esenţă inovației. În universul contemporan, 
marcat de  instantaneitatea comunicării, procesul de 
schimbare în limbă este un fenomen natural, cu determinări 
foarte complexe, căci evoluţia limbii şi însăşi comunicarea 
umană trec prin necesitatea inovației fie la nivelul formei, 
fie la nivel semantic — fenomen explicat prin cauze de 
naturălingvistică şi extralingvistică, care de cele mai multe 

ori interacționează. Pornind de la accepţia coşeriană a 
inovației: „Lot ceea ce, în spusele unui vorbitor, se 
îndepărtează — ca mod lingvistic — de modelele existente în 
limba în care se stabileşte conversaţia” [14, p. 70]. 

Prin sintagma inovații lexicale în literatura de 
specialitate sunt desemnate „toate noutățile lexicale”: 
cuvinte noi, noile sensuri şi noile variante de întrebuințare a 
cuvintelor. 

Considerăm inovaţie lingvistică orice unitate minimală 
sau maximală, aspect sau fenomen nou apărute la orice nivel 
al structurii limbii române: fonetic, lexical, morfologic sau 
sintactic. 

Este cunoscut faptul că un rezultat al evoluţiei 
lexicului este şi inovația. În lingvistică, prin noţiunea şi 
termenul de inovație se înţelege crearea unei forme fonetice, 
lexicale, morfologice sau sintactice în cadrul unui idiom. 

Inovația se opune faptelor sau fenomenelor de 
conservare în limbă. Lingvistica istorică îşi propune să 
determine cronologia inovaţiilor care apar în procesul 
evolutiv, dar este impoisibil fără a apela la datele oferite de 
geografia lingvistică. Tendinţa vocabularului este una 
modernă. 

Noile realităţi impun noi denominaţii, deci noi cuvinte. 
Apariţia inovaţiilor de vocabular se află în legătură directă 
cu necesitățile desemnării noilor realităţi, descoperite de 
vorbitori. 

Crearea noilor cuvinte, sintagme ce exprimă o singură 
noţiune şi a sensurilor noi este strâns legată de procesul de 
cunoaştere. Noua denumire rezultă în urma unor procese 

complexe şi a condiționării reciproce dintre elementele de 
diversă natură: lingvistică, gnosiologică, psihologică, logică. 

Sub aspect funcţional, inovațiile se explică prin 
împletirea mai multor funcții ale limbii — referenţială 
(informativă), conativă (persuasivă), expresivă — ce are 
drept consecință permanenta căutare a ineditului expresiv şi 
a rafinamentului lexical. 

În general, fenomenul inovației vine din insatisfacţia 
individului de a se mulţumi cu rutina, a descrie, a 
contempla, ci de a căuta conexiuni mai profunde, a se 
orienta spre cercetarea diferitului, a tot ce este altfel, spre a 
proceda în mod inedit, cu ingeniozitate, a crea o inovaţie sau 
alta. 

Inovaţiile sunt rezultatul unor activităţi individuale, 
dar aceasta nu înseamnă că totdeauna a făcut-o un singur 
individ. Inovația e tot individuală chiar dacă au făcut-o, în 
mod independent mai mulţi indivizi. Inovaţiile intră în limbă 
dacă răspund unei necesităţi sociale de comunicare şi, de 
regulă, dacă se încadrează în sistemul limbii. 

Deşi cuvântul inovatie are, în vorbirea obisnuită, o 
conotație mai curând favorabilă, Th. Hristea împarte 
inovatiile lingvistice în: negative si pozitive şi prezintă 
unele criterii pentru evaluarea lor în acesti termeni calitativi. 

Inovaţiile pozitive „contribuie la uniformizarea, 
sistematizarea şi simplificarea sistemului” [30, p. 12]. 

În virtutea acestui fapt, asemenea inovatii „au şanse de 
generalizare”, ceea ce trebuie înteles în sensul ca ele au 
şanse de a fi adoptate si de către vorbitorii instruiți şi, ca 
urmare, de a fi acceptate, în cele din urma, în norma limbii 
literare, inclusiv în forma ei codificată. Pe de alta parte, 

caracterul pozitiv al unei inovații nu mi se pare o condiţie 
suficientă pentru adoptarea ei ca normă, pentru aceasta fiind 
necesară, pe lânga aceasta latura obiectivă, şi satisfacerea 
factorului subiectiv, constând în acceptarea ei de către 
partea cea mai instruită a comunitaţii lingvistice respective. 

În ce priveste inovațiile numite de Theodor 
Hristea negative, deducem, prin contrast cu cele pozitive, ca, 
în termeni lingvistici, ele sunt abateri de la normă lipsite de 
justificare structurală. Ele nu-şi  audeci originea în 
imperfecțiuni ale sistemului lingvistic şinu duc la 
înlăturarea unor astfel de imperfecţiuni. Inovaţiile negative 
neducând, deci, la îmbunatăţirea sistemului, ci, dimpotrivă, 
la degradarea lui, în cazul multora dintre ele "nu mai putem 
vorbi de "evoluţie", ci de o adevarată involuţie lingvistică.” 
[idem]. 

Autorul exemplifică inovatiile negative prin fapte de 
limbă din domeniul fonetic şi mai ales lexical (inclusiv al 
formării cuvintelor) şi stilistic, şi mai puţin din cel 
gramatical: pronunţări (inclusiv accentuări) greşite ale unor 
neologisme și ale unor nume proprii românesti şi străine; 
"familiarisme", "argotisme" si "vulgarisme" (cuvinte şi 
expresii) folosite într-un context nepotrivit; cuvinte pur si 
simplu stâlcite; formarea greşită sau folosirea improprie a 
unor derivate; confuzii paronimice; structuri pleonastice; 
utilizarea deformată sau improprie a unor "frazeologisme" 
străine, inclusiv latinesti. 

1. 3. Definiţia şi sfera noţiunii de limbă literară. 
Caracterul normat şi caracterul cultivat al limbii 
literare 
De-a lungul timpului s-au dat mai multe definiții 

noţiunii de limbă literară. În 1954, Iorgu Iordan definea 
limba română literară astfel: „Limba literară este unul din 
aspectele limbii întregului popor, aspectul cel mai 
desăvârşit, cel mai conform cu structura gramaticală, cu 
sistemul fonetic şi cu sistemul lexical al limbii întregului 
popor” [31, p. 12]. 

V. Robu şi I. Iordan nu mai păstrează această 
definiţie, ci o reproduc, ca definiție de lucru, pe aceea din 
DLRM (p. 461): Limba literara — „aspectul cel mai corect al 
limbii naționale, produs al unei continue prelucrări a limbii 
din partea scriitorilor, a publiciştilor, a oamenilor de ştiinţă, 
întregului popor.” [38, p. 92]. 

Al. Graur consideră că aspectul îngrijit al limbii 
literare se precizează în opoziţie cu aspectul neîngrijit, care 
se observă cel mai bine în limbajul uzual, lipsit de 
solemnitate şi de control, de grija aplicării riguroase a 
normei [20, p. 62]., în timp ce Ion Coteanu stabileşte o 
opoziţie între vorbirea regională, locală, dialectată şi cea 
neregională, şi între aspectul scris şi cel nescris, oral al 
limbii. Distincția din urmă are rolul de a evidenția faptul că 
originea limbii literare este anterioară limbii scrise, potrivit 
originii folclorice a limbii române literare, teorie susţinută 
de I. Coteanu; conform acestei teorii, prima formă de limbă 
prelucrată este aceea din producţiile folclorice (vezi teoriile 
privind epoca de formare a limbii literare) [10, p. 88]. 

Definind limba literară în lucrarea ILRL, Al. Rosetti, 
B. Cazacu, L. Onu evită termenul „desăvârşit” — utilizat de 
Iorgu Iordan, şi termenul îngrijit” — acceptat de Al. Graur şi 
I. Coteanu. Conform opiniei celor trei specialişti, limba 
limbii întregului popor, destinată în special exprimării în 
scris, mijloc de comunicare a celor mai de seamămanifestări 
culturale, caracterizată prin existenţa unui sistem de norme 
care îi conferă o anumităstabilitate şi unitate” (Al. Rosetti, 
B. Cazacu, L. Onu, ILRL, 1971, p. 22). se relevă în această 
definiție şi caracterul normat, unitar şi stabil al limbii 
literare, dar şi funcţia ei culturală. 

Pornind de la conceperea limbii naţionale sub 
aspectul unui diasistem, în care cele două valenţe sunt 
ocupate de limbajul cultivat şi cel popular, Ion Coteanu şi 
Jon Dănăilă, în Introducere în lingvistică, consideră limba 
literară o variantă funcțională a limbii în general şi, în 
această calitate, ea se poate defini ca ansamblu de exprimări 
culte sau, mai simplu, ca limbaj al culturii. [9, p. 105]. Ea se 
subdivide în limbaj artistic şi în limbaje nonartistice: limbaj 
familiar, standard, limbajul expunerilor ştiinţifice, al actelor, 
documentelor administrative, economice etc. 

Limbajul artistic se împarte şi el în limbajul prozei şi 
limbajul poeziei. Este artistic limbajul în care semnul verbal 
se transformă în mod constant în simbol prin utilizarea 
conotaţiilor şi este nonartistic limbajul dominat de denotaţie 
şi în care semnul verbal trimite, de regulă, la referent (vezi 
Solomon Marcus, Poetica matematică). 

Ca urmare a faptului că modul cel mai important de 
manifestare a limbii literare îl reprezintă stilul literaturii 

artistice, de cele mai multe ori se pune semnul egalității 
între acesta şi limba literară. 

Lucrurile nu stau astfel, deoarece limbajele 
nonartistice sunt tot părţi componente ale limbii literare. În 
ce priveşte raporturile dintre limba literară şi limba 
literaturii artistice, acestea vor fi discutate într-un subcapitol 
aparte. 

Existenţa unei bibliografii atât de bogate în acest 
domeniu, precum şi încercările specialiştilor de a defini şi 
redefini noţiunea de limbă literară denotă realul interes de 
care se bucură această problemă fundamentală a lingvisticii. 

Toate aceste teoretizări se reflectă şi în manualele 
şcolare. Numai opusă limbii populare, limba literară nu-şi 
dezvăluie particularitățile ei mai profunde. Opoziția curentă 
dintre popular/spontan — literar/elaborat, deşi simplifică 
realitatea lingvistică, este reală şi folositoare, fără a fi şi 
suficientă pentru înţelegerea de către elevi a acestei noţiuni 
complexe şi dificile, noţiunea de limbă literară. Deosebirile 
de la un manual la altul sunt neesențiale. Astfel, în manualul 
pentru clasele a IX-a şi a X-a, definiţia este următoarea: 
„Spre deosebire de limba populară, limba literară este 
aspectul elaborat, normat şi cel mai îngrijit al limbii române. 
Acţiunea regulilor gramaticale este aici fermă”, iar în 
manualul pentru clasa a XI-a, limba literară se defineşte 
după cum urmează: „Limba literară este aspectul normat, 
elaborat şi cel mai îngrijit al limbii române. Limba literară 
constituită în conformitate strictă cu regulile de întrebuințare 
corectă”. Se observă cu uşurinţă că cele două definiţii 
preiau, din teoretizările prezentate anterior, elementele care 
sunt distinctive pentru limba literară. Cele două trăsături 

definitorii ale limbii literare sunt caracterul normat şi 
caracterul cultivat. Acestea se găsesc aproape în toate 
definițiile date noţiunii în discuţie. Prin caracterul normat, 
limba literară se opune graiurilor, ea selectează şi 
sintetizează elementele comune limbii naţionale. Folosirea 
limbii literare impune vorbitorilor să respecte anumite 
„norme” unanim acceptate. Astfel, limba literară dobândeşte 
un anumit grad de unitate şi stabilitate şi corespunde 
funcţiilor diverse pe care le are de îndeplinit, devenind 
mijlocul cel mai important şi ideal de comunicare. Orice 
construcţie lingvistică, începând cu fonemul şi până la cele 
mai lungi secvenţe verbale, se supune unei serii de reguli 
sau de norme. Aceste norme sunt realizate tot de vorbitori, 
ele nu aparţin naturii, aceasta din urmă având legi, nu 
norme. 

În studiul Sistem, normă, vorbire din 1952, Eugen 
Coşeriu definea norma astfel: „Faţă de actul concret al 
vorbirii, norma reprezintă primul grad de abstractizare şi 
cuprinde numai ceea ce are caracter social, cu eliminarea a 
tot ce e ocazional, individual etc.” Ea reprezintă aspectele 
comune şi constante ale vorbirii. Norma este rezultatul 
dezvoltării istorice a limbii în legătură strânsă cu 
dezvoltarea societăţii. De aici rezultă că normele nu trebuie 
privite ca realizări statice, deci din punct de vedere 
sincronic, ci trebuie considerate în perspectiva dinamicii 
istoriei limbii, deci diacronic; existenţa lor în sincronie este 
consemnată în îndreptarele şi tratatele academice [13, p. 63]. 

Caracterul social al normei rezultă din acţiunea 
permanentă a emiţătorilor şi receptorilor asupra propriei lor 
exprimări (vezi exemplul dat de I. Coteanu, Srilistica 

funcţională a limbii române în legătură cu modul ingenios 
de a introduce o normă într-un enunţ obişnuit: apazipi... — 
vrbirea păsăsrească a copiilor). 

Devenind o deprindere, norma capătă caracterul 
subconştient al oricărui automatism. Ca urmare ea se 
produce fără efort deosebit şi nu se analizează la fiecare 
utilizare. Aşa se face că, în principiu, cei care folosesc limba 
literară au tendinţa de a se conforma tuturor exigenţelor 
normelor ei. Există însă, în practică, situaţii în care 
vorbitorii se abat de la norme, mai ales în cazurile în care 
norma nu poate fi stabilită precis. Astfel se nasc abaterile de 
la normă. Cele două noţiuni, norma şi abaterea, se află în 
corelaţie, deoarece o normă se raportează obligatoriu la 
abatere şi invers. Pornind de aici, putem face constatarea că 
ceea ce la un moment dat este considerat corect poate 
deveni o formă condamnată de evoluţia limbii, constituindu- 
se în abatere şi fiind împinsă la periferia uzajului şi invers: o 
deviere poate reprezenta un aspect nou al normei consacrate 
de uzajul limbii. Devierile pot fi şi ele accidentale — cauzate 
de necunoaştere — şi intenţionate — atunci când scopul 
abaterilor este expresiv sau expresiv-estetic, artistic. 

Asupra unui fapt concret de limbă de dimensiuni mai 
mari decât cuvântul nu acţionează o singură normă, ci cel 
puţin cinci: norma fonologică, şi norma morfologică, norma 
sintagmatică sau sintactică, norma lexical-semantică, norma 
stilistică funcţională. 

Unificarea şi fixarea normelor literare au apărut în 
momentul apariției primelor gramatici şi dicționare. Pe teren 
românesc, primele gramatici datează din secolul al XVII- 
lea. Acestea însă nu sintetizează eforturile generale ale 

cărturarilor pentru stabilirea unei limbi literare unitare, ci 
sunt încercări izolate ale unor oameni de cultură ai vremii, 
care s-au găsit în faţa unor modele pe care le-au imitat. Se 
impune deci precizarea că normele limbii române actuale 
sunt rezultatul unui proces îndelungat de dezvoltare socială 
şi culturală. 

Caracterul cultivat opune limba literară limbajului 
spontan al conversaţiei curente. Limbajul spontan este mai 
liber şi mai puţin încorsetat de constrângeri față de limba 
literară — îngrijită, prelucrată, elaborată datorită intervenţiei 
factorului conştient. Prin urmare, în limbajul conversaţiei 
curente îşi fac loc termeni populari şi expresii familiare, 
precum şi multe procedee specifice stilului oral. Totuşi 
termenul literar din denumirea noţiunii în discuţie nu se 
referă doar la aspectul scris al limbii, ci şi la forma îngrijită 
a comunicării orale a unui vorbitor instruit. 

Aspectul cultivat al limbii literare constă în 
selectarea celor mai adecvate mijloace pentru a sluji 
scopului propus, selectarea cuvintelor şi folosirea lor exactă 
şi nuanţată, îmbinarea acestor cuvinte în comunicări care să 
confere expunerii, fie orale, fie scrise, claritate şi coerenţă. 
O comunicare trebuie să urmărească şi realizarea sub aspect 
estetic, dar acesta înseamnă în primul rând maturitatea 
intelectuală a celui care foloseşte cuvântul. Aspectul estetic 
al limbii literare este diferit de estetica literaturii artistice, 
unde artistul, prin talent, intervine în mod creator în limba 
naţională, conferind valenţe expresive noi unor elemente 
până atunci neutre sub aspectul expresivităţii. 

1. 4. Norma şi abaterea literară în româna actuală 

Este cunoscut faptul că prin noțiunea de normă se 
înțelege un model cu care se confruntă subiectul vorbitor şi 
interlocutorul său în procesul de comunicare. În concepţia 
profesorului E. Coşeriu norma „este un sistem de realizări 
obligatorii, acceptate în societatea şi cultura dată; norma 
corespunde nu cu ceea ce se poate spune, dar cu ceea ce s-a 
spus deja şi ce prin tradiție se spune în societatea examinată. 
Sistemul cuprinde formele ideale de realizare a unei anumite 
limbi, adică tehnica şi etaloanele pentru activitatea 
corespunzătoare a limbii; norma însă încorporează modelele 
realizate de acum istoriceşte cu ajutorul acestei tehnici şi 
după aceste etaloane.” [14, p. 70]. Fiind concomitent „și o 
categorie lingvistică propriu-zisă şi o categorie social- 
istorică, norma se schimbă, evoluează ca şi limba în genere” 
[1, p. 33]. Conform concepţiei coşeriene, norma se situează 
între sistem şi vorbire ca expresie a echilibrului prin care se 
caracterizează la un moment dat sistemul actualizat în 
vorbire. Constituind o verigă de legătură, ea este realizarea 
socială a sistemului, mai exact, a uneia dintre posibilitățile 
oferite de sistem care devine obligatorie într-o comunitate 
glotică. 

Aşadar, cadrul normei îl formează totalitatea 
realizărilor tradiționale ale sistemului care se impune 
protagoniştilor ca model verbal. Norma este, de fapt, aceea 
care limitează libertatea vorbirii individuale. 

Conform Micului dicționar de termeni lingvistici 
prin normă se înţelege: 

1. Regulă a exprimării corecte; 

2. Totalitatea regulilor codificate pentru limba 
literară care reglementează practica lingvistică. Regulile 
privind utilizarea limbii se constituie prin tradiţie de-a 
lungul timpului în cadrul unei anumite colectivităţi 
lingvistice determinate sociocultural. Norma reprezintă 
rezultatul evoluției istorice. Respectarea normelor înseamnă, 
în primul rînd, conformitatea cu o tradiție istorică a limbii. 
Norma limbii literare se caracterizează printr-o anumită 
stabilitate, dar şi printr-o anumită variabilitate, determinată 
de anumiți factori extralingvistici, sociali, dar şi de anumite 
tendinţe interne ale dezvoltării sistemului lingvistic [6, p. 
117]. 

Norma lingvistică reprezintă un sistem de reguli, 
restricţii sau constrângeri generalizate, fixate în timp, pe 
parcursul evoluției şi perfecţionării limbii; se constituie într- 
un „model” de limbă, având dinamică şi funcţionalitate 
proprii. Normele lingvistice sunt reglementate de gramatici, 
dicționare, îndreptare ortografice, ortoepice şi de punctuație. 

În literatura lingvistică se susţine că norma unei 
limbi derivă din însăşi caracterul ei de sistem şi din 
organizarea ei în conformitate cu o anumită structură. 
Norma cuprinde ansamblul de reguli referitoare la folosirea 
unui material lingvistic. 

Astfel, în funcție de nivelul reglementat se 
delimitează următoarele feluri de norme: 

Y Norma lexicală (reglementează folosirea 
corectă a cuvintelor); 

Y Norma gramaticală (stabileşte regulile de 
modificare a cuvintelor și de utilizare a lor în 
propoziţii); 

Y Norma ortoepică (se referă la pronunţarea 
corectă a cuvintelor); 

Y Norma ortografică (vizează scrierea corectă a 
cuvintelor şi a îmbinărilor de cuvinte). [6, p. 
117]. 

Modul în care aceste norme sunt aplicate sau nu în 
exprimare ţine de stilul individual şi/sau de un anume stil 
funcțional, astfel că se impune să se aibă în vedere şi norme 
de natură stilistică. Stilul, deşi a fost definit ca abatere, 
deviere de la normă, include şi se conturează din toate 
caracteristicile unui mesaj, atât din cele conforme normelor 
variantei literare, cât şi din cele care se constituie în inovaţii 
sau abateri (intenţionate sau neintenţionate) de la aceste 
rigori, acceptate doar în stilurile neliterare şi în stilul 
beletristic (unde devin resurse ale expresivităţii artistice) 
[21, p. 24]. 

Aşadar, abaterea de natură lingvistică înseamnă 
îndepărtare de la norma limbii. Ea se poate constitui în 
greşeală (neintenţionată) sau licenţă poetică (intenţionată, 
justificată stilistic). Principalele cauze ale incorectitudinii 
sunt: necunoaşterea sau cunoaşterea insuficientă a limbii, 
ienoranţa, neglijența, comoditatea/legea minimului efort, 
analogia şi confuzia lingvistică. 

Deci, problema abaterilor se pune într-un fel în cazul 
stilului individual şi în alt fel în cazul stilurilor funcţionale 
ale variantei literare. Diferenţierile continuă şi în sistemul 
stilurilor funcționale (colective), întrucât ceea ce este 
acceptat şi necesar estetic în stilul beletristic, de exemplu, 
nu este admis în stilul ştiinţific şi nici în cel juridic- 
administrativ (oficial). Situaţiile contextuale sunt foarte 

variate şi impun evitarea absolutizărilor. Din această 
perspectivă şi cu asemenea nuanțări trebuie apreciate 
calitățile generale ale stilului (claritatea, corectitudinea, 
proprietatea, precizia, puritatea), de la respectarea cărora se 
pot identifica abateri reale şi abateri impuse de specificul 
mesajului, justificate estetic sau expresiv [26, p. 18]. 
Corectitudinea presupune respectarea în timpul 
comunicării, cu stricteţe, a normelor variantei literare a 
limbii în vigoare (ex. „Problema este un cadru mental 
tensional în care un mănunchi de date, fapte şi idei literare, 
structurate într-un anumit fel în jurul unei întrebări euristice, 
declanşează şi susţin activitatea de cunoaştere a gândirii”. 
Este important să vorbim şi despre raportul dintre abatere- 
greşeală-eroare, pentru că, deşi, se referă la acelaşi conţinut 
semantic, aceşti termeni au şi deosebiri. În 
lingvistică, abaterea (greşeală, eroare de limbă) reprezintă o 
îndepărtare de la o anumită regulă (orală sau scrisă) a 
normelor limbii literare. Vizează pronunțarea sunetelor, 


a silabelor şi a cuvintelor. Exemple: accentuarea şi 
despărţirea în silabe a cuvintelor, utilizarea cuvintelor cu 
sensul lor propriu, scrierea cu majuscule, 


utilizarea neologismelor, a expresiilor şi a locuţiunilor, 
abrevierile, folosirea adjectivelor fără grade de comparație şi 
a adjectivelor invariabile, utilizarea semnelor 
de punctuație şi de ortografie etc. 

Așadar, abaterea, conform Dicționarului de termeni 
lingvistici, este îndepărtarea de la o anumită regulă 
lingvistică, încălcare — orală sau scrisă — a normelor literare. 

A. sau greşeala de limbă vizează pronunţarea 
sunetelor, a silabelor şi a cuvintelor, accentuarea şi 

26 


despărțirea în silabe a cuvintelor; folosirea cuvintelor cu 
sensul lor propriu, scrierea cu majuscule, scrierea cuvintelor 
compuse, folosirea neologismelor, a expresiilor şi a 
locuţiunilor, folosirea formulelor corelative, dezacordurile, 
abrevierile, exprimările pleonastice, folosirea adjectivelor 
fără grade de comparație şi a adjectivelor invariabile, 
folosirea semnelor de ortografie și de punctuație etc. Ea 
poate fi deci a. de pronunțare (fonetică), de vocabular, de 
gramatică (gramaticală), de ortografie (ortografică), de 
punctuație. Dar greşeala de limbă mai vizează şi 
interpretarea unor anumite situaţii lingvistice, aspectul 
exterior al comunicării, conținutul sau esenţa comunicării, 
măsura în care greșeala se repetă sau este proprie unuia sau 
mai multor vorbitori etc. De aceea se mai poate vorbi şi 
despre a. de interpretare, de formă, de fond, tipică etc. [12, 
p. 137]. 

Abaterile de la normă prezintă importanță în 
procesul evolutiv al limbii (abaterea poate deveni, în timp, 
normă), norma fiind deseori rezultatul generalizării unor 
greşeli „ ... normele trebuie din când în când modificate 
pentru a le adapta la realitate.” [21, p. 24]. Exemple: 
ferăstrău > fierăstrău (termeni aflaţi în variaţie liberă); 
(fem., pl.) căpşune > căpşuni (termeni aflaţi în variaţie 
liberă DOOM»); eu continuu > continui (formă unică 
DOOM»). 

Abaterile de natură lingvistică înseamnă deci, 
îndepărtare de la norma limbii. Ea se poate constitui în 
greșeală (neintenţionată) sau licență poetică (intenţionată, 
justificată stilistic). 

Principalele cauze ale incorectitudinii, după părerea 
V. Guţu- Romalo, sunt: 

e  necunoaşterea sau cunoașterea insuficientă a 
limbii, respectiv; 

e ignoranfa; 

e  neglijența; 

e comoditatea; 

e legea minimului efort; 

e analogia; 

e confuzia lingvistică [26, p. 18]. 

Deci, problema abaterilor se pune într-un fel în cazul 
stilului individual şi în alt fel în cazul stilurilor funcționale 
ale variantei literare. Diferențierile continuă și în sistemul 
stilurilor funcționale (colective), întrucât ceea ce este 
acceptat şi necesar estetic în stilul beletristic, de exemplu, 
nu este admis în stilul științific și nici în cel juridic- 
administrativ. Situațiile contextuale sunt foarte variate şi 
impun evitarea absolutizărilor. 

Din această perspectivă şi cu asemenea nuanțări 
trebuie apreciate calităţile generale ale stilului (claritatea, 
corectitudinea, proprietatea, precizia, puritatea), de la 
aspectarea cărora se pot identifica abateri reale şi abateri 
impuse de specificul mesajului, justificate estetic sau 
expresiv. 


1. 5. Evoluţia normei literare 


Normele limbii se schimbă în timp, iar modificarea 
normelor este un factor intern de evoluţie a ei, prin 
acceptarea şi recunoașterea drept corecte a unor foste 

abateri. Lingvistul Th. Hristea a arătat că este nevoie 
de revizuirea periodică a normelor limbii literare, pentru că 
unele pot deveni, cu timpul, desuete, depășite de realitatea 
lingvistică. Evoluţia ulterioară a unor fenomene actuale, 
abaterile din prezent care se vor impune în limbă sunt foarte 
greu de prevăzut [30, p. 188]. 

Limba se află într-o continuă evoluţie, într-o permanentă 
transformare. Se observă tendinţa spre economie, manifestată atât 
de pregnant în preferința pentru desinenţele scurte: tot mai 
frecvent se foloseşte forma de plural în -e în locul celei terminate 
în -uri: chibrite/chibrituri, hotele/hoteluri sau la singular 
forma în -e în locul celei cu desinenţa -une: dicţie/dicţiune, 
reconversie/reconversiune. Nu putem nega fenomenul de 
înnoire a limbii cu termeni din engleză, care, deşi nu sunt 
adaptaţi fonetic, au devenit productivi (soft, spre exemplu, 
şi-a luat familia lexicală: softist, a softa). Rapidele 
transformări din sectoarele activității umane se repercutează 
şi asupra limbajului. 

Inovaţiile precum întrebuinţarea pronumelui relativ 
care în acuzativ fără prepoziţie (fata care am văzut-o), 
confuziile paronimice, construcțiile pleonastice, folosirea 
conjuncţiei conclusive deci la începutul oricărui enunţ şi 
încă multe altele, pe care s-a încercat de multe ori a se 
demonstra a devenit virale în rândul vorbitorilor, îndeosebi 
în presă. Acum se scrie mai mult decât în secolul precedent, 
însă, există o tendință de diversificare. Normele sunt 
consemnate în lucrări speciale, care au rolul de a le face 
cunoscute, de a le propaga. Aşa sunt unele gramatici cu 
caracter normativ, îndreptarele ortografice şi ortoepice şi 
dicționarele, care indică “regulile”, faptele admise de limba 

literară [26, p. 18]. În virtutea acestora, normele limbii 

literare evoluează în sensul obținerii prin selectare tot mai 

strictă a unei unităţi şi unicităţi riguroase, care se pot realiza 
numai prin reducerea variantelor. 

În domeniul gramaticii, evoluţia normei este mai uşor de 
urmărit, pentru că putem compara prevederile normative ale 
Gramaticii lui Eustatievici Braşoveanu (prima gramatică a limbii 
române, din 1757) până la gramaticile academice de astăzi. Găsim 
totuși și în domeniul lexico-semantic, chiar dacă nu sistematic, 
precizări despre evoluția normei. Valeria  Guţu-Romalo 
menționează că, în secolul al XIX-lea, V. Alecsandri considera 
formele favor, onor mai potrivite decât favoare, onoare, care s-au 
impus, iar T. Maiorescu socotea că termenul haină este inutil, din 
moment ce avem strai [27, p. 333]. 

Al. Graur povesteşte cum el însuşi a condamnat inițial 
folosirea verbului a demola, în loc de a dărâma, şi a protestat 
împotriva sintagmei neologice aer condiționat — pe care apoi le-a 
considerat normale. Morala acestei întâmplări, extrasă chiar din 
Graur, este că nu orice inovație trebuie combătură din principiu, 
dar nici nu se poate admite că tot ce e „nou” e bun [18, p. 24]. 

Etapa în care un popor, o națiune ajunge să aibă o limbă 
unitară, cu norme precizate şi codificate, reprezintă însă etapa de 
maturitate a variantei literare, rezultat al unui îndelungat proces de 
dezvoltare, de prelucrare. 

Limba literară este un fenomen istoric, apare la un moment 
dat în istoria unui popor, pentru ca apoi să se contureze şi să se 
precizeze treptat, îmbogăţindu-şi conținutul, cuprinzând tot mai 
multe domenii de activitate, fiind însuşită şi utilizată de un număr 
mereu mai mare de vorbitori, ceea ce face să se vorbească de o 
perioadă de formare a limbii literare, de consolidarea ei, de 

răspândirea, extinderea şi, eventual, în condiţii determinate, de 
dispariţia ei [26, p. 20-21]. 

Un moment important în formarea limbii literare îl 
constituie apariţia scrisului; textele scrise fixează şi vehiculează 
de la o regiune la alta o anumită exprimare şi fac posibilă crearea 
unor tradiţii. La fel de importantă este şi dezvoltarea economică şi 
socială, centralizarea şi, oarecum paralel, apariţia conştiinţei 
necesităţii unei limbi unice. În istoria culturii româneşti primele 
manifestări de interes faţă de limbă sunt atestate la cronicari, care 
subliniază asemănarea vorbirii românilor din diferite „ţări” sau 
constată înrudirea frapantă a românei cu latina. Primii grămătici 
au stăruit asupra unei exprimări literare. Complicata structură pe 
care o reprezintă limba unui popor se modifică în timp; relațiile 
dintre diversele ei componente şi ipostaze, regulile pe care le 
implică se schimbă lent, dar continuu. În orice moment al istoriei 
unei limbi, în structura ei există zone stabile şi zone instabile, 
caracterizate prin coexistența mai multor elemente care asigură 
satisfacerea aceleiaşi funcții, sunt corelate, în virtutea aceleiaşi 
relaţii, cu alt sau alte elemente: prezenţa, în limba actuală, a două 
forme de genitiv, surori (cartea surorii mele) şi sore- (cartea 
sorei mele), asociate unei forme unice de nominativ, soră, 
reprezintă un asemenea punct instabil. [43, p. 82]. Zonele de 
instabilitate sunt cele care anunţă schimbarea schimbarea; aceasta 
rezultă tocmai din stabilizarea relației prin reducerea unuia din 
elementele coexistente. De exemplu, în limba veche, genitivului 
surori îi corespundeau două forme de nominativ: sor(u) şi soră. 
Eliminarea formei etimologice soru (în limba actuală se mai 
păstrează numai în combinaţia fixă soru-mea, concurată de altfel, 
în mod evident, de sora-mea) a dus la simplificarea şi stabilizarea 
relaţiei dintre cele două cazuri. [23, p. 10]. 

Dinamica limbii este determinată din afară — ca urmare a 
participării limbii la viaţa socială în toate domeniile şi sub toate 
aspectele — şi din interior — consecință a complexităţii: 
fenomenului lingvistic. 

Factorii externi care intervin în evoluția limbii sunt 
reprezentaţi de contactul cu alte limbi — contact manifestat sub 
forma influențelor - de evoluţia gândirii, de schimbările istorice, 
de apariţia unor obiecte şi concepte noi care trebuie exprimate. 

Factorii interni a dezvoltării normei literare derivă din 
modul de organizare şi din mecanismul de funcţionare a limbii. 
Poziţia unor elemente faţă de altele şi relațiile dintre ele determină 
sensul multora dintre modificările înregistrate în istoria limbii’. 
[26, p. 18]. 

Raportându-se la ultima jumătate a sec. XX-lea, studiul 
DOOM arată cu claritate numărul mare de variante care stau la 
dispoziția vorbitoului instruit. Problema opțiunii, nici în acest caz, 
nu rămâne una care s-ar raporta preponderent la proveniența 
dialectală a acestuia. 

Cauza existenţei acestor variante derivă, în primul rând, din 
caracterul procesual al normei. Edificându-se prin adiții şi 
eliminări repetate, supuse nu doar unor principii cvasiimuabile, ci 
şi afinitățile unei epoci, norma îşi extrage şi instituie principiile 
constitutive pe cale evolutivă. Esenţa unor astfel de situaţii nu mai 
stă în simpla concurenţă a unor cazuri particulare, ci tocmai în 
faptul că principiile  înseşi sunt supuse jocului 
variabilitate/stabilitate, construirea lor urmând aceiaşi sinuozităţi 
şi incoerenţe cărora le sunt supuse elementele pe care principiile 
sunt chemate să le ordoneze. Momentul armonizării structurilor şi 
elementelor lingvistice, în vederea atingerii unui sistem coerent de 
paradigme unitare, aparține unei etape ulterioare şi urmează unor 

consistente acumulări cantitative şi calitative [23, p. 10]. Oricum 
nici la apogeul acestei noi etape nu dispar tendinţele de forţă mai 
sus schiţate. Ceea ce se poate spune că a constituit o deosebire 
între aceste variante, mai relevantă decât altele, a fost dinamica 
lor. Aceasta s-a datorat indivizilor creatori de texte, efectelor pe 
care rezultatele lucrului acestora le-au indus în rândul receptorilor 
de texte. Spre exemplu, formele accentuate ale pronumelor 
personale mie, ție apar în rostirea curentă cu /e/ închis la /i/. Acest 
li are doua tratamente: ramâne vocalic, forma fiind accentuată 
(mii, ţii pron. mi-i, ţi-i) şi constituie baza pentru formele populare 
mia, ţia (pron. mi-ia, ţi-ia), rezultate din adăugarea deicticului -a; 
devine semivocalic, mii, fără a se reduce diftongul descendent /ii/ 
la /i/. Suprapunerea peste mi ar duce la neutralizarea valorii 
emfatice, fapt care în vorbirea curentă rareori se acceptă. 

Delimitările cronologice nu pot fi decât aproximative: 
specificul fenomenului lingvistic nu se acomodează cu rigoarea 
criteriilor; complexitatea faptelor şi a factorilor implicaţi în 
evoluție impune adeseori transgresarea limitelor propuse inițial în 
virtutea criteriilor selectate. Uzul limbii române la nivelul 
variantei literare înregistrează, în perioada anilor 1969-1999, ca 
prefeinţe, tendinţe sau greşeli, fenomene care acoperă întregul 
interval, alături de altele, care se manifestă după 1989, ceea ce 
face necesară delimitarea a două etape: până şi după această dată. 

Din noianul de fapte discutate se conturează, în linii foarte 
generale, configurația actuală a limbii române: se constată mode 
trecătoare, se desprind anumite tendinţe, de degajă caracteristici 
derivând din raporturile care se stabilesc între diferitele variante 
ale limbii în cadrul ansamblului. Reiese cu evidență legătura 
dintre limbă şi epocă, dintre limbă şi societate în care îşi 
îndeplineşte funcția comunicativă. 

O caracteristică a epocii noastre o constituie şi ritmul extrem 
de de rapid al vieţii sociale sub cele mai diverse aspecte. Această 
grabă generală îşi găseşte expresia lingvistică într-o anumită 
tendință spre brevilocvenţă: destul de multe dintre preferinţele 
înregistrate au în vedere modalităţi de de exprimare mai scurtă. 
Din această categorie fac parte, de exemplu, tendinţa de a înlocui 
prin verbe simple grupări locuţionale bine fixate în limbă, expresii 
curente, tendinţa de a păstra dintr-un grup nominal numai un 
component, care preia valoarea şi funcţia aceluiaşi grup. 


1. 6. Modificările în limbă. Cauzele care 
provoacă aceste modificări 


Este cunoscut faptul că limba rostită sau scrisă, nu 
rămâne aceeaşi. Ea se schimbă în orice clipă, luînd forme 
deosebite. Este destul să citim câteva pagini din literatura 
veche, spre a ne da seama de modificările la care a fost 
supus graiul nostru numai în cursul câtorva veacuri. Ele se 
arată şi pentru interbale mai mici. Astfel, limba din prima 
Jumătate a sec. al XIX-lea se deosebeşte de cea pe care o 
vorbim astăzi, după cum cea de azi se va deosebi de limba 
care va fi vorbită mai târziu. Această diversificare se 
produce peste tot, dar mai ales în elementul sonor, fonemele, 
care variază în pronunțare de la un individ la altul. În 
privinţa aceasta se poate spune că nu există vorbitor care să 
producă un fonem de două ori la fel. Toate aceste modificări 
reprezintă manifestările şi realizările unor tendințe. Dintre 
acestea unele se moştenesc, altele se nasc în cursul 
dezvoltării, sub impulsiunea unor factori interni sau externi. 
Este destul să ştim că, pe temeiul acestui principiu, oricare 

ar fi faza, în care se găseşte o limbă, ea reprezintă, cu 
anumite modificări, continuarea fazei precedente. Astfel, 
limba noastră, care este o formă nouă a limbii latine, 
păstrează anumite tendinţe moştenite de la aceasta, dar care, 
în fond, vin din indoeuropeană, din care derivă limba latină. 
Faptul acesta probează că, sub raportul structural, limba 
noastră nu reprezintă numai o formă a limbii latine, care s-a 
vorbit cu trei milenii înainte de limba latină. Astfel, la noi 
este o tendință de a nu pronunţa consoanele finale la 
sfârşitul cuvintelor latineşti. O altă tendinţă tot atât de veche 
la noi, de astă dată din domeniul morfologiei, este pierderea 
cazurilor la flexiunea nominală. Fenomenul apare în greacă 
şi latină, însă impulsiunile au plecat din limba 
indoeuropeană. Tot în morfologie, la noi, spre deosebire de 
celelalte limbi romanice, vechea tendință indoeuropeană de 
a marca raporturile dintre cuvinte prin partea lor formală, 
desinenţa, se continuă până astăzi. Ea singură explică de ce, 
la flexiunea nominală, în vreme ce în celelalte limbi 
romanice articolul se pune înainte, cum avem bunăoară în fr. 
le frere, în limba română, din contra, după: fratele. 

Toate aceste modificări, ce se produc în continuu în 
limbă, se succed fără încetare şi constituie însăşi existenţa 
sa. 

Cauzele care provoacă modificările din limbă 

Cauzele care dau naştere la tot felul de diversificări 
stau în natura individului vorbitor. Peste tot puterile 
generatoare de inovare şi nivelare vin din două direcţiuni 
deosebite: una internă, având ca izvor substratul sufletesc, 
alta externă având ca element hotărîtor factorul social. Prin 
urmare, modificările stau în legătură cu poziția funcțională a 

organelor de articulaţie, ale căror tendințe constituie 
propriu-zis ceea ce de obicei numim bază de articulație a 
unei limbi. Faptul acesta a făcut pe lingviştii din perioada 
primelor cercetări să creadă că, la fel cu corpurile 
organizate, ele se nasc în virtutea unor legi, cărora li se 
uneşte şi conceptul de cauzalitate. Din aceste motive ei au 
creat, sub influenţa ştiinţelor naturale, termenul „lege 
fonetică”, pentru schimbările de natură fiziologică, şi 
„analogie” pentru acele de natură psihologică. Astăzi, prin 
„lege fonetică” se înţelege o simplă „formulare care 
defineşte modificarea produsă în articulația unui fonem” 
(Meillet) 

Legea fonetică, în accepţia lui Paglioro, reprezintă 
formularea unei modificări probată la cât mai multe cuvinte, 
iar „excepția”, constatarea unei abateri în cuprinsul unei 
legi. 

Trebuie de ştiut că, la un cuvânt socotit nu numai ca 
mijloc de comunicare a ideilor, dar şi de exprimarea 
sentimentelor, înţelesul sau fondul are întotdeauna precădere 
asupra formei. În afară de aceasta, când vorbim de 
schimbările ce se produc în limbă, trebuie să ţinem seamă de 
faptul că ele nu evoluează numai în gura unui singur individ. 
Toţi câţi ţinem de o comunitate lingvistică şi vorbim aceeaşi 
limbă contribuim cu câte ceva, creând, la diversificarea ei. 
Acest ceva se produce de cele mai multe ori în mod mecanic 
în articulaţia fonemelor. În cazul acesta, modificarea fiind 
numai de natură fiziologică apare în mod inconştient. Unii 
lingvişti au încercat să o explice pe baza legii de minimă 
sforţare, împrumutată din mecanică; alții din motive de 
comoditate, un fenomen cu caracter subiectiv. Se pare totuşi 

că cele mai multe se datoresc accentului şi tendinței de a 
vorbi cât mai expresiv. În ceea ce priveşte accentul , el este, 
după cum se ştie, subordonat, de natura expiratorică, numit 
accent dinamic şi coordonat, de natură melodică, numit ton. 
În cazul întâi, vocalele din silabele neaccentuate slăbesc, 
modificându-şi de cele mai multe ori timbrul, în cazul al 
doilea, se păstrează fără nicio modificare. Partea interesantă 
la aceste transformări constă în faptul că accentul schimbă şi 
baza de articulaţie, ceea ce atrage după sine o modificare a 
întregului sistem. Această modificare nu este de natură 
mecanică. Ea pleacă de la elementul afectiv, are, prin 
urmare, o origine spirituală. Dar cu aceasta ajungem la 
acţiunea sufletului, izvorul comun al tuturor inovațiilor din 
limbă. 

Un rol important în modificările din limbă o are 
expresivitatea. Ea există peste tot în vorbire şi reprezintă 
una din problemele cele mai interesante pentru studiul 
trăsăturilor caracteristice din structura unei limbi, sub 
raportul semnificaţiilor şi al valorii. Limba care o vorbim nu 
reprezintă numai un mediu de înţelegere între indivizi, ci şi 
o nevoie de a ne exprima noi înşine. La producerea actului 
vorbirii, noi trebuie să tinem seama nu numai de simpla 
formulare a ideilor, dar şi de raportul ce există între ele şi 
sensibilitatea noastră. Aceasta înseamnă că, la o plăsmuire 
verbală individuală, alături de elementul logic, intervine şi 
elementul afectiv care dinamizează insuflînd viaţă expresiei. 
Din acest motiv, o frază rostită individual se deosebeşte 
fundamental de una exprimată în limbajul discursiv al 
logicii. Ea comportă mii de variaţiuni care se realizează prin 
tot felul de mijloace verbale. lată de ce o bună parte din 

cauzele care provoacă diversificările în limbă, trebuie 
înserate în cadrul esteticii şi stilisticii individuale. 


II. DINAMICA NORMEI 
2. 1. Tendinţe în sistemul fonologic 
2. 2. Tendinţe ortografice 
e Reguli de pronunțare corectă 
e Reguli descriere corectă 
2. 3. Tendinţe actuale în formarea cuvintelor 
2. 4. Tendinţe în evoluţia lexicului 
2. 5. Tendinţe actuale reflectate în gramatică 


2. 1. Tendinţe în sistemul fonologic 


Limba este un organism viu, în continuă dezvoltare 
ŞI, în cosecinţă, pe parcursul istoriei sale a înregistrat multe 
asemănări, stări, mai mult sau mai puţin deosebite de starea 
actuală. În prezent, de asemenea, ea se află într-un continuu 
proces de prefacere, de restructurare, dar dinamica lentă a 
acestor prefaceri, ca şi extomparea lor prin mijloace 
normative, le fac mai greu observabile. Specialiştii 
înregistrează şi analizează în permanenţă aceste schimbări 
de amănunt, încercând să discearnă ceea ce este accidental, 

efemer, de ceea ce are șanse să se impună, să se amplifice şi 
chiar să antreneze modificări mai mari, de sistem. Rezultatul 
unor asemenea analize se concentrează în configurarea unor 
tendinţe actuale de evoluţie a limbii române, care să fie, 
după caz, acceptate normativ sau combătute. Decisiv în 
impunerea sau diminuarea şi dispariția unor asemenea 
tendinţe este până la urmă uzul lingvistic, care nu poate fi 
întotdeauna nici prevăzut, nici condus, cu atât mai mult cu 
cât specialiştii adoptă frecvent poziţii diferite. 

Prezentăm în continuare câteva tendinţe care ni se 

par mai evidente: 

- închiderea vocalelor a, o, e la ă, u, i mai ales în 

poziție neaccentuată: 

ataca > atăca, robinet > rubinet, seringă > siringă, 

demisie > dimisie; 

- închiderea lui e în i şi, uneori, sincoparea lui i, 
în silaba penultima a cuvintelor articulate la 
plural cu —le: fetele > fetili, drumurile > 
drumurle; 

- evitarea hiatului prin: sinereză, sau diftongare 
(neapărat, recreaţie); eliziune (alcool > alcol, 
cuviincios > Cuvincios, respectuos > respectos), 

- renunțarea, în cazul neologismelor, la corelația 
de timbru (ivrescă, nu livrească; invocă, nu 
convoacă; depen, nu deapăn) şi reducerea, în 
felul acesta a amplorii şi rolului a/ternanțelor 
vocalice; 

- dispariția lui u final, precedat de i: serviciu > 
servici,  contrariu > contrar, domiciliu > 
domicil; 

eliminarea lui i din grupul ie (diftong sau în hiat): 
plutonier > plotoner, butonieră > butoneră; 
atmosfera până la dispariţie a lui i asilabic din 
finalul unor cuvinte (rolul distinctiv fiind preluat 
de alternanță): studenți >studenţ, frumoşi > 
frumoş; 

fluctuații în accentuarea cuvintelor: mediator, 
navigator, dar corector, redactor, antic şi antic, 
regizor şi regizor, simbol şi simbol, trafic şi 
trafic; 

extinderea în anumite contexte a consoanelor 
palatalizate: uşe, grije, îngroaşe, deranjem, 
eream, sufere, şeapte; 

sonorizarea lui s intervocalic şi în situațiile în 
care nu e etimologic: chintezenţă, seziune; 
sonorizarea prin asimilare: admosferă, fregvent, 
plezni, căznicie, 

uşurarea (simplificarea) grupurilor de consoane: 
antreprenor> antrepenor, proprietar propietar, 
explica Jesplica. 


2. 2. Tendinţe ortografice 


Reguli de pronunțare corectă 
Accentul. În funcţie de uzul literar, normele actuale 
recomandă: 


o singură accentuare la cuvintele: adică, aripă, 
avarie, caracter, călugăriță, doctoriță, duminică, 
fenomen, ianuarie, miros, regizor, sever, unic; 

se admit variante accentuale literare libere la 
unele cuvinte precum: acatist / acatist, anost / 

anost, antic / antic, gingaş / gingaş, intim / intim, 
jilav / jilav, profesor / profesor, trafic / trafic; 

- este respinsă de normă ca incultă accentuarea 
cuvântului butelie, corect fiind butelie; de 
asemenea se resping accenturări mai vechi: 
călugăriță, doctoriță sau regionale: bolnav, 
duşman. 

Scrierea cu literă mică sau mare 
a. Scrierea cu majusculă 
Se scriu cu literă mare: 

- toate cuvintele care compun formulele de 
politeţe: Domnia Sa, Domnia  Voastră, 
Excelenţa Voastră, Sfinţia Sa, Măria Ta; 

- numele proprii simple, iar la cele compuse numai 
la primul termen când numesc organisme de 
conducere sau compartimente de instituții: 
Direcţiunea Secretariat, Serviciul de 
contabilitate; Consiliul de administraţie, 
Comisia diriginţilor, Catedra de limba română; 

- denumirile marilor epoci istorice: Evul Mediu; 

- numele instituţiei chiar când este folosit eliptic, 
adică în loc să se spună „X este student la 
Universitatea Politehnică din Bucureşti” se 
spune „X este student la Politehnică”; „X 
lucrează la Ministerul de Externe” — „X lucrează 
la Externe”; 

b. Scriere cu literă mică 
Actuala ediție a DOOM reglementează unele efecte 
stilistice, dar mai ales cele urmărite de graficieni prin 
scrierea cu literă mică a cuvintelor care, în mod obişnuit, se 

scriu cu majusculă. De exemplu, nume de autori şi titluri în 
grafica titlurilor de pe copertele unor cărţi sau la televizor. 

Scrierea derivatelor, compuselor, locuţiunilor şi 
grupurilor de cuvinte 

Scrierea cuvintelor compuse 

Adverbe 

Între cele două rostiri ale cuvântului compus deseară 
/ diseară, se recomandă varianta deseară. 

Se scriu cu cratimă adverbele compuse: a/altăieri- 
dimineaţă, azi-mâine, azi-noapte, mâine-dimineaţă, mâine- 
seară. 

Pronume şi adjective pronominale 

Se revine la scrierea într-un cuvânt a tuturor formelor 
pronumelui  niciunul/ niciuna şi ale adjectivului 
pronominal corespunzător niciun / nicio. 

A nu se confunda formele pronumelui şi adjectivului 
pronominal cu îmbinările libere omofone în care nici are 
valoare de conjuncţie copulativă. Nici are valoare de 
conjuncţie când corelează cu al doilea nici. 

De exemplu: Nici un căţel, nici o pisică n-au intrat 
în curte. (conjuncţie + articol), Nu vrem nici un măr, nici 
două. (conjuncţie + numeral); Nici unul, nici altul nu mai 
au nimic de spus. (conjuncţie + pronume). 

Când nu se corelează cu al doilea nici, cuvântul are 
valoare de adverb: Nici nu vreau să aud.; N-avem niciun 
caiet. 

Substantive 

Substantivele compuse se scriu cu cratimă: bun- 
rămas, cuvânt-înainte, watt-oră, mai-mult-ca- perfectul. 

Scrierea locuţiunilor 

În odată ce (locuţ. conj.), odată cu (locuţ. prepoz.), 
dintr-odată (locuţ. adv.), cuvântul odatăse scrie într-un 
cuvînt. 

Scrierea grupurilor de cuvinte 

Grupul după prânz trebuie scris cu blanc, nu cu 
cratimă. Se scriu cu cratimă: bine-crescut, bine-cunoscut, 
bine-venilt. 


2.3. Tendinţe actuale în formarea cuvintelor 

Derivarea continuă să fie principalul procedeu intern 
de formare a cuvintelor, mai ales sub aspectul derivării 
sufixale. În ceea ce priveşte inovațiile derivative și corelaţia 
lor cu norma, putem spune că multe din derivatele întâlnite 
mai ales în paginile ziarelor şi revistelor sunt motivate nu de 
necesitatea de a exprima noţiuni sau idei noi, de nevoile 
reale ale comunicării, ci de dorinţa unora de a epata, de a se 
deosebi de ceilalți vorbitori sau de a obţine anumite efecte 
stilistice în planul discursului. Apar astfel o mulțime de 
derivate artificiale, de creaţii năstruşnice, spontane, efemere. 
Şi chiar dacă nu toţi termenii nou creaţi au şanse de a se 
impune în limbă, ei prezintă totuşi interes pentru înțelegerea 
dinamicii şi tendinţelor lexicului românesc actual. 

Sub aspect normativ, unele derivate încalcă normele 
limbii literare privind corectitudinea formală şi 
acceptibilitatea semantică. În ceea ce priveşte primul aspect, 
se poate constata că anumite inovații lexicale, deşi se 
prezintă ca realizări concrete ale potențelor derivative sunt 
prost formate, inutile, ba chiar nocive, întrucât există riscul 
ca ale să se generalizeze şi să devină elemente ale uzului. 
Aici ar fi cazul să menţionăm un fenomen cunoscut în 

literatura de specialitate sub numele de derivare în cerc 
închis „prin care în urma a 2 (eventual mai multe) derivări 
succesive, se crează un cuvânt nou, sinonim cu cuvîntul de 
bază de la care s-a pornit, şi care e inevitabil, mai lung şi 
mai greoi decât acesta” [26, p. 19]. Un exemplu în acest 
sens îl oferă suf. —itate, cu ajutorul căruia se derivă 
substantive abstracte ale calităţii de la teme adjectivale (/aș- 
lașitate, subiectiv-subiectivitate, serios-seriozitate). 

Unele derivate cu acest sufix încalcă regulile 
derivării sau pur și simplu sunt inutile, deoarece dublează un 
cuvânt cu același sens deja existent în limbă. În această 
situaţie se găsesc cîteva substantive derivate de la 
adjectivele terminate în -os (grație-grațios-grațiozitate; 
vigoare-viguros-vigurozitate; fast-fastuos-fastuozitate). 

Se poate constata uşor că derivatele în —itate 
dublează inutil cuvîntul de bază, fiind de altfel şi mai 
incomod decît acesta. 

Există însă şi cazuri rare, când cele două substantive 
se diferențiază semantic (cel mai adesea în context): lumină- 
luminos-luminozitate;  religie-religios-religiozitate; preț- 
prețios-preţiozitate. 

Alteori, simpla analogie e suficientă pentru crearea 
unor derivate în —itate direct de la substantivul de bază, în 
condiţiile în care în limbă nu există şi adjectivul 
corespunzător în —os: atracție-atracțios-atracțiozitate, 
evoluţie-evoluțios-evoluțiozitate. Aşa cum se ştie, sufixul — 
itate face parte din categoria afixelor selectoare, atașându-se 
în mod normal numai la teme adjectivale. 

Limbajul presei ne surprinde însă cu o serie de 
derivate în —itate formate de la teme substantivale, 

adverbiale şi chiar verbale: omenitate, pământitate, 
fabricitate, simţietate, împreunătate, periclitate etc. 

Greşit formate şi inutile sunt şi unele formaţii cu 
sufixe „la modă” —ist, -ism, în cazul cărora se constată 
același fenomen: radicaliști (pentru radicali), conservatoriști 
(pentru conservatori), analfabetist (analfabet), diabetişti 
(diabet). 

Un alt sufix neologic este —iadă, un suffix pătruns în 
limba română mai ales prin intermediul limbii franceze (în — 
ade) sau desprins din nume de epopee ca Iliada, Tiganiada 
etc. Acest sufix formează substantive feminine exprimând 
ideea de acţiune sau de colectivitate, ansamblu. Astăzi avem 
o avalanşă de cuvinte derivate cu acest sufix: căminiadă, 
bugetiadă, lideriadă, premiadă, telefoniadă etc. 

Dintre sufixele verbale, deosebit de frecvent este 
sufixul -—iza, cu ajutorul căruia se formează verbe cu 
conținut cauzativ de la baze nominale: a secretiza, a juriza, 
a maneliza. 

Prefixarea este şi ea bine reprezentată, mai ales, în 
stilul tehnico-ştiințific şi cel publicistic. Dintre prefixele 
neologice, deosebit de productive şi preferate pentru 
valoarea lor expresivă sunt cele negative: anti-, contra-, 
non-, in-, ataşate atât la baza substantivale, cât şi adjectivale: 
anti-american, antilateral, contramiting, nonautor, non- 
valență, incontrolabil. 

Un loc special îl ocupă prefixele neologice care 
exprimă ideea de superlativ. Derivatele obţinute cu ajutorul 
unor prefixe neologice ca: super-, ultra-, hiper-, extra- sunt 
marcate stilistic şi se întâlnesc în special în textile 
reclamelor: supermașină, superpoluat, superputere etc. 

Compunerea reprezintă un important mijloc de 
îmbogăţire a lexicului, în special în limbajul cultivat, în 
stilul tehnico-ştiințific şi cel publicistic. 

După 1990 compunerea a câştigat teren nu atât sub 
forma sa tradițională, cât și sub forma unor tipare neologice 
cu circulație internațională: 

-  compusele de tip nume-epitet; 

- compunerea savantă (cu afixoide); 
compuse prin abreviere. 


În limba română actuală se manifestă o anumită 
preferință către compuse formate prin juxtapunere din 2 
segmente echivalente ca forță, din constituenți imediați de 
un tip special, în care focarul şi vecinătatea își pot 
„schimba” între ele locurile. Această situaţie există, ca tip, 
în limbile romanice, dar ceea ce poate fi surprins ca nou 
astăzi este, pe de o parte, numărul crescând de formaţii de 
raporturilor  deretminat-determinant, capacitatea de 
permutare a elementelor formative fără ca sensul degajat de 
constituent să sufere vreo modificare. De exemplu: actor- 
poet faţă de poet-actor: ... prilej pentru a-l revedea în rolul 
Ion pe actorul-poet Emil Botta. 

Bufet-bar este perfect echivalent cu bar-bufet: Bufet- 
bar pentru public. De observant, că, în exemplele de mai 
sus, termenii A+B deveniți B+A conținutul a rămas același, 
deci că nu se pune problema „predominării” unuia dintre cei 
2 constituenți. 

Așadar, numele — epitet sunt compuse specific 
discursului jurnalistic, deoarece satisfac cerința econoimiei 
lingvistice şi pe cea a originalității. După modelul limbii 

franceze aceste compuse se caracterizează prin prezenţa în 
poziţia  determinantului (întotdeauna postpus) a unui 
substantiv folosit adjectival. Acest substantiv este invariabil 
sub aspect morfologic. Sub aspect semantic, determinantul 
suferă un proces de restrângere a semnificației prin anularea 
unor trăsături de sens. Cuvintele a căror valoare calitativă s- 
a fixat în limbă prin prezenta într-un număr important de 
compuse: problemă-cheie, parti-cheie, vizită-surpriză. 

Categoria respectivă se extinde permanent în 
limbajul jurnalistic prin utilizări contextuale dintre care 
unele se impun în limbă, iar altele reprezintă utilizări 
ocazionale (declaraţie-șoc, afirmaţie-șoc). 

În unele cazuri substantivele respective pot actualiza 
în funcție de primul element al compusului valori semantice 
(întrebări-capcană, mașină-capcană, copil-minune). 

Utilizările ocazionale sunt strict dependente de 
context fiind specific unor domenii de activitate (acțiune- 
filtru, societate-căpușă) etc. 


2. 4. Tendinţe în evoluţia lexicului 


O realitate cunoscută şi recunoscută de specialiști, 
dar uşor observabilă şi de unii dintre vorbitori este că 
limbile evoluează din cauza că lumea evoluează. Limbile vii 
trebuie permanent să se pună de accord cu dezvoltarea vieţii 
de toate zilele, cu ultimele inovaţii ale tehnicii şi ştiinţei. 
Acest acord se realizează în primul rând prin intermediul 
vocabularului, sector unde raportul limbă/societate se 
manifestă cel mai direct şi mai evident prin 2 modalități 
principale: pe de o parte, prin împrumutarea sau crearea în 

interiorul și cu mijloacele limbii respective de termini noi și, 
pe de altă parte, prin îmbogățirea cuvintelor existente cu noi 
semnificaţii. Dinamica şi vitalitatea lexicului nostru nu reies 
deci numai din marea cantitate a unităţilor lexical recente, 
foarte uşor sesizabile de întreaga lume, ci și din adăugările 
semantice la cuvinte prezente în limbă mai de mult. 

Majoritatea sensurilor pe care le considerăm 
dinamică semantică în româna actuală sunt fapte de discurs, 
înregistrate în texte actuale, cu precădere în mass-media. 

Schimbări semantice propriu-zise nu pot fi 
considerate decât cele consecrate de uz general sau 
cvasigeneral. 

Majoritatea cuvintelor care au dezvoltat sensuri noi 
sunt reprezentate prin neologisme. 

Neologia semantică se manifestă sub trei forme: 
lărgirea sensului, restrângeri de sens şi calc semantic, când 
sensul nou, adaugat, imită un model strain. 

Extinderile semantice înregistrate de neologisme şi 
mai ales de termenii specializați au loc în urma schimbării 
domeniului de referință. 

Noile sensuri păstrează așa-zisul nucleu semantic și 
neglijează unele seme periferice din definiția de dicționar, 
înlăturând, în în plan sintagmatic, resticţiile contextual- 
stilistice associate sensului initial şi lărgind considerabil 
gama noilor combinaţii lexicale. Sensurile noi trebuie să 
satisfacă atât funcția de comunicare, cât şi funcția expresivă 
a limbii. Impunerea noului sens este condiționată de 
coexistența cu sensul denotativ. De exemplu, verbul a 
gestiona, cu sensul denotativ „a administra bunuri”; a deţine 
o gestiune” este folosit azi de toată lumea, în toate ocaziile, 

înregistrând conotaţii realizate de transferal la alte valori 
decât cele material: „a gestiona politici”, „a gestiona o 
criză”, a gestiona o situație”. 

Verbul a dat naştere şi substantivului abstract 
gestionare, folosit aproximativ în aceleaşi combinaţii 
lexicale. 

Foarte adesea, extinderile de sens afectează verbe 
neologice, împrumutate din franceză ca termini specializați, 
monosemantici: a debuta, a demara, a derula, a determina, 
a dezamorsa, a erode, a monotoriza, a obtura, a penetra, a 
realiza, a stopa, a testa etc. 

Noile sensuri sunt prezente în româna actuală cu o 
frecvenţă extrem de ridicată, amenințând să elimine din uz 
sinonimele din fondul principal lexical al verbelor 
respective. De exemplu, verbul a începe a fost aproape 
complet înlăturat prin utilizarea până la exces a 
cvasisinonimelor sale a debuta, a demara. 

Verbul a solicita pierde teren şi riscă să fie înlocuit 
de verbul a aplica, calchiat după corespondentul din 
engleza, apply, mai ales în domeniul relaţiilor cu 
străinătatea. 

Verbul a nominaliza, înregistrat în dicționare cu 
sensul initial „a indica, a denumi, a specific ape nume”, a 
dobândit, prin calchiere, şi sensul de „a propune (pentru 
premiu), „a numi” şi „a desemna” a devenit foarte active nu 
numai în zona spectacolului, cât mai ales în viața politică: 
Miniştrii nominalizați de către premier. A fost primul 
nominalizat de pe listă. 

Verbul s-a îmbogățit semantic cu: nominalizare, 
nominalizat, nominalizabil etc. 

Verbul a realiza, împrumutat din franceză, a fost 
utilizat la început numai cu sensul de „a înfăptui, a îndeplini 
ceva, a câștiga”, Mai tîrziu, verbul a dobândit şi sensul „a 
reuşi să înțeleagă, a-și da seama”: Într-un tîrziu au realizat 
că au fost trași pe sfoară. A realizat că nu are nimic de 
pierdut. 

Verbul a agrea a dobândit sensurile „a accepta”, „a 
aproba” , „a fi de acord”, după modelul englezesc sau 
francez. Acesta este des utilizat cu sensul de „a accepta”: 
Programul a fost agreat de comisia de specialitate. Noul 
director a fost agreat de muncitori. 

Verbul a apela şi-a adăugat sensul specializat 
referitor la comunicarea telefonică prin calc semantic din fr. 
appeller „a intra în legătură telefonică cu cineva”. 

Verbul a îngheţa şi derivatul substantival abstract 
înghețare şi-a dezvoltat sensul de „blocare” în domeniul 
financiar-bancar: Salariile au fost înghețate. În domeniul 
învăţămîntului: înghețarea anului universitar, sau al 
tehnicii: înghețarea programului nuclear. 


2. 5. Tendinţe actuale reflectate în gramatică 

Articolul şi desinenţa de gen şi număr 

- Se recomandă ataşarea fără cratimă a articolului şi 
desinenţei la împrumuturile neadaptate care se termină cu 
litere din alfabetul limbii române pronunţate ca în română: 
trendul, week-endul. La fel se ataşează desinenţe de plural: 
trenduri, week-enduri. 

- Se păstrează ataşarea cu cratimă la împrumuturile 
recente a căror finală prezintă deosebiri între scriere şi 

pronunțare sau care au finale grafice (litere) neobişnuite la 
cuvinte româneşti. 

a) acquis-ul (achiul), bleu-ul (bloul), bleu-uri 
(blouri), chow-ul (şoul), 
chow-uri (şouri); 

b) party-ul, party-uri; dandy-ul, dandy-i. 

Numeralul 
- Se acceptă la numeralul ordinal întâi forma de feminin 
întâia când se află după un substantiv feminin, de exemplu: 
clasa întiia. 

- Valorile de genitiv şi dativ se exprimă cu ajutorul 
prepoziţiilor: a. Genitiv cu prepoziţia a (votul a doi 
senatori); b. Dativ cu prepoziţia la (a dat la doi elevi). 

- În texte, cu excepţia documentelor bancare, se recomandă 
scrierea numeralelor: 

pînă la 10 cu litere 

peste 10 cu cifre. De exemplu: Alfabetul limbii 
române are 31 de litere dintre care 7 sunt litere-vocale. 

Adjectivul 

Formă 

- Normele actuale nu admit decât o formă pentru 
adjectivele: bunicică (nu bunicea), coroziv, concluziv, 
galanton, israelian, pergamut (nu și bergamut); 

- Sunt considerate în variație liberă, cu preferință 
pentru prima, formele: becisnic/bicisnic, corijent/corigent, 
hilar/ilar, luminescent/luminiscent; 

- La unele adjective neologice, norma actuală admite 
la feminin forme cu şi fără alternanţa o (accentuat)/-oa, în 
ordinea de preferinţă: analoagă/analogă, 
omoloagă/omoloagă; 

- Pentru adjectivul/substantivul vagabond se acceptă 
doar forma de feminin vagaboandă (nu vagabondă). 
Substantivul 
Gen 
În ceea ce priveşte forma de plural în —e sau —i la 
unele substantive feminine sau în —uri sau -le la unele 
neutre, sunt admise ambele forme literare libere, cu 
preferinţă pentru prima indicată în dicţionar: 
a. feminine:  căpşuni/căpuşune, cireşi/cireşe, 
coarde/corzi, găluşte/găluşti, coperte/coperți; 
b. neutre: niveluri/nivele, tuneluri/tunele, 
chipie/chipiuri. 
În schimb se admite o singură formă la unele 
substantive: 
a. feminine: monede, poieni, ţigănci, gagici; 
b. neutre: chibrituri (şi nu chibrite), seminar- 
seminare, şi nu seminarii. 
Caz 
- Unele substantive feminine omonime la N. A. 
Sg. au G.D. sg. diferit: 
Maică! (călugătiță)- maicii 
Maică? (mamă) — maicei/maicii/maichii. 
- [La unele nume proprii, normele actuale admit 
variante de fexiune: Ilenei/lleanei. 
- Substantivul corabie are G.D. art. corabiei (nu 
corăbiei). 
- Pentru substantivul bunică, norma actuală 
acceptă pentru G. D. art. doar forma bunicii. 
- Pentru substantivul fata morgana, s-a admis 
forma de G.D. fetei morgana. 

Număr 

Forma de singular acceptată de norma actuală 
este sanda (nu sandală), bretea (nu bretelă). 
Norma actuală acceptă formele de plural: coloși 
(nu coloşuri), hidranţi (nu hidrante), indici (nu 
indice), treburi (nu trebi). 

Pentru substantivul item s-au admis formele de 
plural itemi, itemuri/iteme. 

S-au admis formă de plural pentru unele 
substantive, precum: mafie-mafii, margarină- 
margarine,  moleşeală-moleşeli,  pâslă-pâsle, 
pepsi-cola-pepsi-cole. 


Verbul 
Formă 


Se acceptă numai forma dispera (nu despera); 
Sunt în variaţie liberă formele: 

cementa/cimenta (med.), 
decofeiniza/decafeiniza, filozofa/filosofa, 
frecţiona/fricţiona, 
perchiziţiona/percheziţiona, 
reincarna/reîncarna. 

Fostele forme în variație liberă a pitula/a tupila 
(a piti) au fost înregistrate drept cuvinte 
independente. 

Conjugare 

Verbele de conjugarea I: 

verbul a continua are la indicativ şi conjunctiv, 
prez., p. I, sg. forma eu să continui (şi nu 
continuu); 


53 


a decerna trebuie conjugat cu suf. —ez: eu 
decernez (nu decern); 

a absolvi trebuie conjugat fără sufixul —esc: eu 
absolv (şi nu absolvesc); 

a mirosi la indicativ prezent, p. a l-a pl. ei 
miros (nu miroase); 

a deșerta are, la conjuctiv prezent persoana a II- 
a sg., forma să deșerte (nu deşarte); 

au devenit fără —ez verbele a ignora, a îndruma, 
a înfoia, a perturba; 

Verbe de conjugarea a IV-a: 

Au devenit numai fără -esc: a bombăni, a 
dăinui, a țârâi; 

A absolvi, inclusiv pentru sensul „a termina un 
an/o formă de învățământ”, trebuie conjugat fără 
—esc: absolv (nu absolvesc); 

Au devenit cu și fără —esc (cu preferință pentru 
prima formă): a biciui: biciuie/biciuiește, a 
birui: biruie/biruiește, a cheltui: 
cheltuiesc/cheltui, a chinui: chinuiesc/chinui, a 
cotrobăi:  cotrobăi/cotrobăiesc, a  destăinui: 
destănui/destăinuiesc. 

Adverbe şi locuţiuni 

Norma literară condamnă folosirea lui ca şi (sau 
a grupului ca, virgulă) în loc de ca pentru 
evitarea cacofoniilor. De exemplu, construcţii de 
tipul „A fost numit ca şi consilier.” Se poate de 
înlocuit cu: „A fost numit consilier. sau în 
calitate de consilier. 

III. DINAMICA  LEXICALĂ ŞI DINAMICA 
SEMANTICĂ 


3. 1. Aspecte ale dinamicii semantice 
3. 1. 1 Evoluţia semantică a cuvintelor 
3. 1. 2. Tipologia schimbărilor semantice 
e  Extensiunea semantică (extinderea 
sensului) 
e  Restricţia semantică (îngustarea sensului) 
e  Polarizarea semantică 
e Degradarea semantică /Aînnobilarea 
3. 1. 3. Calcuri semantice şi frazeologice 
e  calcuri semanctice 
e inovații semantice 
e sensuri denotative; sensuri conotative 
e  calcuri frazeologice 
3. 1. 4. Modalităţile care pot provoca schimbarea 
de sens a cuvintelor (transferul metonimic, transfer 
metaforic, sinecdoca) 

3. 2. Aspecte ale dinamicii lexicale 
3.2. 1. Derivarea — principalul procedeu de 
formare a cuvintelor în limba română 
3. 2. 2. Derivarea cu afixe: sufixarea, prefixarea 
3. 2. 3. Compunerea: 
e compuse din cuvinte întregi 
e compuse de tip „savant” 
e compuse prin abreviere 
3.2. 4. Derivarea regresivă 
3. 2. 5. Conversiunea 


3.1. 1. Evoluția semantică a cuvintelor 

Vocabularul este totalitatea cuvintelor unei limbi. 
Sistemul lexical al oricărei limbi se caracterizează prin 
mobilitatea lui, adică prin „capacitatea de a fi supus mereu 
schimbărilor.” Împrumutul unor cuvinte, preluarea unor 
sensuri noi, necunoscute ,migrarea” unor cuvinte din lexicul 
specializat spre lexicul comun, toate acestea duc la apariția 
modificărilor de vocabular. 

În felul acesta, de-a lungul anilor, cuvintele își pot 
schimba sensul sub influența factorilor de natură diferită. 
Cauzele schimbărilor semantice sunt numeroase şi variate. 
Ele pot fi reduse însă la tipuri de bază: - factori lingvistici şi 
— factori extralingvistici. În cazul factorilor de natură 
lingvistică schimbările sunt determinate de evoluția limbii, 
adică de anumite procese care au loc ca urmare a modificării 
relațiilor semantice stabilite între cuvinte în cadrul unui 
câmp lexico-semantic. Un rol important în schimbarea 
sensului unui cuvânt îi revine de asemenea contextului în 

care acesta începe să fie utilizat. Factorii extralingvistici 
sunt legaţi de schimbările din realitatea extralingvistică: 
dispariția, transformarea, apariția unor obiecte, modificarea 
relațiilor social-istorice. O influență foarte mare asupra 
modificării sensurilor cuvintelor au, mai ales, schimbările 
din societate, care se află în permanentă transformare. 

În literatura de specialitate se susţine că evoluţia 
sistemului lexical se realizează pe mai multe căi: 

a. se crează noi mijloace de expresie, adică apar 
cuvinte sau îmbinări, sau se fac împrumuturi directe din alte 
limbi; 

b. se schimbă sensul, valoarea semantică a unor 
cuvinte şi se transmite un conţinut nou; 

c. dispar din lexicul activ cuvinte învechite, legate de 
realităţile trecute. 

Aşadar, îmbogățirea vocabularului, cu ajutorul 
cuvintelor noi, este mai puţin importantă decât îmbogățirea 
vocabularului prin intermediul schimbărilor semantice ale 
unităţilor lexicale existente în limbă. 

Evoluţia semantică constituie o modalitate de 
creştere calitativă a vocabularului, astfel are loc dispariția 
sau apariția unor semnificaţii ale cuvintelor. De aceea unii 
lingvişti îl consideră drept mijloc esențial de îmbogăţire 
calitativă a vocabularului. 

Modificările semantice sunt posibile şi în diverse 
împrejurări. 

Pe parcursul dezvoltării istorice, mutaţiile de sens au 
fost tratate din perspective diferite: lingvistica tradițională 
le-a cercetat sub aspect diacronic, a urmărit evoluţia 
sensurilor cuvintelor în timp. Fără a stărui asupra cauzelor 

mai generale, lingviştii au reuşit să descrie o mulțime de 
factori de ordin lingvistic şi extralingvistic, care explică, în 
fiecare caz concret cum un cuvânt sau un grup de cuvinte au 
ajuns să semnifice şi altceva decât înţelesul lor inițial. De 
exemplu, verbul a căra, format pe baza latinescului carrare 
din carus, a avut la început un sens specializat: „a pune ceva 
în car pentru a fi transportat în alt loc”. Se cară deci atunci 
numai cu carul. Odată cu dezvoltarea mijloacelor de 
transport, verbul a căra a căpătat un sens mai abstract şi 
generalizator: „a transporta în general”) de regulă în 
cantități mari). Cu timpul s-a putut căra nu numai cu carul 
sau căruţa, ci şi cu automobilul, cu trenul, cu vaporul, iar în 
zilele noastre şi cu avionul şi chiar cu rachetele cosmice. 
Prin urmare, în semantica verbului dat s-a scos în evidență 
ideea transportului în locul obiectului cu care se transportă. 
Verbul şi-a lărgit cu mult sensul şi prin includerea în 
frazeologisme, apărând şi în expresii cu sens figurat: a căra 
apă cu ciurul, a căra cuiva la pumni (sau palme) etc. 

Îngustarea semantică a avut loc şi în cazul cuvîntului 
bere. La origine acest cuvînt avea doar forma de infinitiv 
lung a verbului a bea, adică având sensul general de 
„acţiune de a bea”. Cu timpul cuvîntul bere şi-a îngustat 
sensul, numind o anumită băutură, preparată din orz şi 
hamei. Astăzi bere se întrebuințează aproape exlusiv cu 
sensul al doilea. 

Lingvistica modernă însă, pentru a demonstra 
caracterul bine organizat al vocabularului, s-a orientat mai 
mult spre cercetarea sincronică, adică spre cercetarea 
sensurilor sau relaţiile dintre acestea şi alte cuvinte ale 
limbii române literare actuale. 

În orice moment al existenţei lui, cuvîntul are un 
conţinut semantic finit, alcătuit dintr-un număr de sensuri. 
Inventarul şi relațiile lor dau echilibrul semantic. Ele 
facilitează înțelegerea  modalităţilor de combinare a 
elementelor lexicale şi sugerează posibilităţile de evoluţie 
semantică. 

Studiind cauzele şi tipurilor schimbărilor semantice, 
academicianul Alexandru Graur a subliniat că „sensul unui 
cuvânt face parte dintre elementele cele mai mobile ale unei 
limbi, iar modificările de ordin semantic (în ansamblul lor) 
reprezintă unul dintre cele mai interesante aspecte ale 
dinamicii vocabularului”. [24, p. 48]. Evoluţia semantică a 
planului conţinutului are drept consecință extensiunea sau 
restricţia sensului lexical şi totodată acestea sunt consecinţe 
ale acţiunii unor tendinţe mai generale care se referă la 
evoluţia limbii. 

Aşadar, indiferent de modalităţile şi cauzele care au 
dus la modificările semantice, cuvintele îşi restrâng sau îşi 
lărgesc potenţialul semantic. De aceea „extensiunea şi 
restricția sensului unităţilor lexicale sunt considerate 
consecinţe ale metasemiei.” 

Constantinescu-Dobridor susține că evoluția 
semantică a cuvintelor este „modificare a sensului inițial al 
unui cuvînt sau adăugare de sensuri noi (secundare) la 
sensul inițial şi fundamental al cuvântului. Astfel, sensul 
iniţial al cuvântului latinesc familia „familie” a fost 
modificat odată cu evoluţia sa la cuvântul românesc femeie 
„persoană de sex feminin”. [12, p. 137] 

Alţi termeni folosiți pentru acest fenomen sunt 
alunecări sau deplasări de sens. 

În opinia lingviştilor schimbările semantice pot avea 

următoarele cauze principale: 

- istorice: Progresul în ştiinţă, tehnică, moravuri, 
instituţii etc. aduce cu sine introducerea de 
obiecte, fapte, acţiuni noi, care sunt redate de 
multe ori doar printr-o modificare semantică a 
unui cuvînt ce dăinuia demult în limbă; 

- sociale: Au loc deplasări ale ariei de utilizare 
socială a cuvintelor: specializarea (îngustarea), 
generalizarea (lărgirea), care duc la o modificare 
a ariei semantice; 

- psihologice (tabu, eufemizare şi alte relații 
semantic dintre cuvinte); 

- lingvistice: (schimbări fonetice, morfologice, 
sintactice). 

3. 1.2. Tipologia schimbărilor semantice 
e  Extensiunea semantică 


Extensiunea este una dintre cele mai frecvente 
modificări ale valorii semantice a cuvintelor. Ea se 
realizează pe mai multe căi. Uneori aceasta are loc pe baza 
unei metonimizări, adică a unei asemănări prin alăturare. De 
exemplu, cuvântul masă nu numeşte numai mobila pe care 
lucrăm sau mâncăm, ci şi mâncarea sau mai bine zis 
totalitatea de mâncăruri servite la masă. În latina clasică 
focus avea sensul de „vatră”, adică „loc pe care se află şi 
arde flacăra” (ceea ce numim azi foc la latini se numea 
ignis). În latina populară şi apoi în limbile romanice foc a 
primit sensul de astăzi „ardere violentă cu flăcări” (rom. foc, 
it. fuoco, prov. fuoc, sp. fuego, fr. feu). 

Printr-o alunecare de sens are loc extensiunea când 
numirea acțiunii trece asupra rezultatului ei. Termenul 
redacție înseamnă nu nu mai „faptul de a redacta”, adică 
acţiunea dată, ci şi „totalitatea redactorilor, care lucrează la 
o editură, revistă sau ziar”, cât şi „clădirea în care lucrează 
aceştia”. 

Este evident că dacă un nume propriu — care este 
strict individualizat — devine nume comun, procesul de 
extindere a sensului se manifestă în toată plinătatea lui. 
Trecerea unui substantiv propriu în comun se numeşte în 
literatura lingvistică apelativitate. 

Numele de familie al unor savanţi au devenit nume 
comune, de cele mai multe ori termeni în ştiinţele 
respective: 

amper (unitate de măsură a intensității curentului 
electric), format după numele fizicianului francez Andre 
Marie Ampere (1775-1836); 

coulomb (unitate de măsură a cantității de 
electricitate), după numele fizicianului francez Ch. Augustin 
Coulomb (1736-1806); 

farad (unitate de măsură a capacităţii electrice), după 
numele savantului englez Michael Faraday (1791-1867); 

ohm (unitate de rezistenţă electrică), după numele 
fizicianului german Georg Simion Ohm (1787 — 1854); 

volt (unitate de măsură a tensiunii electrice, a 
tensiunii electro-motoare), după numele fizicianului Italian 
Alessandro Volta (1745-1827). 

Numele unor savanţi, devenite termeni ştiinţifici, pot 
fi incluse în cuvinte compuse sau derivate. De exemplu, 
megahertz (unitate de măsură a frecvenţei oscilaţiilor, egale 

cu un million de hertzi). Termenul hertz are la bază numele 
de familie al fizicianului german Heinrich Rudolf Hertz 
(1857-1894). Numirea unui revolver automat mic se 
numeşte browning, după numele de familie al 
inventatorului. 

Anumite numiri de manifestări sociale se bazează tot 
pe nume proprii. Refuzul organizat de a nu păstra relaţii cu 
cineva în semn de protest poartă numele de boicot. Faţă de 
căpitanul englez Boykott, pentru prima oară în 1879 
arendaşii lui au practicat tactica boicotului. 

Numele proprii din creaţiile folclorice pot fi supuse 
şi ele la un proces de apelativizare. În secolul al XVI-lea în 
Serbia active un haiduc, Baba Novac, care lupta contra 
asupririi otomane a popoarelor balcanice. În anul 1600 
Novac a fost prins şi ars de viu. Au apărut apoi tot felul de 
poveşti, legend şi cîntece populare despre Novac (Brazda lui 
Novac, Novac şi Gruia la Țarigrad etc.). Ciclul Novăceştilor 
a fost studiat de B. P. Hasdeu. Pe baza numelui propriu 
Novac a apărut la noi apelativul novac cu sensul de „om 
foarte puternic, voinic, haiduc”. 

Pe baza numelui propriu Novac s-au format 
derivatele: Novăceşti (neamul celor alde Novac), Novăcel 
(diminutive), novăcesc (adjectiv), incluse mai ales în textile 
folclorice: 

Scoate haine novăceşti, 

De pune călugărești. 

Scotea cuca de Novac 

Și punea un comănac. (V. Alecsandri) 

Nume comune apar nu numai fiind formate din 
antroponime, ci şi din toponime. Astfel, numirea unor 

varietăţi de manufactură s-au format pe baza numirilor de 
oraşe, regiuni. De exemplu, cașmir după numirea unei 
regiuni din India, muselin după numirea oraşului Mossulo 
pe râul Tigru. Un soi de mere se numeşte calvil după 
localitatea Calleville din Normandia (Franţa). 

Pe baza unor nume proprii s-au format şi numiri de 
minerale. O piatră prețioasă asemănătoare cu safirul de 
culoare albastră închisă, care a fost descoperită în anul 1967 
în Tanzania, a căpătat denumirea — tanzanit. O altă piatră 
(goethit) poartă numele scriitorului german J. W. Goethe. 

O evoluţie semantică destul de ciudată a suferit, în 
limba română, şi neologismul aperitiv, împrumutat din 
franceză (aperitif) şi acolo din latină (aperitivus, un derivat 
de la vb. aperire „a deschide”). În română cuvântul a 
pătruns cu sensul „băutură care deschide sau stimulează 
apetitul”. Mai târziu aperitiv înregistrează un sens nou: 
„gustare luată înainte de masă pentru a stimula pofta de 
mâncare”. Cuvântul figurează cu ambele sensuri, dar cel de 
„gustare” trece pe planul întâi, din cauză că este mult mai 
cunoscut decât cel de „băutură alcoolică consumată înainte 
de masă” care rămâne singurul sens justificat etimologic al 
acestui cuvânt. Cuvântul dumbravă conţine rădăcina slavă 
domb (stejar), ceea ce arată că sensul originar a fost „pădure 
tânără de stejari”. Prin lărgire, înţelesul a cuprins orice fel de 
pădure tânără. În limba greacă toxicon era numele substanţei 
otrăvitoare cu care se ungeau săgețile („săgeata” se spunea 
toxon), în timp ce substanţele toxice de astăzi sunt otrăvurile 
cele mai felurite. Tot din terminologia militară provine 
verbul a lansa; iniţial era vorba numai de aruncarea lăncilor. 

În prezent e firesc să spui că s-a lansat o rachetă sau chiar 
zvon. Oamenii înşişi se pot lansa în afaceri. 

Limba română ne permite să vorbim despre sezonul 
de primăvară, sezonul de vară, de toamnă sau de iarnă, deci 
sezon e cam acelaşi lucru cu anotimp. Şi aici avem de a face 
cu o extensiune semantică: la origine sezon însemna numai 
unul din anotimpuri, şi anume „anotimpul însămânţărilor”. 
Punctul de plecare al acestei evoluţii îl constituie satio, din 
latineşte cu accepţia de „însămânţare, perioadă a anului când 
se fac însămânţările”. 

Dacă noi am folosi cuvintele cu înţelesul lor inițial, 
îmbinări ca cerneală roşie sau cerneală albastră ar fi 
inadmisibile. Cel mult s-ar putea zice cerneală neagră, dar 
nici aşa nu e bune, pentru că cerneala nu poate fi decât 
neagră. O asemenea afirmaţie n-ar găsi aprobarea nimeni 
care ştie româneşte, dar are o justificare istorică: cerneala e 
un cuvânt slav şi denumea iniţial un lichid negru folosit în 
scriere (rădăcina e adjectivul care însemna „negru” şi pe 
care o regăsim în cuvântul cernit, din expresia straie cernite, 
adică veşminte de doliu). Sensul lui cerneală s-a schimbat 
prin acelaşi fenomen de lărgire: a devenit mai cuprinzător, 
fără limitarea la o anumită culoare. 

Cuvântul francez toilette este un diminutiv al lui toile 
(pânză), de unde deducem că a însemnat mai întâi „bucăţică 
de pânză”. Sensul lui a evoluat probabil astfel: 1. bucăţică 
de pânză; 2. pânză mică albă, pusă pe masa cu obiectele de 
coafat; 3. masa în faţa căreia şade femeia când se coafează; 
4. obiectele necesarenecesare coafatului; 5. podoabe ale 
femeii (la început, desigur, numai cele care împodobeau 

capul); 6. îmbrăcăminte femeiască, rochie; 7. încăpere în 
care femeia îşi aranjează ţinuta. 

Extinderile de sens, susține Adriana Stoichiţoiu- 
Ichim, sunt asociate, în cazul termenilor specializaţi, cu 
procesul de determinologizare: Best-seller (subst.) „carte, 
lucrare care are mare succes (de vânzare) a dobândit 
semnificaţia generică de „marfă foarte bine vândută”; Blue- 
jeans cu formulele româneşti trunchiate blugi şi blugingi, 
atestat ca termen din domeniul vestimentar („multe mode — 
mini, maxi, blue jeans, strâmt, larg etc.) Conotaţia aferentă 
ideii de „tânăr, tinereţe ” — în titulatura unor emisiuni sau a 
unor pagini de ziar: „Radio-discoteca blue-jeans”; 
„Colindători în blue-jeans"; „Blue Jeans Club”. Sub 
influența limbii vorbite apare şi în presă forma trunchiată 
blugi. În registru colocvial şi-a lărgit sensul, desemnând 
materialul specific („fuste sau şorturi de blugi”), chiar de 
altă culoare decât cea tradi-țională („blugi negri”; „costum 
negru de blugi”); lider: lideri politici - „conducător al unui 
partid polit”. Sens generic „șef” („lideri ai asociaţiei”; 
„leaderul bandului ”). Poate desemna o întreprindere, un 
produs care ocupă primul loc într-un domeniu („firmele 
Ericson — lider internațional în telecomunicaţii”); (domen. 
sport) „echipă sau sportriv care se găseşte în fruntea unei 
competiţii” (sens din DN 3); poster în presă) cu o 
semnificație mai largă decât în DN 3 „afişe decorative, 
tematice sau electorale”: poster cu peisaje exotice, poster cu 
sigla partidului; show - prin extensiune semantică, sinonim 
pentru „spectacol” (show-ul de la Polivalentă); manifestări 
sportive: „sport-show”; top — sens generic „clasament”, 
indiferent de domeniu: „topul prețurilor”; „topul 

infracţiunilor”; În titulatura unor rubrici din presă „a unor 
firme, asociații sau a unor publicaţii („Business Top”; 
„Publitop”; „Top Fan Club”, „Oameni în top”). Apare în 
denumirea unor emisiuni de radio sau TV (,„,7op star”, 
„Video Top Music”). Valoarea adjectivală a termenului — în 
locuţiunea de (în) top „foarte bun, de frunte” (firmă de top, 
cel mai în top eveniment politic). [41, p. 73]. 
e  Restricţia semantică 


În literatura lingvistică se susţine că restricția 
semantică este antipodul extensiunii (N. Corlăteanu, V. 
Bahnaru etc.). Este un proces de trecere de la un sens 
general la unul particular. Are loc o specializare a sensului 
unui cuvânt, mai ales e vorba despre un împrumut lexical. În 
franceză chauffeur numeşte orice fochist la o maşină. De 
prin 1896, odată cu apariţia automobilului, în limba franceză 
cuvântul în discuţie a căpătat şi semnificaţia „conducător de 
automobil”. Fiind împrumutat în limba noastră, şofer şi-a 
îngustat sensul, denumind doar conducătorul automobilului. 

Restricţia sensului rezidă în includerea unor seme 
diferențiale suplimentare în semantic cuvântului dat (acesta 
fiind mecanismul intern de funcționare a metasemiei) şi în 
reducerea numărului de denotaţi, denumiți de unitatea dată 
(acesta fiind mecanismul extern de funcţionare a 
metasemiei). 

Restricţia semantică este specifică cuvintelor 
polisemantice şi constă în trecerea unor sensuri ale 
cuvântului în lexicul pasiv, iar celelalte se păstrează în 
lexicul activ. În procesul dezvoltării unei limbi, cuvântul 
pierde un sens care uneori poate fi uitat, dar complexul 

fonetic al cuvântului rămâne în circulaţie, doar cu celelalte 
sensuri. Restricţia semantică se referă la arhaizarea sau 
învechirea sensului unui cuvânt. Astfel, cuvântul săruta, 
înseamnă în româna veche a saluta (asemeni latinescului 
salute. —are, din care provine. În Umbra lui Mircea. La 
cozia Gr. Alexandrescu foloseşte substantivul provenit de la 
acest înţeles primar (dispărut din limba actuală al acestui 
verb: 

Sărutare, umbră veche! Priimeşte-nchinăciune 

De la fii României care tu o ai cinstit. 

A tăbări a însemnat, la început, „a-şi instala tabăra”. 
Astăzi el are sensul de „a da năvală asupra cuiva, a se 
năpusti”; mindru a însemnat „înţelept”, apoi „„fudul, trufaş, 
falnic, îngâmfat”; mişel însemna ,sărman, sărac, nenorocit”, 
astăzi - „om de nimic, ticălos, nemernic”. 

Vornic, denumind un mare demnitar la curtea 
domnească, însărcinat cu conducerea treburilor interne ale 
țării, a ajuns (în Moldova) să însemne în secolul trecut 
„primarul satului”, apoi „micul funcționar comunal cu 
atribuţii neînsemnate (distribuirea corespondenţei, aducerea 
la cunoştinţă a cetăţenilor, a ştirilor oficiale etc.), fiind, în 
continuare, sinonim cu crainic sau pristav (flăcăul care la 
nunțile ţărăneşti invita şi cinstea oaspeţii): Jată vine nunta- 
ntreagă — vornicel e-un greierel... (M. Eminescu) 

O interesantă evoluţie cunoaşte şi sensul cuvântului 
rost, inițial rost însemna gură. Sensul lui primordial, 
etimologic- de la lat. rostum „cioc, gură”, se mai păstrează 
şi astăzi în derivatul a rosti şi în expresiile: a spune pe de 
rost, a şti pe de rost, a învăţa pe de rost. 

Însăşi substantivul cuvânt a avut în limba veche, 
printre alte sensuri, şi pe acela de motiv, cu care apare — spre 
exemplu — şi în nuvela lui C. Negruzzi Alexandru 
Lăpuşneanul: Boierii însă tremurau. Ei aveau două mari 
cuvinte a fi îngrijiţi; ştiau că norodul îi urăşte şi pre domn 
că nu-l iubeşte. 

O atestare a acestui sens al substantivului cuvânt 
(motiv) este făcută şi de către Mihai Eminescu: Dacă tu ştiai 
problema astei vieţi cu care lupi, 

Ai vedea că am cuvinte pana chiar să o fi rupt. 

Aşadar, restricția semantică poate fi generată de 
dispariţia unui obiect, de progresul ştiinţific sau chiar de 
schimbarea atitudinii faţă de un anumit obiect. Indiferent de 
factori şi cauze, cuvintele pe parcursul evoluției sociale îşi 
retrag potenţialul semantic, deoarece cu ajutorul cuvintelor 
se creează ideologii, iar dispariția, modificarea lor duce şi la 
dispariția unor sensuri sau a unor cuvinte cu ajutorul cărora 
se putea cât mai exact situaţia social-politică şi culturală. 

Vocabularul unei limbi se schimbă de la o etapă la 
alta fie prin renunţări, fie prin adăugări ca număr de sensuri 
sau de cuvinte. 

„Schimbările de sens au o importanță deosebită 
pentru istoria şi dezvoltarea vocabularului. Indiferent deci 
când s-a produs schimbarea, sensul face parte integrantă din 
conţinutul semantic al cuvântului o perioadă mai lungă sau 
mai scurtă.” De exemplu, lexemul punct şi-a restrâns sfera 
semantică a expresiei de agitaţie - „încăpere într-un local 
public, unde alegătorii se pot informa asupra mersului 
campaniei electorale.”; învățător, în prezent se utilizează 
doar cu sensul „lucrător din învățământ, care instruieşte şi 

educă elevii din clasele primare.” Lexemul respectiv şi-a 
restrâns sfera semantică deoarece nu se mai utilizează în 
sintagme ca: învăţător de fizică, chimie etc., pentru noţiunea 
respectivă fiind repus în circulație cuvîntul profesor. 

S-a constatat că mutaţiile semantice realizate prin 
îngustarea sensului sunt mult mai rare. Dacă ne referim la 
cuvintele noi, putem consemna următoarele cuvinte: 
substantivele putere şi opoziție capătă sensul „partidele de 
guvernământ şi, respectiv, cele din afara arcului 
guvernamental”; substantivul nostalgie şi adjectivul 
nostalgic (folosit adesea substantivizat) capătă valoare 
peiorativă: nostalgie după vremurile trecute, adjectivul 
strategic —în contexte cu caracter economic), cu sens 
„puternic din punct de vedere financiar” (în sintagma 
„investitor strategic ”). 

Îngustări ale sensului uzual se înregistrează și în 
cazul unor cuvinte folosite eufemistic, pentru a evita 
expresii insultătoare. Noua semnificație se asociază frecvent 
cu conotaţii ironice. De exemplu: verbul a cotiza atestat cu 
sensurile „a mitui cu regularitate pe cineva” sau „a plăti 
pentru cineva cu scopul de a-l întreţine” (a cotiza la școală); 
adjectivul strategic (în context fotbalistic, cu referire la 
meciuri) — sensul „aranjat, trucat” (sinonim argotic „blat”): 
meciuri Strategice sau mai pe românește... blaturi. 

Majoritatea calcurilor semantice din presă reprezintă 
împrumuturi de sens prin influenţe franceze sau engleze. 
Cuvintele care îşi dezvoltă polisemia prin acest procedeu 
sunt, de regulă, neologisme. De exemple: actor — a preluat 
sensul secundar (din franc.) „persoană care ia parte la o 
acțiune”: (principalii actori [politicieni] ai negocierilor); 

printr-o extindere semantică, pe teren românesc desemnează 
şi referenți non-umani (neparticiparea altor actori decât 
băncile...), a agrea — a dobândit sensul „a accepta”, „a 
aproba”, „a fi de acord”, după model engl. şi/sau franc.: 
„noul program a fost agreat de toate partidele”; a apela - 
şi-a adăugat sensul specializat referitor la comunicarea 
telefonică prin calc semantic, după franc. appeler: 
„telefoanele care pot fi apelate sunt..”; atelier - sens. 
„seminar” (în domeniul artistic, politic, învăţământ) (sub 
influența model engl.): atelierul de limbă și comunicare; 
grilă — 2 sensuri specializate: 1) — împrumut semantic din fr. 
(în domeniul televiziunii) (telespectatorii vor avea o nouă 
grilă de programe), 2) — (învăţăm.): test-grilă, grila 
corectă; imagine — (în context politic): „imaginea 
partidului”, „imaginea Parlamentului”; building (engl. 
sens generic „clădire, construcţie”), în rom. —(în plan 
denotativ) „zgârie-nori, clădire foarte înaltă”; (conotativ— 
prin „înnobilarea sensului”) „clădiri înalte, luxoase”; trend 
(engl. „tendință”); în rom. (în context economic-financiar): 
„Alro a intrat pe trend descrescător”; know-how engl. 
„informal”; în rom. şi-a restrâns sensul la „transfer de 
tehnologie” 

Cu conotaţii peiorative, ironice: „imaginea externă a 
leului” (moneda națională); lanț - „un lanț hotelier”, „lanţ 
de magazine”; linie - „linie de farduri profesionale”; 
pachet — (calchiat după engl.): juridic-adm. (pachet de legi 
economice); financiar (pachet de acțiuni) ; politic (pachet de 
revendicări); pirat — (cu val. adjectivală): radio-pirat („post 
de radio clandestin”) şi verbul a pirata, participiul cu 
valoare adj. piratat. Recent, substantivul pirat si-a adăugat 

un sens nou, dezvoltat pe teren românesc, în sintagma pirat 
informatic, care circulă în paralel cu termenul engl. „hacher” 
(„spărgător de carduri”) şi verbul a hacheri; reabilitare — 
(sens tehnic) „reparare”: reabilitarea drumurilor, reabilitarea 
rețelei de alimentare cu apă. 

e  Polarizarea semantică 


În limba română actuală pot fi atestate cazuri când 
cuvintele se află într-o situaţie antipodală din punct de 
vedere semantic faţă de acele cuvinte din care-şi trag 
originea. În latină adjectivul altus avea între altele două 
sensuri opuse: înalt (mons altus) şi adinc (mare, flumen 
altum). Situaţia aceasta s-a transmis într-o oarecare măsură 
adjectivului adânc, al cărui sens obişnuit este „afund, 
adîncit”. De exemplu: Cum ajunge în pădure, sapă o groapă 
adincă de un stat de om. (|. Creangă) 

În unele contexte adjectivul dat are şi sensul de 
„înalt”: Luna limpede înflorea ca o fată de aur pe seninul 
adînc al cerului., Și din tufele de mături,/ce cresc verzi, 
adince, dese, / Păsări îmblinzite-n cuiburi/destind penele 
alese. (M. Eminescu); 

Lingviştii N. Corlăteanu şi I. Melniciuc sunt de 
părerea că „Dezvoltarea în direcţii opuse a valorii semantice 
a unui cuvânt, la origine nediferenţiate, poartă numele de 
polarizare semantică sau entiosemie.” [1 1, p. 63]. 

De aceeşi părere este şi autorul Dicţionarului de 
termeni lingvistici, Gh. Constantinescu 
Dobridor:,,dezvoltarea în direcţii opuse a sensurilor unui 
cuvânt, nediferenţiate la origine.” Astfel, lat. tempestas 
înseamna iniţial „starea timpului”, iar mai târziu şi „timp 

frumos”, şi „furtună”, lat. altus însemna şi „înalt”, şi 
„adînc” etc. Rămase în limbile romanice, aceste cuvinte și- 
au păstrat numai unul din cele două sensuri opuse: cel de 
„furtună” — fr. tempete, it. tempest, şi cel de „înalt” — fr. 
haut, it. alto, rom. înalt. În limba română, verbul a învăţa 
înseamnă şi „a da lecţii” (cuiva), şi „a primi lecţii” (de la 
cineva); a lua şi „a cumpăra”, dar şi „a fura” etc. 

Pe baza polarizării semantice se formează aşa- 
numitele „capete ale lui Ianus”, adică elemente lingvistice 
cu semnificaţii opuse. [12, p. 20137]. Sufixul —aș, de 
exemplu, poate exprima, în funcţie de tema substantivului la 
care se anexează, atît valori semantic positive (drăgălăşenie, 
dragoste, afecţiune: fecioraş, copilaş, băieţaş), cît şi valori 
semantic negative, depreciative (scriitoraş, articolaş). Acest 
fenomen lingvistic se explică prin prezenţa unei valori 
semantice unice, dar la care se realizează o îndepărtare de la 
o limită. 

Cazuri de polarizare semantică sunt folosite de 
scriitori pentru a realiza un scop stilistic. Adjectivul mintios 
are sensul „deştept, inteligent, iscusit, isteţ”. 

A. Donici include acest cuvânt într-un context în 
care el capătă sens negative, depreciative: Mintiosule! De 
unde vii? / O vulpe pe măgar l-a întrebat. Scriitorii recurg 
uneori la un sens contrar celui obişnuit al unui cuvânt. 
Antonimul lui cîştig este pagubă. Opoziția semantic apare 
cu evidență la I. Creangă: Harap Alb... ca tovarăş era 
părtaş la toate şi la pagubă şi la cîştig. 

Există o figură de stil, numită antifrază, care recurge 
la polarizarea semantică. Se foloseşte un cuvânt sau expresie 
cu sens contrar semnificației curtente. În acest mod Ion 

Creangă exprimă nuanţă ironică. Descriind în Amintiri 
accidentele de muncă ale ţăranilor din Broşteni, autorul 
scria: Ba la mulți se întîmplă de veneau sâmbătă noaptea cu 
câte un picior frânt cu boii stâlciţi şi acestale era câştig pe 
deasupra. Aici câştig nu-şi mai are sensul obişnuit „folos, 
profit material”, ci sensul contrar „pagubă”. 

Polarizarea semantică se poate realize şi în cadrul 
sintagmelor. În pâine veche, haină veche, adjectival are 
valoare negativă, iar vin vechi, vorbă veche, din contra, 
adjectivul dispune de o semnificaţie pozitivă: vin vechi 
înseamnă „vin bun”, „vin de calitate”, iar vorbă veche — 
„vorbă înţeleaptă, vorbă din bătrâni” 


e Degradarea semantică// înnobilarea 


La tendinţele de evoluţie a semanticii unităţilor 
lexicale se mai ataşează o tendinţă, cea de înnobilare şi de 
degradare a sensului cuvintelor. „Tendinţa în cauză este 
provocată, de cele mai multe ori, de acţiunea factorilor 
psihici ai metasemiei, întrucât degradarea sensului se află în 
legătură directă cu tabuizarea sau cu eufemizarea, în timp ce 
înnobilarea se produce numai ca urmare a disfemizării.” [1], 
p. 63]. 

În literatura lingvistică s-a emis idea că înnobilarea 
sensului este mai puţin frecventă decât degradarea. În 
pofida acestei afirmaţii, limbile romanice conţin o mulţime 
de unităţi lexicale care şi-au înnobilat semnificaţia: Astfel, 
substantivul cabalus avea în latină sensul „„mârţoagă”, în 
timp ce în toate limbile romanice a ajuns să denumească 
calul în genere. O evoluţie semantică similară a suferit şi 

substantivul latin casa „cocioabă; colibă”, care în limba 
română are semnificaţia „clădire pentru locuit”. 

În opinia lui V.  Bahnaru, tendința de 
înnobilare/degradare a sensului, ca şi cea de 
generalizare/specializare, este o varietate a tendinței de 
extensiune/restricție a sensului, deoarece ea, ca şi celelalte, 
se reduc la achiziționarea sau la eliminarea anumitor seme 
cu valoare negativă sau pozitivă [5, p. 144]. 

Un exemplu foarte interesant de degradare 
semantică este a cuvântului mitocan, folosit astăzi cu sens 
profund peiorativ: „om cu comportări grosolane, vulgare; 
bădăran.” La început mitocan (format cu sufixul —an) a 
însemnat exclusiv „locuitor al unui mitoc”. Mitoc reprezintă 
o variantă a cuvântului metoc (mănăstire mică, subordonată 
administrative unei mănăstiri mai mari” şi „clădire care 
aparține unei mănăstiri şi care serveşte ca locuință pentru 
călugări.” 

Cu timpul, mitocan şi-a lărgit sensul, ajungând să 
însemne nu numai „locuitor al unui mitoc”, ci şi „locuitor 
de pe lăngă un oraş sau de la periferia unui oraş”, adică 
mahalagiu. De aici şi până la actualul sens trecerea s-a făcut 
uşor, însemnând azi „golan, bădăran, mîrlan, ţopârlan”, 
cuvântul mitocan şi-a schimbat total sensul inițial. 


3.1.3. Calcuri semantice şi frazeologice 
e Calcul semantic 


Calcul semantic (împrumutul de sens sau împrumut 
parțial) reprezintă adoptarea de către cuvântul românesc a 

unui sens nou, preluat de la modelul său străin. (dobândite în 
română). 

Ion Toma consideră că „calcul semantic (numit şi 
împrumut parţial) reprezintă adoptarea de către cuvîntul 
românesc a unui sens nou, preluat de la modelul său străin 
(împreună cu care are deja cel puţin un sens comun, care 
constituie „pivotul” transferului)”. [42, p. 174]. Fenomenul 
se produce, evident, între cuvintele polisemantice. Un 
exemplu îl constituie sensul „tablou pictat” al cuvântului 
pânză, sub influenţa fr. toile (împreună cu care avea în 
comun sensul de „țesătură făcută din fire de in, bumbac, 
cânepă etc.” Alte exemple: foaie (sensul de „ziar”, după 
germ. Blatt şi fr. feuille), nebun („piesă la jocul de şah”, 
după fr. fou), rădăcină (accepţiunile lingvistice şi 
matematice, după fr. racine), întâmplare „eveniment, fapt ” 
[în domeniul artei spectacolului] (după engl. happening); 
oportunitate „ocazie fericită, prilej favorabil” (după engl. 
opportunity, fr.opportunite, it.opportunita). 

Calcurile sunt foarte frecvente în terminologiile 
tehnico-ştiințifice (fireşte, pe lângă împrumuturi), unele 
având caracter internaţional: trifoi (ca lat. trifolium, it. 
trifoglia, fr. trefeuil, germ. Dreiblatt, rus. trilistnik), unde 
ultrascurte (tr. ondes ultra-courtes, engl. ultra-shortwaves). 

Amploarea îmbogăţirii şi modernizării lexicale a 
limbii române datorate calcului este mult mai mare decât se 
crede. Acest procedeu este foarte activ îndeosebi în etapa 
modernă a limbii, când a operat la serii întregi de cuvinte 
(prin copierea totală sau prațială). Majoritatea verbelor din 
familia lui a fine (calchiate după latina savantă, franceză sau 
italiană): obține, aparține, conține, deţine, menţine, reţine, 

susține; modelul  întredeschide, întreprinde,  întretăia, 
întreţine, întrevedea, întrezări. Nu sunt puţine situaţiile când 
de la aceeaşi bază străină avem un împrumut şi un calc, 
care, intrate în concordanţă, s-au specializat semantic sau 
unul dintre ele a dispărut: a blagoslovi şi a binecuvinta (sl. 
blagosloviti), independenţă şi neatirnare (fr. independance), 
propăşire şi progres (lat. progressus), sentiment — 
simţământ (fr. sentiment) etc. 

e  Inovaţii semantice realizate în interiorul limbii 
române: ediție (fr.edition, it. edizione) „serie de 
manifestări artistice, ştiinţifice, sportive, care se 
repetă periodic” (ex.: Ediţia a I-a a Festivalului 
Dacic). Sensurile cu caracter denotativ dezvoltate de 
cuvinte româneşti aparțin diverselor terminologii: 
economico-financiară (cupon, liberalizare [a 
preţurilor], întreprinzător „patron”); politică (dosar 
[de cadre], organ [politic, administrativ ]); medicală: 
plombă [în  construcţii,arhitectură]: (1) „imobil 
construit în spaţiul viran dintre alte două imobile”; 
(2) „umplere a unei gropi din asfalt”); virus [în 
informatică] „program distructiv care 
„îmbolnăveşte”calculatorul”); limbajului literar 
uzual: tichet [în transport], treaptă [în învăţământ]); 
limbajului familiar: a ieşi [cu cineva], a vorbi [cu 
cineva], a rămâne [în Occident]; argoul elevilor şi 
studenților: înfățișare „examen”, boabă „restanţă”. 
Sensurile noi apărute sunt de 2 feluri: denotative, 

denumesc referenţi noi; conotative/stilistice/expresive, aduc 
culoare stilistică sau valori suplimentare peiorative, ironic. 

e Sensuri denotative.  Extinderile semantice 
înregistrate de neologisme și mai ales de termenii 
specializaţi au loc în urma schimbării domeniului de 
referință. Noile sensuri păstrează așa-zisul nucleu 
semantic şi neglijează unele seme periferice din 
definiția de dicţionar, înlăturînd, în plan sintagmatic, 
restricțiile  contextual-stilistice associate sensului 
inițial şi lărgind considerabil gama noilor combinații 
lexical. Sensurile noi trebuie să satisfacă atît funcția 
de comunicare, cît şi funcția expresivă a limbii. 

În cele ce urmează ne vom referi la sensurile noi 
intervenite în română într-un timp relativ scurt 20-30 de ani, 
aparținând la domenii variate: 

I. CIRCULAȚIA 

- culoar „spaţiu delimitat (pe uscat, apă, aer) rezervat 
unor vehicule”; 

- eveniment „accident de circulaţie”; 

- pastilă „refugiu în mijlocul unei pieţe, al unei străzi 
largi”; 

- relaţie „traseu”; 

- zebră „„marcaj de traversare a străzii de către 
prieteni”. 

II. ARTĂ, SPECTACOL 

- animator „creator de desene animate”; 

- cireşar „copil care cîntă din coajă de cireş”; 

- forum „desfăşurare a unei manifestații”; 

- replică „reproducere, copie a unui origal”. 


III. TEHNICĂ 

IV. 


antifonic „care apără de zgomot”; 

diminutive „element distinctive”; 

pastilă „microcircuit”; 

reper „fiecare dintre elementele component ale 
unui obiect ethnic complex”. 


COMERŢ 


gamă „ansamblu de produse de aceeaşi natură 
sau cu aceeaşi destinaţie”; 

gondolă „mobilă care serveşte la prezentarea 
mărfurilor”; 

linie „ansamblu de produse, în special cosmetic”; 
navetă „tip de ladă care serveşte la transportul 
unor produse alimentare”. 


V. CONSTUCȚII 

- front „plan vertical care coincide cu alinierea 
căii de circulaţie”; 

-nivel etaj”; 

-plombă „imobil construit în spațiul viran dintre 
2 imobile”. 

VI. ÎNVĂŢĂMÂNT 

profil „specialitate, specific”; 

treaptă 1. „partea I (cl. IX-X) şi partea a II-a (cl. 


XI-XII) a liceului; 2. „examen susţinut de elevi 
pentru a intra în cl. a 9-a și a 11 de liceu”. 


VII. SPORT 

- cap „lovirea mingii cu capul de un jucător”; 
- tricolor „component al echipei naţionale”. 


VIII. VESTIMENTAȚŢIE 

- Ştiucă „pantofi cu vârful foarte ascuţit”; 

- țigară (despre pantalonii la modă în anii 60) 
„strîmţi în partea de jos”. 


IX. DIVERSE 

- formal „solemn”; 

- regal (livresc) „cadou”; 

-  specios „deosebit, special”; 

- impact „contact”, „influenţă”. 

Dacă ne referim la originea sensurilor mai sus 
menţionate, putem vorbi de 3 categorii distincte: 

a. sensuri a căror origine este străină (franc., engl., 
germ.), deci sensuri împrumutate (culoar, forum, impact, 
nivel, zebră); 

b. accepţii dezvoltate în interiorul limbii române la o 
serie de neologisme mai mult introduce în limba noastră, 
bine asimilate cu sensul (-rile) lor fundamentale pe lângă 
care a fost posibil să înflorească alte înţelesuri (sensuri 
dezvoltate în românește la neologisme preexistente): ediție, 
impact, pastilă, plombă, profil; 

c. semnificații noi adăugate fie la 1) cuvinte din 
vechiul fond al 1. române, fie 2) la formaţii românești 
alcătuite cu sufixe, cu prefixe sau din elemente savante 
(cireșar, antifonic). 

e Sensuri conotate. Cuvintele care au dezvoltat valori 
expresive aparțin limbajului vorbit, familiar şi 

argoului. Noile sensuri sunt realizate prin metaforă. 

Din limbajul vorbit, familiar s-au dezvoltat sensuri 

conotative: a aburi („a învălui cu vorbe”); gaură 

(„furt, lovitură”); turnător, ciripitor („denunţător”); 

Jluturaş („afiş de mici dimensiuni,,);, arici („sistem 

de închidere”); a spânzura [bani] („a cheltui 

nechibzuit”). 

Din argou sunt preluaţi termeni ca: naș (1. controlor 
de tren coruptibil; 2. Şef de clan mafiot), feapă 
(„înşelătorie”); zarzavat („dolari”). Din argoul studenţilor, 
elevilor putem evidenția următoarele exemple: bătrân 
(„student din anii mari”); boboc („student din anul T’); 
băută (,„,petrecere”); bază [în expr. a avea la bază] („a fi 
pregătit”), marfă; de comă; mortal; bestial (bun, frumos, 
de calitate”). 

Procedeele prin care iau naştere sensurile figurate 
sunt metafora, metonimia: aurolac [„marcă de lac pentru 
vopsit elemente metalice conţinând solvenţi cu efecte 
halucinogene”] a căpătat sensul figurat „copii fără cămin, ai 
străzii, care se droghează cu aurolac”; deprecieri ale 
sensului: butic „magazin de dimensiuni reduse, amenajat 
fără pretenţii şi care vinde mărunțişuri”; înnobilări ale 
sensului: shop „magazin în care, înainte se vindeau mărfuri 
de obicei, de lux, pe valută”. 

Adeseori apar chiar perechi de sinonime formate din: 


două derivate (antologator/antologiu; 
cascadorie/cascadorism;,  dughenar/dughenist), dintr-un 
cuvânt împrumutat ŞI dintr-un derivat 
(consulting/consultanţă; cloning/clonare; 

planning/planificare);, dintr-un împrumut şi un calc (After- 
shave /(loțiune) după ras; selfcontrol/auto-control). 
e  Calcuri frazeologice 

În literatura de specialitate se susţine că cele mai 
multe frazeologisme din limba română modernă sunt 
împrumuturi şi calcuri sau traduceri literale după unităţi 
frazeologice străine, care au o structură identică sau similară 
cu a celor româneşti. 

Cercetătorul Th. Hristea accentuează la această 
problemă următoarele: „Calcurile frazeologice se clasifică în 
totale şi parţiale.” [29, p. 517]. Din prima categorie face 
parte, spre exemplu, carte de căpătâi, care traduce ad 
literam din franceză livre de chevet. Tot calcuri frazeologice 
totale sunt cap pătrat (după fr. tete carree) şi piatră de 
încercare (după fr. pierre de touche), în schimb piatră 
filozofală reprezintă un calc parțial, pentru că din fr. pierre 
philosophale, prima parte a fost tradusă, iar a doua a fost 
împrumutată. 

Frazeologia noastră modernă este în cea mai mare 
măsură, de provinienţă franceză. lată cîteva exemple: apă 
oxigenată (fr. eau oxygenee), boltă cerească (fr. voiete 
celeste), Calea Lactee (fr. la voie lactee), diabet zaharat (fr. 
diabete sucre), fiu natural (fr. fils naturel), grădină 
zoologică (fr. jardin zoologique), lună de miere (fr. Lune de 
miel), materie cenușie (fr. matiere grise), ochi magic (fr. 
ocil magique) etc. 

O altă categorie de frazeologisme explicabile prin 
franceză o constituie locuţiunile şi expresiile cu valoare 
verbală, dintre care unele au mai fost semnalate. De 
exemplu: a arunca mănuşa cuiva (fr. jeter le gand „a sfida, 

a provoca”), a avea nervi de oțel (fr. des nerfs d-acier avoir 
), a bate în retragere (fr. battre en retraite), a-şi da aere (fr. 
se donner des airs), a duce o viaţă de câine (fr. cuener une 
vie de chien), a face plinul (fr. faire le plein) etc. 

Vorbind despre calchierea frazeologică, e necesar a 
menţiona că fenomenul lingvistic în cauză are menirea să 
poarte încărcătura semantică a modelului. Fără imitarea 
modelului apariţia calcului este de neconceput. Anume de 
aceea se cere o delimitare netă între calcuri, pe de o parte, şi 
expresiile autohtone, pe de altă parte. În literatura lingvistică 
se susține că „Structura gramaticală a calcului nu 
întotdeauna corespunde cu cea a modelului, adică raporturile 
sintactice dintre componentele calcului deseori sunt altele 
decît cele stabilite între componentele modelului.” De 
exemplu, structura sintactică a calcului casă de cultură e 
analitică, iar a modelului dom kulituri e sintactică. Faptul 
menționat se explică prin incongruenţa sistemelor limbii 
române şi a celei ruse (la nivel sintactic), esenţa calchierii 
frazeologice ca atare nici nu constă de fapt în copierea 
structurii sintactice a modelului. Deşi calcurile frazeologice 
au o altă structură sintactică decât modelele lor, ele totuşi 
sunt capabile să reproducă cu toată exactitatea conţinutul 
acestor două modele, iar imitarea structurii sintactice care 
uneori totuşi poate avea loc, trebuie interpretată drept 
calchiere sintactică. 

Din punctul de vedere al componenţei lexicale, 
calcul frazeologic e o traducere literală, de aceea fiecărui 
component al modelului îi corespunde un component al 
calcului. De exemplu: rus. rasşirenii plenium — rom. plenară 
lărgită, adică plenară îi corespunde lui plenium, iar lărgită 

lui rasşirenii. Calchierile care reproduc totalmente structura 
lexicală a modelului se numesc totale. Uneori însă nu toate 
componentele calcului frazeologic sunt o traducere a 
componenților modelului. De exemplu, a traduce în viață 
calchiază expresia rusă pretvoriti v jizni, dar aici nu avem o 
corespundere deplină între componentele calcului şi ale 
modelului: cuvîntul a traduce are alt sens decît pretvoriti (a 
preface, a transforma, a realiza). După cum se vede, 
componentul în cauză aici nu este tradus, ci pur şi simplu 
înlocuit printr-un cuvânt apropiat ca sens. O asemenea 
calchiere o numim parțială. 

Calchierea constituie o posibilitate de completare a 
„celulelor libere”, ce prezintă inventarul potenţial al 
sistemului fiecărei limbi. Prin urmare, calcurile sunt 
acceptate numai atunci, când limba are nevoie de ele, adică 
atunci, când nu dublează mijloacele originale de exprimare. 

3.1. 4. Modalităţile care pot provoca schimbarea 
de sens a cuvintelor (transferul metonimic, transfer 
metaforic, sinecdoca) 

Schimbarea sensului are la bază mecanismul 
conotației şi se realizează prin tropi (figuri de stil), 
îndeosebi prin metaforă, metonimie şi sinecdocă. 

Metafora este o comparaţie prescurtată, determinând 
transferul semantic ca urmare a asemănării dintre obiecte. 
Ea poate fi: 

spațială: teritoriu administrative sau încăpere pentru 
oamenii aflaţi în interior: fara (teritoriul) — fara (poporul), 
satul (teritoriul) — satul (locuitorii), clasa (sala) — clasa (de 
elevi); 

temporală: prinz (masa de la mijlocul zilei) — prânz 
(mijlocul zilei), oră (60 de minute) — oră (lecţie); 

cauză-efect: traducere (acțiune) — traducere 
(rezultat), atac (acțiune) atac (jucării din atac), istorie 
(proces istoric) — istorie (ştiinţa istoriei); 

produs — locul unde se produce: drăgăşani < 
Drăgăşani, cotnari < Cotnari, moeciu < Moeciu; 

persoană (inventor, autor) — invenţie: 
marghilomană < Marghiloman, un grigorescu (tablou de 
Grigorescu) — Grigorescu (autorul); un ford (autoturism sau 
camion, fabricat în uzinele lui Ford); 

simbol — ceea ce simbolizează: crucea (obiectul) — 
crucea (credinţă creştină), coroana (obiectul) — coroana 
(regalitatea). 

Metonimia realizează schimbarea de sens pe baza 
contiguității logice dintre obiecte. Aceasta poate fi: 

cauză-efect: traducere (acțiune) — traducere 
(rezultat), atac (acțiune) — atac (jucătorii din atac), ureche 
(organ) — ureche (auz musical); a trăi din munca ta, unde 
munca înseamnă aici „cîştigul”, a avea nas fin, înseamnă „a 
avea miros fin”, miini de aur ţine locul dibăciei, talentului; 

produs — locul unde se produce: cotnari < Cotnari, 
drăgăşani < Drăgăşani, 

persoană (inventator, autor) — invenţie: 
marghilomană < Marghiloman, un grigorescu (tablou de-) 
< Grigorescu (autorul); 

simbol pentru ceea ce simbolizează: crucea 
(obiectul) — crucea (credinţa creştină), coroana (obiectul) — 
coroana (regalitatea). 

Sinecdoca realizează schimbarea de sens pe baza 
unei relaţii cantitative între obiecte. Ea poate fi: 

a. parte pentru întreg: cap (parte a corpului) — cap 
(de locuitor), gură (parte a corpului) — gură (la plural — 
persoane de hrănit), acoperiş (parte a casei) — acoperiş 
(casă); 

b. întregul pentru parte: insectă (orice insectă) — 
insectă (la plural- pureci, păduchi, ploşniţe), biped (animal 
cu două picioare) — biped (om), îmbrăcat în mătase, în 
catifea, în aur, utilizate pentru vesminte de mătase, catifea, 
împodobite cu fire de aur; 

c. abstract pentru concret: albastru (culoare) — 
albastrul (ochilor), prietenie (relaţie abstract) — prietenie (la 
plural — relaţii concrete de prietenie), amintire (însușire 
abstract) — amintire (un fapt rememorat); 

d. genul pentru specie: când se spune că o persoană 
este o ființă inteligentă, fiinţa denumeşte de fapt o clasă 
foarte cuprinzătoare care include şi celelalte vieţuitoare. 
Faţă de persoana astfel denumită ființa joacă rolul de gen, 
iar persoana pe cel de specie. Tot astfel în exprimări 
eufemistice cățelul era plin de insecte, insecte reprezintă 
genul pentru specia păduchi sau purici; 

e. specia pentru gen este reprezentată de 
întrebuinţarea unui nume propriu pentru categoria de 
persoane pe care o poate ilustra: Un Cezar nu putea acționa 
altfel, adică un conducător ca Cezar. 


3. 2. Aspecte ale dinamicii lexicale 

3. 2. 1. Derivarea — principalul procedeu de formare a 
cuvintelor în limba română 
3. 2. 2. Derivarea cu afixe: sufixarea, prefixarea 
3. 2. 3. Compunerea: 
- compuse din cuvinte întregi 
- compuse de tip „savant” 
- compuse prin abreviere 
3.2. 4. Derivarea regresivă 
3. 2. 5. Conversiunea 

3, 2. 1. Derivarea — principalul procedeu de 
formare a cuvintelor în limba română. Constă în 
adăugarea la rădăcină sau radical (partea fixă, stabilă, 
autonomă din cuvintele unei familii) a unor particule 
neautonome, numite afixe, care, schimbînd sensul 
cuvîntului-bază, determină constituirea unor unități lexicale 
diferite de bază. De exemplu, din cuvîntul lucru se extrage 
rădăcina lucr-, de la care pot fi derivate alte cuvinte prin 
adăugarea afixelor pre-, ne-, -a, -(a)re (prelucra, nelucrat, 
lucrare, lucrare). 

Particulele puse înaintea rădăcinii se numesc 
prefixe, iar cele puse după rădăcină se numesc sufixe. 
Există o categorie, pe care nu toți lexicologii o recunosc 
pentru limba română, interfixele (considerând-o o varietate 
a sufixelor sau o dezvoltare a temelor). De exemplu, geruleț 
(-ul-). 

Este cunoscut faptul că lexicul românesc evoluează 
în direcția modernizării, atât sub aspectul procedeelor, cât și 
al împrumutului de afixe. 

Afixele lexicale sunt prefixele (afixele care se 
adaugă în faţa bazei) şi sufixele (afixe care se adaugă după 

bază). Derivarea cu afixe se caracterizează prin menţinerea 
pe primul loc — ca importanță cantitativă şi calitativă- a 
sufixării şi printr-o sporire marcată a derivatelor cu prefixe. 
În ambele situaţii, cele mai productive afixe sunt cele 
neologice, cu etimologie multiplă [35, p. 401]. 

3. 2. 2. Derivarea cu afixe se menţine pe primul loc 
ca importanță cantitativă şi calitativă. 

Sufixarea. Multe sufixe neologice sunt foarte 
productive, ceea ce confirmă justețea ideii adeseori 
exprimate că româna este o limbă de tip derivativ, astfel 
derivatele neologice se clasifică în: derivate „necesare ” şi 
derivate „de lux”. 

Derivate „necesare” reprezintă cuvinte cu funcție 
denominativă şi sens denotativ: cenaclist, adresabilitate, 
circulabil, timbral, drumar, xeroxa, primăriță etc. 

Numărul sufixelor neologice existente în limba 
română este foarte mare: 

- sufixe substantivale: -ism  (evazionism, 
bombasticism, mafiotism) şi corelativul său —ist 
(pentru nume de agent) (caloriferist, cenaclist, 
laserist, rulmentist); 

- sufixe adjectivale: —bil (circulabil, schiabil, 
jucabil, locuibil); -al (impresarial, epicentral, 
timbral); -istic (estradistic); 

- sufixe verbale -iza  (acutiza,  căminiza, 
croniciza, esenţializa). De la verbele respective 
se formează substantive cu sufixul abstract -re 
(caracterizare, dolarizare, etapizare, 
contorizare). 

Printre sufixele vechi româneşti, cele mai des 
întâlnite sunt —ar, -iță, -a, -i. Acestea formează derivate cu 
caracter denotativ: -ar (cuptorar, chioșcar, drumar); -iţă 
(barmaniţă, dulsheriță, primăriță); -a (xeroxa, falimenta); - 
i (a hingheri, a pisici, a hakeri). 

Derivatele „de lux” sunt creaţii cu caracter expresiv. 
Majoritatea au caracter ironic şi glumeţ, fiind formate cu 
ajutorul unor sufixe vechi, populare: -ar, -tor (moştenite din 
lat.) (boschetar, $menar, dughenar, țepuitor); -ac (din 
sl.veche) (răspândac, zvonac), -ui (magh.) (a șmenui, a 
tepui); -giu (turc.) (bancagiu, tarabagiu). 

În alte situaţii derivatul realizează un contrast între 
sufixul neologic şi un cuvânt-bază vechi şi popular: 
dughenizare, maidanez,  sufletist, tupeist, sau invers 
(aplaudac,  buticar,  clovnes,  coșmăresc,  panicos). 
Etimologia cuvântului-bază oferă disponibilitatea de a primi 
sufixe unor împrumuturi recente din franceză (buticar), 
italiană (camorist), rusă (perestroichist), engleză (lobbysm, 
folkist, bridjeist). 

Derivatele sufixale ce au la bază antroponime şi, mai 
rar, toponime sunt creaţii ad-hoc, ocazionale: adjective de la 
nume de persoane, formate cu sufixele: -ian (Parbian, 
caragian, brebanian), -esc (chaplinesc), -ist (gorbaciovist); 
verbe - cu suf. -iza(re) de la antroponime şi toponime 
(barbiza, cehoviza, cotrocenizare, iugoslavizare); 
substantive în -ism (bucureștenism, ceauşism, stalinism). 

Prefixarea. Prefixele neologice sunt cele mai 
productive. Ele au apărut în limba română odată cu 
împrumuturile latino-romanice şi, mai rar, chiar germanice, 
în a căror structură intră ca elemente constituente. Aceasta 

înseamnă că au adesea etimologie multiplă. Dintre acestea 
sunt neologice: a — (cu varianta an-), care exprimă opusul 
sau contrariul: anormal, aseptic, anaciditate; hiper- şi hipo- 
(care sunt în raport de antonimie şi care au o largă 
întrebuințare în terminologia ştiinţifică): hipertensiune, 
hipotensiune, hipersensibil, in- (cu varianta i-): inegalitate, 
ilogic, ilizibil; Tot prefixe neologice sunt şi: anti-, in-, 
infra, inter-, contra-, non-, post-, re-, pre-, pro, super-, 
trans-, ultra- (antiacademic, antiartistic, antibraconaj, 
anticomunism,  anticarie, contramanifest,  inasortabil, 
nonautor, noncarte, nonom). 

Un fenomen interesant de remarcat este că, în unele 
cazuri, acelaşi prefix latinesc a fost o dată moştenit și a doua 
oară împrumutat pe cale savantă (inclusiv din limbile 
apusene). În felul acesta s-a ajuns la dublete etimologice 
prefixate de felul lui s- (din smulge, care continuă lat. 
exmulgere) şi ex- din neologismele extrage, extermina. Tot 
dublete etimologice sunt des- (moștenit împreună cu verbe 
ca desface < lat. disfacere sau descinta < lat. discantare) şi 
dis- prezent în neologisme de origine latino-romanică 
(distrage, disloca) şi chiar germanică (distona < germ. 
distonieren). 

Prefixul neologic con- (cu variantele com-, co-) 
formează și el un dublet etimologic cu prefixul moştenit cu-. 
Astfel cufunda şi confunda provin ambele din lat. 
confundare (prima dată moștenit şi a doua oară împrumutat 
ca neologism). Sunt foarte productive prefixele cele care 
exprimă ideea de negaţie: anti- (grecesc): anticomunism, 
anticarie, contra- (latinesc): contraproductiv, 
contramanifest, in- (latinesc):  inabordabil,  non-: 

nonartistic, nonautor, prefixele care exprimă ideea de 
superlativ (derivatele sunt marcate stilistic): super-: 
supercalculator,  supergreu,  ante-: antecalculație, 
anteprogramat, pre-: preambalare,  prespălat;, post-: 
postelectoral, posttotalitar, ideea de asociere: co-: colider, 
coscenarist; ideea de repetare: re-: realege, recalifica. 

3. 2. 3. Compunerea. Compunerea este un procedeu de 
formare a unui cuvânt nou prin combinarea a două sau mai 
multe cuvinte existente în limbă: apă-de-plumb, baba- 
oarba. Cuvintele compuse au câteva caracteristici care le 
deosebesc de îmbinările libere de cuvinte sau de unitățile 
frazeologice: 

e denumesc un referent diferit față de cel denumit 
de cuvintele-bază (a se vedea obiectul denumit 
de floarea-soarelui, deosebit evident de floare şi 
soare); 

e au o structură fixă, componenţii neputând fi 
combinați altfel (nu putem spune, fără să 
schimbăm sensul, marele tată); 

e se comportă ca o unitate morfosintactică 
(„tulpina florii soarelui”, „am cultivat floarea 
soarelui”, „se vede din floarea soarelui”). 

Aceste caracteristici nu sunt însă în toate cazurile 
prezente, unitare şi uşor de demonstrat: motanul încălțat 
poate fi un cuvânt compus când ne referim la personajul din 
poveste, şi îmbinare liberă, în alte situaţii; flexiunea poate 
afecta unul din componente (florii-soarelui, bunăstării) 
ambele componente (bunei-credințe) sau niciuna din 
componente (unui făt-frumos); relaţiile sintactice se pot baza 

pe subordonare (vorbă-lungă,  gura-leului) sau prin 
coordonare (pușcă-mitralieră, liber-democrat); 
componentele pot fi din aceeași parte de vorbire (ochiul- 
boului) sau din părţi de vorbire diferite (bunăcreștere, 
bineînțeles) [42, p. 168]. 

Numărul compuselor sporeşte datorită modelelor 
străine de formare (model francez şi/sau englez) prin 
procedee „culte”, proprii limbii literare sau limbajelor 
specializate. 

În literatura de specialitate se înregistrează: 
compunerea din cuvinte întregi, compunerea „savantă” și 
compusele prin abreviere. 

Compunerea din cuvinte întregi. Compusele de 
acest gen sunt creaţii substantivale şi, mai puţin, formaţii 
adjectivale. Lipsite de unitate morfologică şi cu un grad 
scăzut de unitate semantică, sunt niște creații ocazionale, 
motivate prin nevoia de brevilocvență. 

e Compuse de tip substantival - două sau mai multe 
substantive cu forma de N.- Ac., care au la bază 
raport sintactic de coordonare copulativă (de tipul 
„ȘI”): actor-cântăreţ, actor-regizor, album-catalog, 
magazin-expoziţie, cabană-restaurant, oraș-staţiune) 
sau raport sintactic de subordonare atributivă- 
apozitivă: actor-vedetă, afiş-reclamă, avion-pirat. 

e  Compuse substantivale cu aspect „asintactic” au la 
bază o relație de subordonare de tip atributiv 
substantival: concert-dezbatere /lecţie (sub formă 
de..) /; femeie-primar, regizor-sociolog /cu profesia 
de.../, oraș-grădină Icu apect de.../. 

Compusele de tip adjectival, proprii stilului 
publicistic şi celui științific sunt construite prin 
coordonare copulativă (cu sau fără vocală de 
legătură) între două adjective (cultural-artistic, 
edilitar-gospodăresc), subordonare între două 
adjective (alb-ivoriu,alb-lăptos,albastru-electric, 
verde-praz). 

Compuse  adjectivale de tip „asintactic” se 
caracterizează printr-un grad sporit de expresivitate 
şi sunt create prin subordonare, cu omiterea 
elementului de comparație ca (negru-abanos, 
verde-iarbă, galben-praz). 

Adjective - compuse parasintetice. Acestea sunt 
formate simultan prin compunere şi derivare, se 
întâlnesc frecvent în limbajul criticii literare şi au un 
aspect greoi, rebarbativ (anablandian, 
marinsorescian, nichitastănescian). 

Compunerea  „savantă” (cu  prefixoide şi 


sufixoide). 


Compunerea este foarte bine ilustrată în Dicţionarul 


de cuvinte recente [15, p. 73], confirmând observaţiile 
Floricăi Dimitrescu, privind creșterea considerabilă a 
ponderii acestui procedeu în româna actuală. În opinia 
lingvistei „Limba presei, limba care oglindește şi în acelaşi 
timp influențează în cel mai înalt grad limba vie actuală, ne 
permite să tragem concluzia că drumul urmat de formarea 
cuvintelor se îndreaptă cu preferință spre compunere şi 
pseudoprefixare, procedee curente internaţionale, lăsând în 

urmă procedeul tradițional românesc de formare a 
cuvintelor, derivarea cu ajutorul sufixelor” [16, p. 73]. 

Compunerea savantă reprezintă prefixoidele şi 
sufixoidele care sunt elemente formative, prezente în 
împrumuturi sau în formații după model străin, care dau 
impresia de prefixe, respectiv sufixe, cuvintele rezultate în 
acest fel nefiind derivate propriu-zise, ci, mai degrabă 
compuse (valoarea lexicală a prefixoidelor şi a sufixoidelor 
este mai concretă decât cea a prefixelor şi a sufixelor). 

A pătruns sub impactul stilului ştiinţific şi a unor 
„modele hibride” cu circulaţie internațională. Majoritatea 
compuselor de acest tip aparțin unor terminologii şi 
reprezintă împrumuturi sau calcuri. M. Avram îl numeşte 
„modelul hibrid anglo-greco-latin” - un element de 
compunere greco-latin terminat în vocală care funcționează 
ca un Substantiv cu topica determinant/determinat 
nespecifică limbii române” [4, p. 258]. 

Prefixoidele (false prefixe) se aseamănă cu 
prefixele prin poziția proclitică şi prin lipsa de autonomie 
funcțională, dar se deosebesc de ele prin sensul denotativ 
(pe care-l păstrează din limba de origine, de obicei greaca 
veche, unde erau cuvinte de sine stătătoare). Sunt întâlnite 
cel mai adesea în termeni cu circulație internațională şi, mult 
mai rar, în cuvinte formate în românește. De multe ori, 
termenii sunt construiți, prin compunere sui generis, numai 
dintr-un prefixoid şi un sufixoid, fiind deci lexemoide (un 
fel de cuvinte „apartride”). 

Prefixoidele acva-, adeno-, aero-, agro-, antropo-, 
audio-, auto- (1) şi auto- (2), bio-, balneo-, biblio-, geo-, 
hipo-, cine-, crono-, electro, filo-, foto-, macro-, micro-, 

radio-, tele-, video-: acvanaur, adenografie, autoaprindere, 
antropofob, balneologie, bibliofil, cronoscop,  autodotare 
(1),  autodotare (2),  auto-moto-velo-sport, geopolitic, 
bioenergetic, filogerman, microradiografie, telecomandă, 
microfermă, radioceas, teleconcurs, teledivertisment, 
teleşcoală, videoconferință, videotransmisie. 

Între prefixoidele „la modă” cel mai productiv pe 
teren românesc este mini- cu etimologie multiplă (din 
franceză, engleză, italaliană): miniaparat, minienciclopedie, 
minifotbal, minirobot, minivacanţă. 

Sufixoidele (false sufixe au în comun cu sufixele 
numai poziția de afixare, se atașează după o bază, dar sunt 
cuvinte cu sens de sinestătător în limba de origine (cele mai 
multe sunt din limba greacă). Compusele cu sufixoide sunt 
mult mai numeroase: -algie, -agogie, antrop, arhie, -alton, 
-bar, -cenoză, -cid, -cromie, -caus, -cefal, -centric, -craţie, 
cronie, -dox, -drom, -estezie, -fob, -fag, -fon, -for, -fer, - 
form, -fug, -gen, -gon, -grafie, -gramă, -log, -logie, - 
manie, -mnezie, -nom, -nomie, -odonţie, -pod, -semie, - 
scop, -scopie, -stat, -tehnie, -terapie, -tomie, -urg, -valent, 
-vor, -zofie: nevralgie, pedagogie, mizantrop, decalton, 
isobar,  biocenoză, genocid, holocaust,  acrocentric, 
sincronie, hipodrom, antropofag, clorofil, semafor, 
calorifer, diform, acidogen, geografie, fonolog, piromanie, 
amnezie, astronomie, dioramă, diascop,amorf, reostat, 
autoterapie, dihotomie, ambivalent, omnivor, teozofie. 

Unele au şi conotații peiorative — sursolog(ie), 
tracomanie, secretomanie. 

Compunere prin abreviere este un procedeu 
modern de creație lexicală, a cărui pondere a crescut 

considerabil în româna actuală. Compusele prin abreviere 
apar în cele mai diferite domenii (poilitic, economoc, social, 
administrativ, tehnic, ştiinţific), fiind creaţii culte care pot 
trece şi în limba vorbită mai ales prin intermediul mass- 
mediei. Compunerea prin abreviere căştigă tot mai mult 
teren sub influenţa unor modele străine de formare a 
cuvintelor (modelul englez şi american). Multe dintre aceste 
tipuri tind să se impună în limbă datorită uzului frecvent al 
acestora, preciziei sensului şi scurtimii lor. 

Termenul de abreviere este utilizat în limbajul curent 
cu accepţia generică de (prescurtare a unui cuvânt sau grup 
de cuvinte. La o examinare mai atentă se obervă însă că sub 
denimirea abrevieri se grupează diverse fapte lingvistice. 
Faptele cărora li se datorează atenţia sporită acestor creaţii 
lexicale sunt determinate de: 

- Ponderea lor în continuă creştere în lexicul 

actual; 

- Contribuția pe care o au la internaţionalizarea 
lexicului românesc (prin reluarea unor modele 
străine de formare a cuvintelor). 

În literatura de specialitate s-au semnalat mai multe 

tipuri de abrevieri: 

- trunchierea; 

- sigla; 

- acronimul . 

Este de reţinut faptul că toate trei sunt semnalate de 
cunoscutul lingvist Iorgu Iordan încă de acum cinci decenii, 
fiind explicate ca efecte al unor influenţe straine [33, p. 58]. 

- Trunchierea, desemnată prin sintagma „scurtare a 
cuvintului”, este explicata de Iorgu Iordan prin influenţa 

unor împrumuturi din franceză (cinema, metro, meteo, taxi - 
devenite în romana cinema, metrou, meteo, taxi). In opinia 
autorului citat, „procedeul, foarte larg raspândit în limba 
franceză, nu se potriveste deloc cu sistemul nostru lingvistic. 
De aceea, nu prinde la noi, iar puţinele încercări reuşite se 
datorează, în realitate, limbii de origine, de unde ne-au 
venit[...] amputate gata”. Aşadar, cauzele apariţiei acestor 
formaţii sunt avantajul scurtimii și al expresivităţii, dorința 
de originalitate şi, nu în ultimul rând, influențele străine. 
Opinia lui Iorgu Iordan este însă contrazisă de existenţa în 
limba romană a unor împrumuturi de origine engleză 
trunchiate (bascher< basket-ball; volei <voley-ball, 
blugi < blue-jeans) si, mai ales, de amploarea pe care a luat-o 
procedeul în cauza în limba actuala. 

Trunchierea se manifestă prin  detaşarea 
prefixoidelor din compuse de tip „savant” utilizate ca 
adjective invariabile sau, prin schimbarea categoriei 
gramaticale, ca substantive. Putem înscrie aici trunchierile 
cu circulație internaţonală: afro, disco, homo (sexual), mini 
(jupe), midi, maxi, micro, moto, porno, retro, video. 

Dintre ,„creațiile” româneşti — trunchieri apărute în 
limba vorbită, putem menționa câteva: cas(erofon), 
mag(netofon), secu(ritate), sau în argoul adolescenților 
bac(alaureat),  dirig(a)(inte),  mate(matică), profesor), 
naşpa(rliu). 

Trunchierea este un procedeu de tip oral, ea se 
manifestă cu precadere în limba vorbită (în varianta 
populară, colocvială sau în argou). Trebuie totuşi precizat că 
spre deosebire de franceză si engleză, limbi în care argoul 
cuprinde numerosi termeni trunchiați în scop criptologic 

(ştiinţa care se ocupă cu studiul scrierilor cifrate), româna 
este relativ săracă în asemenea elemente lexicale, totuşi ca 
argumente pentru extinderea procedeului în romana actuală, 
Florica Dimitrescu înregistrează o serie de adjective 
provenite din trunchieri, prezente în limbajul presei şi în 
limba vorbită (disco < discoteca; hi-fi < high-fidelity; tele < 
televiziune) sau în argoul elevilor (prof < profesor; diriga < 
diriginta; mag > magnetofon). Celor din urmă li se pot 
adăuga termeni familiari, înregistrați ulterior în dicţionare, 
ca bac < bacalaureat; cas < casetofon; mate < matematica. 

Odata aparuţi în limba vorbită, termenii trunchiaţi 
pot pătrunde şi în varianta scrisă îndeosebi în stilul 
publicistic, cauzele  trunchierilor fiind: comoditatea 
vorbitorilor, economia lingvistică, căutarea expresivitații 
precum şi a originalității. 

Trunchierea unor compuse formate cu prefixoide 

În cazul dat, prefixoidele funcționează ca adjective 

invariabile şi mai rar, ca substantive. În unele cazuri un 
prefixoid apare, în acelaşi articol, ca element de compunere 
şi ca adjectiv („video-pirateria ” si „pirateria video”) 

e Auto- înregistrat ca adjectiv invariabil referitor la 
transporturi, apare în titulatura unor magazine 
(„auto-moto-velo-sport”) sau în contexte de presa 
precum „chestionare auto”; „conducatori auto”. 

e Etno- prefixoid utilizat cu valoare adjectivală pentru 
desemnarea unor genuri artistice de inspiraţie 
folclorică, avînd sensul de „referitor la popor, la 
rasa”. 

Melo- a fost „decupat” din împrumuturi de origine 
franceză si /sau italiană precum: melodrama, 
melodramatic, fiind utilizat în presă, cu valoare 
substantivală 

Tele- înregistrat ca abreviere pentru televiziune (dar 
fără a i se preciza valoarea morfologică), ca 
substantiv (în denumirea posturilor TV şi a unor 
emisiuni: Tele 7 si Actualitatea Tele 7. 

Audio- este consemnat ca element de compunere 
(„referitor la auz”), cu etimologie multipla (< fr., it., 
lat.), precum si ca prefixoid inclus în structura unor 
compuse. De regula, audio apare asociat prin 
coordonare cu prefixoidul video, ambele având 
valoare adjectivala. 

Trunchierea poate afecta şi cuvintele neanalizabile: 
Info (< adj. informaţional) înregistrat şi în compusul 
info-razboi (razboi informaţional), calchiat după 
engleză si franceză. În presa actuală, forma 
trunchiată este frecvent întilnită, cu valoare 
substantivală, în titulatura unor rubrici de ştiri: „Info 
bursier”, „Info Magazin”, ce reprezinta denumiri 
de emisiuni sau rubrici TV. 

Prof (subst.< profesor) ca termen din argoul elevilor, 
figurează —ca termen familiar- şi în franceză. În 
presă termenul trunchiat apare în texte cu caracter 
informal sau ironic. 

Promo (< adj. promotional) apare frecvent ca 
substantiv, cu sensul „anunţ /clip publicitar”. Forma 

trunchiată,  purtind  indicaţia „familiar? este 

înregistrată şi în franceza actuală. 

e Bac (< subst. bacalaureat) figureaza ca formă care 
circulă, în special în limba vorbită. Termenul preluat 
de presă din argoul elevilor, poate fi explicat ca 
împrumut din franceză ce prin intermediul 
interviurilor cu elevi si cadre didactice (care au 
adoptat forma trunchiată din comoditate şi 
solidaritate cu discipolii lor), bac a patruns mai întîi 
în presa audio-vizuală şi ulterior în cea scrisă. 

Acronimele si siglele reprezintă compuse realizate prin 

abrevieri din grupuri sintactice mai mult sau mai puţin 
stabile. În afara acestor tipuri principale există şi compuse 
prin abreviere care combină cele doua procedee, asociind 
iniţiale cu fragmente de cuvinte şi cuvinte intregi. 

- Acronimele sunt compuse create din silabe sau 
fragmente de cuvânt. Nu există reguli în ceea ce priveşte 
selectarea silabei sau fragmentului extras din cuvânt. 
Acestea indică nume proprii de întreprinderi (Oltsit 
IOlt(enia)+Cit(roen)/, CarMez /car(ne)+mez(eluri)/, 
Colorom /color+rom(ânesc); nume comune ce desemnează 
produse comerciale (mentovit/ment(ă)+vit(amină)/; sintonic 
/sin(tetic)+tonic!/. 

Siglele - compuse formate din literele inițiale ale 
unui grup sintactic mai mult sau mai puţin stabil. Siglele 
denumesc nume proprii de partide, asociații, instituții: PNL, 
SPP, PLDM; nume comune: SRL, PFL. Unele sigle sunt 
calchiate: TVA (după franc. taxe a la valeur ajoutee);, OZN 
(după engl. unidentified flying objects). 

Atit acronimele cit si siglele sunt creaţii ale limbii 
scrise, putind fi eventual preluate şi în vorbire, din această 
cauză ele sunt considerate creaţii de tip cult (în opoziţie cu 
trunchierea, care e un fenomen propriu limbii vorbite). 

Cea mai veche formaţie româneasca formată prin 
abreviere este acronimul ASTRA (asociație culturală 
transilvaneană), este de menţionat faptul că nu există reguli 
stricte pentru formarea acronimelor, nici în privinţa 
dimensiunii segmentelor componente, nici in ceea ce 
priveţte topica lor, principalele criterii sunt ca formaţia 
respectivâ să aibă din punct de vedere fonetic, grafic şi 
morfologic aspectul unui cuvânt de sinestătator, să poata fi 
rostită şi scrisă cu uşurinţă şi să fie economică . 

Spre deosebire de perioada anterioară anului 1989, 
când acronimele erau atât nume proprii (ONU) cât şi 
substantive comune (salvamar (Salva[re] + mar[ină]); dero 
(< de/tergent/ ro/românesc/) ), acronimele create în limba 
româna actuală -prezente şi în presa- reprezintă exclusiv 
nume proprii de regii autonome, societaţi comerciale, firme, 
agenţii etc. 

Siglele la rândul lor prezintă numeroase similitudini cu 
cele constatate în cazul acronimelor, în mare parte, siglele 
aparţin terminologiei sistemului instituțional: 


e autorități de control legislativ şi administrativ 
Curtea de Justiţie: CEDO = Curtea Europeană a 
Drepturilor Omului 


e organisme şi instrumente financiare — bănci: BM 
Banca Mondială 

e organisme consultative — comitete: CECS = 

Comitetul European pentru Cercetări Spațiale 

e grupări parlamentare — uniuni: UE = Uniunea 

Europeană s.a. 

Formate din litere inițiale ale unui grup sintactic siglele 
îşi justifică existenţa prin funcția lor denominativă şi prin 
economia lingvistică pe care o realizează. Datorită acestor 
caracteristici, ele sunt frecvent întilnite în limbaje 
specializate, în stilul publicistic şi în lexicul juridic. 

Multe sigle fiind preluate din limbi straine, ale caror 
formatii de baza nu sunt analizabile în limba româna, 
realizează perceperea sensului în mod global adică într-o 
manieră similară cu cea prin care sunt „învaţate” cuvintele 
împrumutate din alte limbi. Ca exemple în acest sens pot fi 
invocate împrumuturi mai vechi din engleză, cu circulație 
internatională ca: SOS, OK, NATO, UNICEF, FBI, CIA; 
sau unele mai noi: CD, CV, DJ, PC, VIP, cu al caror sens 
cititorii s-au familiarizat în timp, astfel încât prezentarea în 
context a formaţiei-sursa devine inutilă. 

Odată cu dezvoltarea societăţii a luat amploare şi 
fenomenul abrevierilor, care a pătruns cu mare uşurinţă, în 
toate sectoarele de activitate. 

3. 2. 4. Derivarea regresivă sau inversă este un 
procedeu mai greu de depistat. El constă în formarea de 
cuvinte noi prin îndepărtarea din cuvântul de bază (care este 
deci un derivat) a afixelor (sau numai a unui afix) pe care 
acesta îl conţine. Are o arie de sistematizare mai redusă ca 
amploare, dar mai intensă decât a derivării progresive (cea 
care se realizează prin adăugarea unor afixe la baza 


lexicală). Astfel verbul a rîşni este un derivat regresiv pe 

teren românesc din substantivul râşniță. Pe calea derivării 
regresive s-au format cuvinte ca: avânt (din a avînta), 
blestem (din a blăstăma), câştig (a cîştiga), a regiza din 
regizor (suf. or). De multe ori la baza derivării regresive se 
află analogia. Existau nu demult în limba noastră perechi de 
termeni ce denumeau o specialitate ştiinţifică (filologie, 
lexicologie, ortopedie, geografie) şi specialistul respectiv 
(filolog, lexicolog) prin analogie au apărut: etimolog 
(etimologie), stomatolog (stomatologie) etc. 

Derivarea regresivă este clasificată în funcție de baza 
de pornire, care poate fi substantiv, adjectiv sau verb. 

e Derivarea postsubstantivală este destul de 
diversă, cuprinzînd şi situații de 
pseudoderivare regresivă: 

- eliminarea sufixului —ă (cu valoare moțională): 
moş<moaşă, nan<nană, Cristin<Cristina etc.; 

- eliminarea pseudoprefixului —ie (din neologisme 
care, deci nu aveau acest sufix dobîndit în limba 
română): a gelozi <gelozie, ortoped<ortopedie; 

- eliminarea sufixului infinitival (care a avut rol de 
substantivizare): aniversa< aniversare, radiofica 
<radiooficare. 

e Derivarea postadjectivală este mai puțin 
frecventă: 

- eliminarea sufixului (-a)t sau —i(t) de la adjective 
cu aspect participial (majoritatea sunt la origine 
derivate de la substantive sau împrumutate ca 
atare din altă limbă): a bruma <brumar, 
desăvírşi<desăvírşi; 

- verbe extrase din adjective negative: 

nedumeri<nedumerit, nesocoti<nesocotit. 

e Derivarea postverbală are ca rezultat în cele 
mai multe situații substantive (numite 
postverbale sau deverbative). Unele dintre 
acestea  concid cu radicalul verbal, 
încadrându-se substantivelor neutre: cânr<a 
cânta,  cugetsa cugeta; altele primesc 
desinenţa -ă, intrînd în rândul femininelor 
(după modelul fală<făli, pagubă<păgubi. Şi 
unele şi altele sunt însă, semantic, abstracte 
cu rol important în limba literară (mai ales 
cele formate de la verbe neologice: accepr<a 
accepta,  denunț<a denunța,  ramburs<a 
rambursa, speculă<a specula. Multe din 
substantivele postverbale au valoare poetică: 
rugă, cînt, alint, tremur. 

3. 2. 5. Conversiunea (numită şi schimbarea 
valorii gramaticale sau  transpoziţia lexico- 
gramaticală) denumeşte procedeul prin care un cuvânt 
trece de la o parte de vorbire la alta prin folosirea în 
anumite contexte specifice noii părți de vorbire sau prin 
articulare, fără implicarea unor formanți lexicali. Acesta 
este un procedeu mai puţin productiv. 

Mijloacele gramaticale care permit schimbarea 
valorii cuvintelor sunt de natură morfologică 
(determinarea, sau articularea) ori sintactică 
(distribuția în context). 

Convesiunea prin determinare (sau articulare) face 


posibilă trecerea oricărei părți de vorbire la substantiv: 

adjectivul (frumos <frumosul, un frumos), adverbul 
(înalt<înaltul, un înalt), verbul (căutare <căutarea, o 
căutare), numeralul (a luat un premiu), pronume (un 
oarecare), interjecție (un of la inimă). 

În această categorie  înscriem substantive 
adjectivizate: agravantă ([circumstanță] agravantă), 
anticoncepțional ([pilulă] anticoncepțională); 
audiovizual; antiglonț ([vestă] antiglonț). 

Conversiunea prin distribuție contextuală duce cel 
mai adesea la adjective (din substantive: filozof, poet; 
din participiu: avut, priceput, din gerunziu: sîngerindă, 
suferindă; din adverb: o femeie bine), la adverbe (din 
substantive: înghețat tun, gol puşcă; din adjective: 
vorbeşte frumos, se ridică uşor); la verb (din interjecție: 
haidem, haideţi). 


IV. DINAMICA LEXICALĂ ȘI SEMANTICĂ ÎN 


CONTEXTUL MODERNIZARII ȘI 
INTERNAȚIONALIZARII VOCABULARULUI 
ROMÂNESC 


4. 1. Împrumuturile lexicale neologice în limba română 


e Influenţa latină savantă 
e Influența italiană 
e Influența germană 

e Influența engleză 
e Influenţa rusească 
4. 2. Abuzul de neologisme din limbile moderne 
4. 3. Invazia anglicismelor 
4. 4. Adaptarea/neadaptarea împrumuturilor în limba 
română 
e împrumuturi adaptate 
e împrumuturi neadaptate 
e  Xenismele. Tipuri de xenisme 
e Diferențe între xenisme, barbarisme și 
anglicisme 
4. 1. împrumuturile lexicale neologice în limba română 


Este cunoscut faptul că schimbările care au loc în viaţa 
socială, relaţiile de tot felul dintre popoare impun trecerea 
unităţilor lexicale dintr-o limbă în alta. Împrumutul de 
cuvinte este un fenomen pe deplin firesc în viaţa popoarelor 
şi a limbilor. Lipsa de cuvinte împrumutate ar putea fi 
considerată chiar compromiţătoare, deoarece ar dovedi că o 
populație n-a învăţat nimic din variatele contacte cu alte 
popoare. 

Pătrunderea elementelor lexicale de împrumut este un 
proces normal de dezvoltare a unei limbi. Cuvântul 
împrumutat din alte limbi îşi face loc în limba noastră atunci 
când avem posibilitatea de a exprima prin mijloace 
lingvistice proprii un anumit sens sau o nuanţă semantică. 

Formula împrumut lexical este folosită astăzi cu 
precădere drept o simplă variantă sinonimică pentru ceea ce 
este neologism. Or, în mod curent, neologismele sunt numite 
cuvintele noi împrumutate relativ recent din limbi străine. 

Neologismele sunt însă şi cuvintele create cu mijloace 
proprii ale limbii. În accepţiune mai largă sunt considerate 
neologisme şi cuvintele existente în limbă, folosite cu un 
sens nou. Împrumuturile lexicale în vocabularul limbii 
române sunt inovaţii de provenienţă externă care constau din 
cuvinte şi expresii luate de-a gata dintr-o limbă străină şi 
adăugate fondului lexical existent [34, p. 310]. 

Aşa-zisul împrumut lexical constituie un aspect 
fundamental al contactului dintre limbi şi este fie un produs 
al bilingvismului propriu-zis, fie consecința simplei 
cunoaşteri a unei limbi străine, pe care vorbitorul influenţat 
de ea poate să nu o folosească în mod curent. 

Recurgerea la împrumuturi din alte limbi este 
favorizată şi, de multe ori, determinată de mai mulţi factori, 
dintre care mai importanţi sunt: 

- vecinătatea geografică; 

-  conviețuirea vremelnică sau de durată pe acelaşi 

teritoriu a vorbitorilor unor 

-  idiomuri diferite; 

- amestec de populaţie; 

- relaţiile culturale, economice sau politice ale unor 

populații aflate pe teritorii diferite. 

Cercetătorii, care s-au ocupat de fenomenul în discuţie, 
au delimitat două tipuri de împrumuturi: 

1. populare (prin contactul direct între vorbitorii de 
limbă română cu cel de altă limbă); 

2. de cultură (prin intermediul instituţiilor reprezentative 
ale poporului nostru în cursul secolelor: aparatul 
administrativ, biserica, armata, şcoala etc.) 

Se susţine că împrumuturile din limbile slave (bulgara, 
sîrba, ucraineana) şi din limbile turcă, maghiară au în 
general caracter popular, iar cele din limba slavonă, greacă, 
din limbile romanice, inclusiv şi latina savantă sunt, de 
regulă, împrumuturi de cultură. Dacă răspund unor nevoi 
reale, împrumuturile de cultură, însă, se răspîndesc rapid şi 
dobîndesc caracter popular. Aşa s-a întîmplat, de exemplu, 
cu numeroase împrumuturi din limbile romanice şi din latina 
populară. 

Pentru adaptarea fonetică şi morfologică a cuvintelor 
împrumutate are o mare importanţă calea pe care pătrund 
cuvintele dintr-o limbă în alta. 

Directă (orală) — presupune un contact nemijlocit între 
populaţii vorbind limbi diferite, acestea sunt împrumuturi 
orale, care au un caracter popular; 

Indirectă — prin intermediul cărților, al scrisului, al 
culturii în general; acestea sunt împrumuturi culte (livreşti). 

Dacă un obiect sau o noţiune trece de la un popor la 
altul, odată cu aceasta este împrumutat, de regulă, şi lexemul 
care numeşte acel obiect sau noţiune. În epoca actuală 
împrumuturi directe se fac din limbile moderne apusene 
(engleză, franceză). Pe cale directă sau orală, care are de 
multe ori un caracter popular, au pătruns în limba română o 
serie de cuvinte slave sau maghiare, mai rar turceşti, greceşti 
şi de alte origini. 

Pe cale indirectă, care are un caracter cult sau livresc au 
apărut în limba noastră o serie de cuvinte slave, cărora, după 
secolul al XVI-lea, le-au urmat împrumuturi de origine 
latină şi greacă în special înscrierile cu caracter istoric. 

Împrumuturile greceşti prin filiera slavonă nu lipsesc nici 
din primele tipărituri religioase. 

În literatura lingvistică se vorbeşte vorbeşte de două 
categorii de împrumuturi: 

1. împrumuturilor de lux; 

2. împrumuturile necesare. 

Cele necesare se introduc odată cu o noţiune 
inexistentă anterior în limbă sau pentru o nuanţă mai precisă 
şi se adaptează sistemului fonetic şi gramatical al limbii. 

Împrumuturile necesare sunt acele cuvinte, 
sintagme sau unități frazeologice, care nu au un 
corespondent în limba română sau care prezintă unele 
avantaje în raport cu termenul autohton. 

Împrumuturile de lux, numite şi străinişme, 
barbarisme, sunt de prisos în limbă, fiind întrebuințate de 
snobi şi se manifestă ca nişte corpi străini în sistemul 
lexical. 

Împrumuturile neologice sunt cuvintele intrate în 
limba română din diverse limbi după primele decenii ale 
secolului al XIX-lea, cînd începe perioada modernă a 
culturii române. 

Principalele influențe moderne exercitate asupra 
limbii române sunt următoarele: 

Împrumuturile latino-romanice, domină câmpul 
influențelor lexicale externe ale limbii române din ultimele 
două secole. Numărul cuvintelor pe care le cuprinde poate 
ajunge la 40-50 de mii (peste 30 % din vocabularul 
românesc actual). Ele sunt răspândite în toate sferele 
lexicale. În numeroase cazuri, au înlăturat din limbă cuvinte 
mai vechi de altă origine: cinovnic-funcționar, doclad- 

raport etc. "Terminologia modernă de origine latino- 
romanică se include într-o largă circulație de pe la 1840, 
găsindu-şi continuitatea pînă în zilele noastre, deoarece „în 
limba literară neologismul intră firesc acolo unde e nevoie 
de el, pentru conciziune şi precizie” (M. Sadoveanu) 

Împrumuturile latino-romanice au fost distribuite de 
către cercetători după limba de provinienţă: latina savantă, 
franceza şi italiana. 

e Influența latină savantă 

Cele dintâi neologisme de origine latină nu le datorăm 
Şcolii Ardelene, cum se crede şi se afirmă în scris. Cu mult 
înainte de secolul al XVIII-lea şi începutul secolului al XIX- 
lea, o serie de cărturari români au împrumutat o mulţime de 
neologisme direct din latină, pe care o cunoşteau bine. Alţi 
cărturari români au introdus în limba română cuvinte 
latineşti pe care le-au luat din polonă în condiţii istorice şi 
culturale prea cunoscute de noi. Mai puţin cunoscut e faptul 
că orientarea noastră spre latinitate a început încă din 
primele secole ale mileniului al 2-lea, ceea ce nu putea să 
rămînă fără consecinţe de ordin lingvistic, în general, şi 
lexical, în special. 

Elementul latin este prezent sub mai multe forme în 
lexicul recent. Pe de o parte apare în cuvinte precum 
cvadruplu, flexibil, care au o dublă etimologie: lat. 
guadruplus şi fr. quadruple; lat. flexibilis şi fr. flexible sau 
în cuvinte provenite din engleză, dar care pornesc de la 
etimonul latin, de exemplu: compus, terariu, digital şi pe de 
altă parte în termeni noi uneori invenţii româneşti precum 
lavoterp sau luxomat unde nu se poate să nu se observe în 


prima parte pe lav(are) „a spăla”, lavoterpul fiind „un 

detergent românesc” sau pe lux „lumină”, în luxomat care 
este „un dispozitiv de iluminat”. 

Elementul latin mai apare în româna de azi şi sub alte 
două forme: 

1. în etimologia unor cuvinte moştenite care de 
curând au dezvoltat noi semnificaţii, de exemplu 
treptă „partea întâia sau a doua a liceului” din lat. 
trajecta. 

2. rolul elementului latin este foarte puternic, fiind 
prezent într-un număr de prefixoide şi sufixoide de 
aceeaşi origine. De exemplu: mini- minicalculator, 
miniaragaz, minihotel, minimagazin etc. 

Vocabularul limbii române s-a îmbogăţit cu un mumăr 
apreciabil de neologisme luate direct din latină pe cale 
livrească. Aceste neologisme trebuie deosebite cu grijă de 
cuvintele pe care le-au moştenit din aceeaşi limbă şi care au 
evoluat mult din punct de vedere fonetic şi chiar semantic. 
Astfel clarus a fost odată moştenit şi a devenit chiar, iar a 
doua oară a fost împrumutat ca neologism, în secolul al 
XIX-lea şi a dat clar. Alte exemple de acest fel sunt: femeie- 
familie, bătrîn-veteran, arină-arenă, frupt-fruct etc. 

Există neologisme care se explică exclusiv prin latină, 
de exemplu: ambigen, adnota, biblie, colocviu, dormita, 
elibera, fabulă, insulă, literă, omite, pictor, premiu, probă, 
rege, satisface, tezaur, traduce etc. 

În foarte multe cazuri se admite o etimologie dublă, 
adică latino-franceză, latino-italiană, latino-germană sau se 
acceptă părerea conform căreia unele neologisme se aplică 
formal prin latină, iar semantic prin franceză (efect, impozit, 
spirit, virtute, care sub raportul formei seamănă cu latinescul 

efectus, spiritus, dar din punct de vedere semantic corespund 
substantivelor franțuzeșşti: effect, esprit). 
e Influenţa italiană 

În procesul de modernizare, internaţionalizare şi 
relatinizare a vocabularului românesc un rol important 
revine influenţei italiene, care a contribuit şi la schimbarea 
fizionomiei lexicale a limbii noastre prin neologisme pe care 
ni le-a furnizat începând cu secolul al XVII-lea şi al XVIII- 
lea. 

O bună parte din iralienismele existente în limba 
română aparțin terminologiei muzicale şi au caracter 
internațional: adagio, allegro, allegreto, alto, bariton, 
Chitară, duet, flaut, mandolină, operă, partitură, piano, 
pianissimo, solfegiu, sol. 

Tot limbii italiene îi datorăm o mulțime de termeni 
care aparţin domeniului economic şi financiar bancar: acont, 
agenţie, bilanţ, casă, casier, contabil, fisc, falit, gira, liră, 
scont, scadenţă, valută etc. 

Din alte domenii cum sunt arhitectura, medicina, 
politica, sportul, marina, alimentaţia provin: ancoră, 
basorelief, campion, capodoperă, cupoletă, febră, expres, 
curant, oncologic, reumatism, respiro, spaghete, spavon, 
stindard, stagiune, merceologie, teracotă, traumă etc. 

e Influența germană 

Dintre cuvintele de origine germanică putem distinge 
mai multe straturi, în funcție de sursa lor directă: unele 
provin din limba saşilor din Transilvania, altele din graiurile 
germanice, vorbite în Banat şi Bucovina, altele au pătruns în 
limba literară sau în diferite terminologii tehnice datorită 


stabilirii în România a unor meseriaşi de origine germanică. 

Se susține că influența germanică asupra limbii 
române cunoaşte două perioade. Cea veche a avut loc în 
timpul contactelor cu populaţii vechi germanice, cu triburile 
germanilor migratori care temporar au staționat şi în Dacia, 
de unde au trecut în sudul Dunării, iar, mai apoi, au plecat 
spre apusul Europei. A doua fază a influenței germanice 
începe în Evul Mediu, după colonizarea saşilor în 
Transilvania şi a şvabilor în Banat. Lexicul românesc a 
primit numeroase cuvinte germanice îndeosebi după secolul 
al XIX-lea. Unele au intrat pe cale cultă, altele pe cale orală. 
Termenii de origine germană au pătruns cu deosebire în 
domeniul culturii materiale, referitor la comerţ, meserii şi 
obiecte de uz casnic: bormaşină, coarbă, pres, teasc, vacs, 
şură, ragilă etc. 

e Influența spaniolă 

Direct sau prin intermediul altor limbi vocabularul 
românesc s-a îmbogăţit cu o serie de cuvinte spaniole al 
căror număr a crescut ultimele decenii, de exemplu: candillo 
„conducător”,  cachetero „pumnal care îi serveşte 
tereodorului să ucidă taurul în arenă”, chiulo „toreodor”, 
jotă „dans popular spaniol”, romancero „culegere de poeme 
spaniole medievale”. 

Elementele spaniole sunt împărțite de către cercetători 
în două categorii: 

1. împrumuturi; 

2. cuvinte spaniole. 

Împrumuturile propriu-zise, acceptate social şi cu o 
anumită circulație nu pot fi considerate decât două: 
marijuana „stupefiant răspîndit în America” şi poncho 


„pelerină de formă pătrată cu o deschizătură pentru cap”. 

Mult mai numeroase sunt cuvintele spaniole. Unele 
dintre ele par a nu mai circula şi în alte limbi: caballero 
„membru a micii nobilimi spaniole”, cha-cha-cha „dans 
modern cu ritm vioi, inspirat din folclorul afro-cubanez”. 

Multe cuvinte spaniole şi-au păstrat scrierea şi 
pronunţarea din limba de origine, de exemplu: cavalerie, 
citrolină, maracas, vicuna, avenida etc. 

Semantic cuvintele spaniole aparțin următoarelor 
categorii: 

- muzică şi dans: marimba, fiesta, zapateado, jota; 

- chimie, zoologie, botanică: selva, canabicultor, 

vicuna; 

- unități de măsură: cabaleria, sol; 

- circulaţie: avenida, citrolina; 

- arhitectură, construcţie: patio, favela. 

Elementele spaniole au fost introduse de la distanță, în 
marea majoritate a cazurilor, pe cale scrisă, prin traduceri, în 
cărți sau în presă sau oral, prin limba vorbită şi auzită în 
filme în primul rînd, la televizor şi radio. 

Aşa se explică de ce multe elemente spaniole şi 
elemente italieneşti nu sunt accesibile semantic celor din 
afara cercului restrâns care cunosc aceste limbi şi de ce 
multe cuvinte au conotaţiile (+ cult) şi chiar (+livresc). 

e Influența engleză 

Împrumuturile englezeşti sunt cuvintele pătrunse în 
limba română după primele decenii ale secolului al XIX-lea, 
cînd începe perioada modernă a culturii române. Ele sunt 
destul de numeroase şi active. Unele au putut intra prin 
filieră franceză: biftec, picup, smooching, spicher. Cele mai 

multe sunt preluate din lexicul internațional, dominat în 
ultimele decenii de anglo-americani. 

Domeniile preferate sunt: 

-sportul: bascet, bowling, corner, finiş, fotbal, gol, 
meci, ring, set, strat; 

-cultură, artă, tehnică: blugi, jazz, mass-media, 
motel, show, hobby, dix-jokey. 

- învăţământ: curriculum, master, masterat etc.; 

- comunicaţie şi presă: computer, web, clip, video- 
clip, e-mail etc.; 

- gastronomie: fast-food, ketchup, hamburger, hot- 
dog, chips, snacks; 

- economie, tehnică: lap-top, site, walkman, pager, 
sponsor, hard, soft. 

Fenomenul globalizării s-a manifestat în toate 
domeniile de dezvoltare (economic, ştiinţific, artistic, social 
etc.) şi, ca urmare, o serie de termeni noi de origine engleză 
au pătruns în limba noastră. Părerile lingviştilor români sunt 
destul de împărţite în ceea ce priveşte necesitatea sau 
inutilitatea acestor anglicisme, accentul fiind pus, în special, 
pe analiza frecvenţei în limba vorbită, dar şi asupra 
încercării de adaptare a unor termeni de origine engleză la 
sistemul ortografic, fonetic, morfologic şi semantic 
românesc. La nivelul ortografic şi fonetic adaptarea 
anglicismelor la sistemul limbii române se realizează cu 
dificultate, motivul esențial constînd în caracterul diferit al 
ortografiei în cele două limbi: fonetic, pentru română şi 
etimologic, pentru engleză. 

În procesul de adaptare a anglicismelor, se manifestă 
tendinţa de a păstra (pe cît e posibil) aspectul fonetic al 
cuvintelor din engleză, ex. bowling. 

Cu toate dificultăţile de adaptare la sistemul lingvistic 
al limbii române, împrumuturile din limba engleză continuă 
să pătrundă masiv şi rapid în limba română actuală, 
accelerând procesul de îmbogățire a vocabularului, 
antrenând totodată schimbări importante la alte niveluri ale 
sistemului. 

e Influența rusească 

Împrumuturile ruseşti s-au manifestat asupta limbii 
române aproape exclusiv pe cale scrisă, şi anume prin 
intermediul traducerilor. 

În literatura de specialitate se susţine că 
„împrumuturile de cuvinte sunt mai puţin numeroase decât 
calcurile lingvistice, care nu implică decît adaptarea unui 
sens nou ori copierea unei structuri lexicale sau 
frazeologice. Un cuvânt cum este sputnic nu s-a impus în 
limba noastră numai după ce a pătruns în alte limbi 
europene (cum sunt franceza, engleza, germana etc.), 
devenind, în felul acesta un termen internațional. Atestările 
arată că, la început, s-a spus la noi satelit artificial (care 
traducea rusescul ucckyemeenori cnymnuk), preferându-se o 
combinaţie de două neologisme latineşti unui singur element 
lexical, care părea prea străin de limba noastră. 

Când neologismele rusești conţineau rădăcini sau alte 
elemente formative de origine latină, ele au fost perfect şi 
rapid asimilate de limba română. Neologismele de 
proviniență rusă, care urmează a fi prezentate, conţin în 


structural or cel puţin un element constituent de origine 

latină: activist, aspirantură, centrism, combinat, cursant, 
defectologie, desant, doctorantură, economist, instructaj, 
magistrală, procuratură, care aparţin de obicei domeniului 
politico-idiologic şi terminologiei tehnico-ştiinţifice. Printre 
împrumuturiule făcute din rusă există multe cuvinte 
compuse: agrobiologie, agrotehnică, fotoaparat, 
fotocameră, fotoreportaj, hidroagregat, inginer-mecanic, 
general-maior, termoreceptor. 


4. 2. Abuzul de neologisme din limbile moderne 

Amploarea fără precedent a relațiilor dintre țări, în 
condițiile societății moderne, aduce cu sine o invazie 
copleşitoare de termeni în toate domeniile de activitate 
umană. Împrumuturile masive confirmă viabilitatea 
sistemului lexical al limbii române, caracterul lui deschis. 
Faptul acesta permite adoptarea şi adaptarea termenilor din 
cele mai diverse limbi europene: engleză, franceză, italiană, 
germană, rusă etc. 

Viabilitatea sistemului lexical al limbii şi caracterul 
lui deschis a fost relevat de reputatul lingvist suedez Alf 
Lombard: „Când româna importă un cuvânt străin, ea 
păstrează foarte adesea cuvântul anterior care serveşte 
pentru a exprima acelaşi lucru. Numărul cuvintelor 
întrebuințate de români nu încetează să crească. Limba lor a 
devenit o limbă mai mult decât bogată. Importul aproape 
nelimitat de cuvinte noi, cadrul uimitor de extensibil al 
vocabularului, felul în care cuvintele trăiesc împreună în 
interiorul acestui cadru, concurența dintre cuvintele care 
aparțin straturilor diferite, diferențierea semantică sau 
geografică a  sinonimelor — toate aceste probleme 

lexicologice constituie un întreg pe care nicio altă limbă nu-l 
oferă mai bine studiului” [2, p. 24]. 

„De ce mi se ia în nume de rău că pot aduce şi eu 
câteva cuvinte noi, când atâţia poeți dinaintea mea au 
îmbogățit limba maternă, creând nume pentru diverse 
noțiuni? S-a permis şi se va permite întotdeauna să pui în 
circulație cuvinte cerute de necesitățile prezentului. După 
cum la sfîrșitul anului copacii îşi schimbă frunzele, și cele 
vechi cad, tot aşa seria cuvintelor vechi moare, iar cele de- 
abia născute înfloresc şi sunt în putere ca ființele tinere. 
Suntem sortiţi morții, noi şi toate ale noastre. Poţi să 
construieşti porturi care să apere flotele de valuri, lucrare 
demnă de un rege, să transformi un lac, multă vreme steril şi 
folosi numai pentru vâslit, un teren care să simtă povara 
plugului și să hrănească oraşele apropiate, sau să schimbi 
cursul unui râu vătămător pentru recolte și să-l obligi să ia 
un drum mai bun: operele omeneşti vor pieri toate; cum 
vreți atunci ca vorbele să rămînă în cinste şi să-şi păstreze 
mereu trecerea? Multe care au dispărut vor apărea din nou, 
iar cele care sunt acuma în cinste, vor pieri, dacă o va voi 
uzajul, care deține puterea absolută, dreptul şi legea în 
materie de vocabular”. Dacă cineva îş închipuie că textul 
acesta aparține unui autor contemporan, se înşală. Este un 
citat adaptat după Arta poetică a lui Horaţiu, cu care îşi 
începe Al. Graur un articol din 1970 despre neologisme. Din 
comentariul lingvistului, reținem că problema neologismelor 
se punea și acum două mii de ani, ca şi astăzi, iar poeții 
aveau de suferit de pe urma „,puriștilor”. Totuși, cele mai 
multe cuvinte întrebuințate în toate limbile, inclusiv în 
română, sunt împrumuturi. 

117 


Indiscutabil, nicio limbă nu se poate lipsi de 
împrumuturi. Dar tot atât de indiscutabil este şi faptul că 
imensul material lexical pus în circulaţie prin împrumuturi 
excesive, abuzul de neologisme utilizate doar din dorinţa de 
a epata generează probleme dintre cele mai controversate: 
adaptarea totală, adaptarea parțială sau  neadaptarea 
termenilor neologici, acceptarea sinonimiei şi a polisemiei 
în terminologiile de specialitate sau respectarea riguroasă a 
univocității şi a monosemantismului termenilor ştiinţifici. 

Se susține că admiterea neologismelor în limba 
noastră- ca și în oricare altă limbă — nu se face în mod 
mecanic sau la întâmplare, din orice izvor etimologic. Ele se 
cer a fi adaptate din punct de vedere noţional, fonetico- 
fonologic, morfologico-derivativ, sintactico-stilistic, lexico- 
frazeologic la normele limbii debitoare. 

Veridicitatea afirmației că nicio limbă nu se poate 
lipsi de împrumuturi poate fi demonstrată şi argumentată cu 
multe exemple din diferite limbi. 

Una din problemele care merită să-i atragem atenţia 
este adaptarea împrumuturilor la sistemul fonetic şi 
morfologic al limbii noastre. Cuvintele străine nu-şi 
păstrează decât în mod cu tot excepțional forma lor, aşa cum 
există ea în limba de origine. Ele se asimilează la sistemul 
fonologic al limbii noastre, se conformează regulilor 
fonologice şi gramaticale ale acesteia. Adaptarea se petrece, 
de obicei, treptat, durează vreme mai mult ori mai puţin 
îndelungată, pentru că însuşi răspunderea lor în limba 
majorităţii sau umanităţii subiectelor vorbite are loc încet: 
fie că avem a face cu cuvinte împrumutate pe calea relaţiilor 
directe de la un popor la altul, fie că-i vorba de termeni 

tehnici, culturali, care se introduc în mod obişnuit, prin 
publicaţii de tot felul, introducerea lor în limbă se datorează 
totdeauna unui număr mic de oameni. 

Numai după trecerea unui anumit timp se produce 
treptat acceptarea împrumuturilor de către grupuri de 
vorbitori din ce în ce mai numeroase, până când folosirea lor 
devine mai mult sau mai puţin largă. 

Procesul adaptării cuvintelor străine la sistemul 
limbii împrumutătoare seamănă în linii mari cu asimilarea 
alementelor de către organismul omului: trebuie să se 
producă diverse acțiuni din partea organelor respective, 
pentru ca substanţele de care avem nevoie pentru 
întreținerea vieții să se integreze, să devină una cu carnea şi 
sângele nostru. 

Toate împrumuturile ajung un bun lingvistic comun. 
Multe şi foarte multe rămân în limba grupurilor restrînse 
care le-au împrumutat şi nici acolo multă vreme, căci dispar 
din lista de valoare circulatorie. De aceea, termenul 
asimilaţie din fiziologie îl folosesc şi lingviştii, cînd vorbesc 
despre adaptarea cuvintelor străine la structura limbii 
împrumutătoare. 

Cercetătorul M. Sala susţine că: „Două limbi în 
contact, de cele mai multe ori, nu au acelaşi inventar de 
foneme şi variante. În aceste cazuri, fonemele sau sunetele 
care nu există decât într-unul din cele două sisteme sunt 
adaptate la sistemul limbii receptoare” [39, p. 72]. 

În literatura de specialitate, discuţiile cu privire la 
adaptarea cuvintelor straine sunt dintre cele mai 
controversate. Problema în cauză este discutată pe larg și în 
alte limbi: „Influența engleză nu este un fenomen lingvistic 

legat de anumite structuri politice, ci un fenomen 
internaţional (European şi mondial) cu multiple explicaţii. 
La Paris, Roma, Berlin sau Atena sunt tot atâtea firme scrise 
în engleză sau în pseudoengleză ca şi la noi, iar cuvintele 
împrumutate în limbile respective sunt cam aceleași (tocmai 
de aceea sunt studiate în cadrul unor proiecte 
internaționale)” [25, p. 12]. 

Atitudinea de respingere a influenţei engleze este un 
fenomen internațional. Astfel, prin analogie cu termenul 
frangleza, lansat de R. Etiemble, a apărut şi romegleza, iar 
lingvistul şi senatorul George Pruteanu vorbea în una din 
emisiunile sale de așa-numita „cacacolizare” a limbii 
române (dacă, prin analogie cu coca-cola, am putea forma 
un verb şi de la vodka rusească, prin acest verb ne-am 
exprima atitudinea față de felul cum este vorbită limba 
română în RM. 

Problema protestele împotriva influenţei engleze, 
tratarea acestei influenţe drept un fenomen în sine negativ 
nu este soluția cea mai bună a problemei. Dat fiind faptul că 
engleza are o în cauză este complex, cortoversată, ea cere o 
abordare multilateral şi deloc  univocă. importantă 
componentă romanică, de cele mai multe ori împrumuturile 
din limba respectivă contribuie la reromânizarea limbii 
române. 

Influenţa engleză nu este un fenomen în sine negativ 
şi nu are de ce să fie considerată mai periculoasă decât alte 
influențe străine care şi-au exercitat și se exercită asupra 
limbii noastre. Şi limba franceză s-a confruntat, în anii '50, 
cu invazia anglicizmelor, la care puriştii au reacționat 
violent, fără a avea prea mult succes în oprirea ei. 

Fiecare epocă a avut neologismele sale: slavonisme 
(cuvinte intrate în limbă prin traducerile de cărţi 
bisericeşti), grecisme, turcisme (în perioada fanariotă), 
ungurisme (mai ales în perioada stăpânirii austro-ungare în 
Transilvania), franţuzisme (mai ales în epoca modernă) şi 
anglicisme mai recent. În evoluţia ei, româna a intrat în 
contact cu diferite limbi ca urmare a stabilirii unor relaţii 
diverse între români şi alte popoare sau civilizaţii. Astfel 
româna a asimilat o serie de cuvinte din limbi ca: slavă, 
greacă, turcă, rusă, franceză, italiană, dovedind „o lipsă de 
simţ tradiţionalist şi un mare prestigiu a tot ce e străin, o 
neobişnuită putere de adaptabilitate la orice formă nouă şi, 
înainte de toate, o adevărată pasiune de a-şi îmbogăţi limba 
cu posibilităţi noi de exprimare plastică şi nebanalizată” 
[32, p. 60]. Aceste împrumuturi au pus întotdeauna 
probleme din punctul de vedere al adaptării lor la structura 
lingvistică autohtonă, dar cele mai multe s-au modelat 
după sistemul fonetic şi morfologic al limbii române. 
Fiecare limbă din care româna a preluat cuvinte a produs 
anumite schimbări asupra structurii fonetice, gramaticale şi 
lexicale a limbii române, fiecare influenţă străină având 
particularitățile ei. 

Cea mai mare putere asupra limbii române vorbite în 
Moldova a avut-o rusa. Aici ea a găsit un teren pregătit mai 
din timp pentru exercitarea ei, fiind ajutată de sistemul 
lingvistic moştenit din latineşte. Aşa se explică eficacitatea 
ei, chiar acolo (cazul sufixului —iune) unde a fost instituit 
modelul mereu viu al limbii franceze, marea nostră 
furnizoare de termeni culți, susținut şi de o tendinţă 
latinizată, care invocă aspectul cuvintelor de felul lui 

înțelepciune, rugăciune, slăbiciune, etc. Limba engleză nu 
aparține familiei de limbi romanice şi pune probleme 
speciale în procesul de adaptare la sistemul fonetic, 
ortografic şi morfologic al limbii române, ceea ce nu 
constituie un impediment în împrumutarea cuvintelor din 
această limbă. Reacţii împotriva extinderii fenomenului de 
anglicizare s-au manifestat la nivel internaţional, cu ecouri 
şi în ţara noastră. Condiţiile social-politice şi extinderea 
relaţiilor economico- financiare cu lumea occidentală 
presupun o permanentă comunicare între specialişti precum 
şi informarea lor, de aceea asistăm la pătrunderea masivă a 
anglicismelor în toate domeniile de activitate. Asta 
reprezintă un fenomen socio-cultural care ia amploare ca 
urmare a manifestării unei tendințe generale a vorbitorilor 
de a folosi limba engleză în comunicarea internațională. 
Tendinţa se manifestă diferit pe nivele de cultură şi domenii 
de specialitate. Este vorba nu numai de înclinația „modernă” 
de a folosi cât mai multe cuvinte englezeşti, ci şi de nevoia 
de a utiliza termenii originali, accesibili cunoscătorilor în 
limbajele de specialitate, întrucât ei reprezintă cel mai corect 
anumite noţiuni. 

Se atestă necesitatea de a folosi cât mai multe cuvinte 
englezeşti şi nevoia de a utiliza termenii originali, accesibili 
cunoscătorilor în limbajele de specialitate, întrucât ei 
reprezintă cel mai corect anumite noțiuni. Fenomenele care 
se desfăşoară într-un ritm special de alerăt în lumea 
contemporană sunt, pe de-o parte, revoluţia tehnico- 
ştiinţifică şi tehnică şi, pe de alta, procesele economice. 

Influențele franceze şi engleze sunt cele mai frecvente 
în prezent asupra limbii române contemporane, facând 

diferenţa între influenţele utile limbii române (care 
îmbogățesc sau modernizează, aducând sensuri noi) 
şi cuvintele străine utilizate exagerat, fără nici un rost, de 
către vorbitorii de română. Acest tip de neologisme, nu 
numai că nu aduc nimic limbii române, dar chiar o 
deformează masiv, fiind folosite în mod iresponsabil. La 
răspândirea anglicismelor în general contribuie foarte mult 
presa scrisă sau vorbită, care informează publicul asupra 
diferitelor aspecte şi evenimente ale vieții sociale, politice, 
culturale şi economice naţionale şi internaționale, având un 
rol important în „modernizarea” vocabularului românesc 
prin împrumuturi din engleză. 

Puţine sunt situaţiile în care se recurge la traducerea / 
calchierea construcţiilor În condiţiile contemporane ale 
liberalizării relaţiilor pe plan internaţional, limbajul 
românesc evoluează spectaculos, proces favorizat de 
tendința actuală de  internaționalizare a limbajelor. 
Cercetarea terminologiei româneşti (din perspectiva 
influenței engleze exercitate la toate nivelurile limbii) 
pornind de la multitudinea şi diversitatea ipostazelor de 
utilizare a împrumuturilor din engleză demonstrează 
dificultățile de adaptare la sistemul limbii române, datorate 
importantelor deosebiri dintre cele două limbi. 

Pintre modalitățile de transmitere a influențelor 

lingvistice se numără: 

- calcul lingvistic, care, reprezintă o traducere literală 
(adica cuvânt cu cuvânt), tinând mai degraba cont de forma 
decât de conținut. De ex: punere în opera copiat după 
franceza : “mise en oeuvre”? — cu echivalentul românesc 
“efectuare”, sau cuvinte de tipul “suicid” — în loc de 

“sinucidere”, sau “a aplica” o cerere, în loc de “a face/ a 
depune o cerere”). 

- împrumuturile, adică termeni sau expresii netraduse, 
preluate ca atare din limba straină (în special din engleză şi 
franceză). Unele împrumuturi sunt necesare, sau chiar 
pozitive (mai ales în domeniile tehnice), atâta timp cât nu 
devin exagerate (de exemplu “marketing”; “clip”; 
“scanner”. Se citează şi exemple de cuvinte străine 
nemotivat, exagerat sau greşit utilizate de către vorbitori, au 
consecinţe profund dăunătoare asupra limbii 
române. Anglicisme cum ar fi: “advertising” — în loc de 
“reclamă”; “trend” — în loc de “tendinta”; “training” — în 
loc de pregătire, instruire etc.), nu-şi au rostul, existând 
termeni echivalenți în limba română. 

Limba romana intra în contact cu un val imens de 
neologisme. Trebuie făcută diferenţa între termenii utili şi 
inutili, sau chiar dăunători limbii noastre. Doar cei 
indispensabili, care nu au corespondent sau care îmbogăţesc 
sensurile existente, pot fi introduşi în limba româna. La 
restul trebuie renunţat. Neologismele utile trebuiesc adaptate 
limbii române şi pronunţate româneşte. 

Multe dintre cuvintele  aparținînd bucătăriei 
internaționale sunt trans- şi interculturale. În română, 
termenii din sfera bucătăriei moderne sunt neologici, 
predominant de origine franceză, dar împrumuturi şi din 
italiană, germană sau engleză. 

Ca orice împrumuturi, cuvintele „culinare? pun 
probleme de adaptare fonetică, grafică şi morfologică. 
Termenii culinari preluaţi din franceză sunt numeroşi şi 
prezintă diferenţe de adaptare: unii sunt adaptaţi complet, 

„românizaţi” (antreu, antricot, aperitiv, bulion, escalop, 
maioneză, pateu, saleu, sufleu), alţii numai grafic, 
continuînd să se pronunţe ca în franceză, cu accent pe ultima 
silabă (file, pane, piure, sote), alții sunt complet neadaptaţi 
(a la carte, a la russe, a la grecque, bain-marie, boeuf). 

Formula a la grecque, preluată din franceză, este 
foarte frecventă în limbajul gastronomic. Ca multe alte 
cuvinte şi expresii internaționale, pune probleme de grafie şi 
de rostire. Folosirea sau încercarea de folosire a formelor 
franțuzeşti duce la greșeli frecvente de grafie: ciorbă de pui 
a la grec, legume a la grec şi, prin extindere, în alte 
domenii: nuntă a la grec. 

Aceleași probleme afectează şi formula æ la russe, 
scrisă greşit în: salată a la Rus, salată a la rousse în rulouri 
de şuncă. 

Dacă există corespondente românești sau variante 
adaptate ale termenilor străini, se recomandă evitarea 
acestora din urmă, pentru a elimina şi greşelile pe care le pot 
antrena: în loc de ciorbă a la grecque, se poate spune şi 
scrie ciorbă grecească, în loc de salată a la russe, se poate 
spune şi scrie salată rusească. 

Franțuzismul merci îl întîlnim frecvent în exprimarea 
scrisă actuală sub forma etimologică, deşi cuvântul a fost 
adaptat sistemului fonetic al limbii noastre: mersi. 

Deşi cele mai multe dintre neologisme se adaptează 
treptat, la normele fonetismului limbii noastre, totuşi, din 
cauza unor sunete inexistente în limba română, unele 
cuvinte își păstrează grafia şi pronunția etimologică. Prin 
false analogii, se poate ajunge însă la deformarea cuvintelor, 
ca expresie şi/sau ca pronunție (de exemplu 

hiperfranţuzismul bleumaren, pronunţat greșit blomare în 
loc de bleumarin (blomarin)< tr. bleu marine. 

În limba română există multe împrumuturi din limba 
literară ce provin din germană: stofă-Stoffe, ciocolată- 
Schokolade, rucsac-Rucksack, dar şi termeni din domeniul 
tehnic, folosiți mai ales în zona Transilvaniei: bormaşină 
(Bohrmachine), junkers (centrală termică), ștecăr (stecker) 
sau cafăr (Kaffer), căpriorul pe care se reazămă şipcile 
acoperişurilor caselor. 

Împrumuturile de origine germană impun scrierea şi 
pronunţarea lui s inițial ca ș: șpan, șpaclu, șperț, şperaclu, 
șpiț etc. Regula s-a generalizat pentru vorbitorii mai puțin 
preocupaţi de cultivarea propriei limbi, astfel că a cuprins în 
mod incorect, și alte categorii de împrumuturi (din engleză, 
franceză): ștres, ştat, ştart, șprint, spray etc. 

Substantivul de origine germană Steker se scrie şi se 
pronunţă corect în limba română: ștecăr (pl. ştecăre), nu 
ștecher. Alt germanism — blitz- cunoaşte două variante 
fonetice în limba noastră, deşi se recomandă forma adaptată 
sistemului fonetic românesc: bliţ, nu forma etimologică. 

Capacitatea extraordinară a limbii române de 
recuperare după perioade de izolare geografică şi culturală 
s-a dovedit prin preluarea masivă a împrumuturilor recente 
occidentale şi prin adoptarea unor procedee moderne de 
formare a cuvintelor, mai ales prin intermediul prefixoidelor 
(pseudo-, mini-) şi sufixoidelor (-man, -tecă), sudarea 
directă a două rădăcini (necrofilie), compunerea prin 
apoziţie (cuvânt-umbrelă, firmă-căpuşă), compusele cu 
elemente secunde repetabile (casă-tip, cerere-tip). 

Influența masivă a limbii străine, în special a 
englezei, reprezintă sursa a numeroase greșeli. Pentru a le 
evita, trebuie să se ţină seama de faptul că unele 
împrumuturi nu au fost adaptate şi, de aceea, păstrează 
caracteristicile limbii din care provin, dar altele au fost 
parțial sau integral adaptate și, de aceea, trebuie să respecte 
normele aplicabile limbii române (se pronunță postură, 
cazinou, nu postiură, cazino, după franceză). Se preiau 
adesea nejustificat modele străine, care le înlocuiesc pe cele 
existente în limba română. De exemplu structura a discuta 
pe, în loc de a discuta despre. Influenţa limbilor străine se 
poate observa, în grade diferite, în toate domeniile la care ne 
referim: pronunțare, punctuație, morfologie şi sintaxă. 

Marele număr de neologisme existente în limba 
română actuală — de menţionat, spre ilustrare, Marele 
dicționar de neologisme (MDN) de Florin Marcu, a cărui 
ultimă ediție (a X-a) revăzută, augmentată şi actualizată 
(Editura Saeculum Vizual, Bucureşti, 2008) înregistrează 
peste 65 000 de termeni, cu 15 000 mai mulți faţă de ediţiile 
anterioare — creează multe şi serioase dificultăţi în procesul 
comunicării. Constatăm că, deseori, ele sunt insuficient 
şi/sau incorect asimilate, chiar în mediile cultivate. Abuzul 
de termeni „la modă”, imitarea unor „„modele” intens 
mediatizate, repetarea lor în contexte mai mult sau mai puţin 
adecvate au ca efect înlocuirea vechiului „limbaj de lemn”, 
marcat ideologic, cu o limbă „de rumeguş”, la fel de 
stereotipă, care trădează lipsa de substanță şi coerenţă a 
gândirii, asociată unui verbiaj inconsistent, produs al unei 
instruiri precare. 

4. 3. Invazia anglicismelor 


De-a lungul secolului XX şi mai cu seamă în ultimul 
deceniu, limba română scrisă şi vorbită a ajuns să fie 
bombardată cu împrumuturi din alte limbi. Dintre toate 
limbile străine, engleza exercită cea mai puternică influență 
asupra lexicului românesc. 

Influența limbii engleze este un fenomen 
internațional, nu doar european, ci și mondial. Fenomenul 
de invazie a anglicismelor a luat amploare datorită 
progresului anumitor domenii ale tehnicii și a răspîndirii 
industriei cinematografice americane. E o pătrundere 
masivă, care continuă să crească într-un ritm accelerat, dar 
care îşi găseşte motivaţia în necesitatea de a desemna 
anumite realități extralingvistice noi. 

Influența engleză asupra limbii române nu este un 
fenomen nou. El datează de câteva decenii şi aspectele sale 
au fost studiate în numeroase lucrări (Hristea 1972, 1980, 
1984; Ciobanu 1983). În ultimul deceniu însă asistăm la o 
intensificare a acestui fenomen, atât din punct de vedere 
cantitativ, cât şi din punctul de vedere al frecvenţei utilizării 
de către vorbitori a împrumuturilor de origine engleză. 
Referindu-ne la cauzele de natură extralingvistică ale 
pătrunderii masive de anglicisme în limba română vom 
aminti numai câteva: deschiderea granițelor teritoriale şi 
spirituale către Occident, facilitarea circulaiei de bunuri 
materiale şi spirituale dinspre Occident spre țara noastră, 
dezvoltarea unor domenii economice şi tehnice şi apariția 
unora noi. 

Anglicismele sunt definite „împrumuturi recente din 
engleza britanică şi americană, incomplete sau deloc 
adoptate ca atare, ele se scriu şi se rostesc în română într-un 
mod foarte apropiat sau identic cu cel din limba de origine.” 

Anglicizarea se prezintă ca o tendință a limbilor 
actuale de a lăsa să pătrundă, mai ales în domeniul 
vocabularului, influența engleză, aceasta manifestîndu-se, ca 
element de superstrat. 

Există două aspecte sub care se manifestă influența 
engleză asupra limbii române: 

1. Un aspect vizează categoria neologismului necesar 
şi în acest caz avem în vedere cele cîteva domenii în care 
lexical de origine engleză s-a impus şi a intrat în circulație 
atît în limba scrisă, cît şi variant vorbită; în funcție de 
domeniu, circulația unor astfel de elemente lexical poate 
prezenta un caracter larg popular, un exemplu, în acest sens, 
îl constituie terminologia sportivă, unde anglicismele s-au 
impus şi unde uneori chiar au creat un prototip după un 
model englez presupus, ceea ce demonstrează o anumită 
productivitate a modelului. De exemplu: explicația 
cuvînctului fenisman, cuvînt existent în limba engleză; 

2. Un alt aspect ţine de moda lingvistică şi are, deci, 
un caracter mult mai superficial şi, în mare parte, efemer. 
Utilizarea anglicismelor astăzi, mai ales, în vorbirea 
tinerilor, depășește limitele „clasice? ale jargonului, care 
indicau un mijloc de manifestare nu numai a snobismului, 
dar şi a diferențelor sociale. Englezismele din limbajul 
actual al tinerilor sunt mai ales elemente lexical (cuvinte şi 
expresii) preluate din limbajul familiar, vorbit (0.k., cool, 
fresh) şi reprezintă un mijloc de „,internaționalizare” 

comportamentală și, prin opoziție cu jargonul „classic”, o 
modalitate de ştergere a diferenţelor sociale şi naționale. 

În literatura de specialitate se vorbeşte de două 
categorii de împrumuturi: necesare şi de lux. termeni 
preluaţi apoi şi de alți lingviști (Gligor Gruiţă, Theodor 
Hristea, A. Stoiţcoiu-lchim), pe care îi aplică în problema 
anglicismelor. 

1. Împrumuturile necesare sunt acele cuvinte, 
sintagme sau unități frazeologice care nu au un 
corespondent în limba română sau care prezintă unele 
avantaje în raport cu termenul autohton. În acest sens, 
anglicismele necesare au avantajul  preciziei, al 
brevilocvenţei internaționale. Ele sunt motivate de noutatea 
referentului. În același timp, luăm în calcul și o motivare 
denotativă şi, riscăm a afirma chiar una conotativă 
(stilistică), în anumite situaţii, chiar dacă mai puţine la 
număr. 

Anglicismele  denotative nu au, în general, 
echivalente în limba română, întrucît denumesc realități 
apărute recent în diferite domenii ale culturii material şi 
spirituale. 

2. Anglicismele „de lux” sunt împrumuturi inutile, 
care țin de tendința de ordin subiectiv a unor categorii 
sociale de a se individualiza lingvistic în aşa mod. De 
exemplu: advertising (publicitate), fashion (modă), band 
(orchestră), toast (pine prăjită) etc. 

Asemenea termeni nu fac decît să dubleze cuvintele 
românești, fără a aduce informații suplimentare. 

Deşi, anglicismele sunt termeni neadaptați sau 
incomplete adoptați la sistemul limbii, studiile specializate 

au pus în evidență faptul că, datorită utilizării lor frecvente, 
pot fi considerate ca având caracter de normă (fonetică, 
ortografică, morfologică). 

Cei care au cercetat gradul de adaptare a cuvintelor 
de origine engleză în limba română conform normelor 
lingvistice, au observant că tendinţa generală a limbii 
literare actuale este de a păstra împrumuturile din engleză 
într-o formă cât mai apropiată de cea din limba sursă. În 
același timp, la nivel morfologic, o consecință a pătrunderii 
masive a cuvintelor din engleză ar putea fi „subminarea” 
caracterului flexionar al limbii române prin creșterea 
numărului adjectivelor invariabile şi ştergerea granițelor 
dintre părțile de vorbire. lar potrivit normei lexico- 
semantice, definirea sensului împrumuturilor se face, în 
general, printr-un sinonim sau o expresie echivalentă 
românească. Anglicismul mai poate fi introdus în text după 
echivalentul său românesc sau, într-o manieră jurnalistică, 
prin alternarea termenilor sinonimi în titluri şi subtitluri. 
Frecvența ridicată în folosirea unor cuvinte englezeşti care 
au, totuși, corespondent în limba română (job pentru slujbă, 
party pentru petrecere, look pentru înfăţişare, hair-stilist 
pentru  coafeză) desemnează conturarea unei mode 
lingvistice existente în limbajul presei actuale. Moda 
lingvistică din presa românească constă în folosirea în exces 
a cuvintelor preluate pur şi simplu din limba engleză şi 
folosite în aproape orice domeniu, având în vedere faptul că 
se poate vorbi despre „universalitatea” limbii engleze şi mai 
ales „moda” lingvistică care o cere. 

S-a constatat că majoritatea termenilor sunt 
neasimilaţi fonetic şi morfologic la structura limbii române, 

ba chiar neînregistrați în lucrările lexicografice românești: 
boarder, cover, casting, frech, look, modeling etc. 

Definiţiile propuse de diferiți lingvişti pentru 
termenii anglicism/ englezism/ americanism pornesc de la 
cele mai restrânse până la cele mai cuprinzătoare, uneori 
chiar marcate de subiectivitate. Motivul pentru care am ales 
să considerăm ca făcând parte din clasa anglicismelor atât 
cuvintele/ termenii englezeşti în curs de adaptare, cât şi pe 
cei neadaptați, este faptul că limita dintre aceste două 
categorii nu poate fi stabilită cu precizie (situaţie unanim 
acceptată în literatura de specialitate). 

Gradele diferite de asimilare a anglicismelor sunt 
condiţionate de o serie de factori precum: dificultățile de 
adaptare, folosirea restrânsă (doar de către specialişti, în 
cazul terminologiilor), vechimea în uz a termenului etc. 
Acestea, la rândul lor, determină împărţirea anglicismelor 
în: anglicisme asimilate complet (chiar şi în ceea ce priveşte 
percepția vorbitorilor despre termenul respectiv, altfel spus, 
termenul nu mai este simţit ca un element străin): bişniţă, 
trend, cliring, draft; anglicisme (cuvinte/ termeni, sintagme, 
abrevieri) care îşi păstrează forma din engleză (care au o 
frecvenţă ridicată în limbajele specializate, inclusiv în cel 
economic: subprime, overnight, forward,  claw-back, 
private-equity, BET) şi anglicisme (cuvinte/ termeni, 
sintagme, abrevieri) adaptate parțial (a căror pondere 
sporeşte continuu: start-up, core-business, branch, FIFO). 

Există două atitudini față de împrumuturile din limba 
engleză. Conservatorii, printre care atât oameni de cultură 
cât şi persoane din publicul larg/ nespecialist, consideră că 
multe cuvinte împrumutate din engleză nu sunt necesare şi 

că pot fi înlocuite cu termeni româneşti echivalenți. Cei mai 
mulți dintre ei pun folosirea lor pe seama snobismului 
lingvistic, a ignoranței sau chiar a lipsei patriotismului. Se 
oferă ca exemplu de urmat situaţia din limba franceză în 
care multe anglicisme, mai ales din domeniul informaticii, 
sunt înlocuite cu termeni francezi (de exemplu computer cu 
ordinateur), pe când în limba română s-au împământenit 
prin uz termeni englezeşti, dintre care cei mai mulţi nu au 
fost supuşi nici unui proces de adaptare la sistemul limbii 
noastre. 

A doua categorie o reprezintă cei care consideră că 
împrumuturile din limba engleză sunt un fenomen firesc de 
îmbogăţire a patrimoniului lexical românesc, chiar dacă nu 
toate anglicismele sunt neapărat necesare. Anglicisme utile 
şi binevenite sunt considerate unanim cele al căror sens nu 
poate fi redat printr-un singur cuvânt românesc. 

Este adevărat că neologismele sunt, de multe ori, 
preferate cuvintelor deja existente în limba noastră, din 
motive mai mult sau mai puţin îndreptăţite. Însă, acestea 
pun probleme mari de adaptare, mai ales în cazurile în care 
ele nu corespund din punct de vedere fonetic şi/ sau grafic 
sistemului limbii noastre. Mai mult, există în uz neologisme 
care au forme diferite, deoarece au pătruns în română pe căi 
diferite sau în perioade de timp diferite. Un instrument util 
în procesul de adaptare a cuvintelor străine la normele limbii 
române îl reprezintă dicționarele de neologisme. Aşadar, 
este necesar sau chiar imperativ un efort de românizare a 
cuvintelor ce au tendinţa să pătrundă în limba română. Acest 
efort trebuie să minimizeze, pe cât posibil, un fenomen 
destul de obişnuit deja pentru vorbitorii români şi anume 

preluarea acestora fără nici cea mai mică încercare de 
adaptare la sistemul limbii noastre. 

Rapida circulaţie a informaţiei, datorată mijloacelor de 
comunicare moderne precum Internetul, a făcut ca în limba 
română să pătrundă cuvinte internaţionale. Acestea 
înlesnesc contactul dintre cultura noastră şi alte culturi. 
Sursa actuală cea mai bogată de termeni internaționali care 
aparțin unor domenii de activitate diverse este engleza 
(banner, catering, top gear, smart-flying, website, casting, 
windsurfing, designer, casual, topping, summit, by-pass), 
urmată de franceză (chef, dejă-vu), italiană (paparazzo), şi 
în număr mai restrâns de germană (blitz, lector) şi rusă 
(gulag). 

În concluzie am puta menționa următoarele: 
Anglicizmele nu au determinat o „alterare“ a limbii române, 
ci, dimpotrivă, au contribuit la o permanentă înnoire şi 
reconstrucție, la nuanțarea ei semantică şi stilistică, la 
modernizarea lexicului, datorită faptului că limba e o ființă 
vie ce evoluează cu fiece zi ce trece, fiind privită, totodată, 
ca un aspect al creativității lingvistice. 

„Dinamica şi vitalitatea lexicului nostru nu reiese deci 
numai din marea cantitate a unităților lexicale recente, foarte 
uşor sesizabile de întreaga lume, ci din adăugirile semantice 
la cuvinte în limbă mai de demult” [16, p. 73]. 

Împrumuturile neologice reflectă în mod direct şi 
imediat schimbările survenite în viaţa spirituală şi materială 
a unui popor, de aceea în stabilirea calităţii de neologism a 
unui cuvânt trebuie de ţinut seama de: 

1. gradul de răspândire; 

2. frecvenţa de întrebuințare; 

3. atitudinea vorbitorilor (adică dacă ei îl „simt” sau 
nu, ca cuvânt nou). 

Dar, fără îndoială, ceea ce determină însuşi procesul 
de îmbogăţire prin împrumuturi neologice ale vocabularului, 
este „progresul însuși al culturii şi civilizaţiei, cu care limba 
— fenomen social - se află într-o intimă și indestructibilă 
legătură” [22, p. 115]. 

4. 4. Adaptarea/neadaptarea împrumuturilor în limba 
română 
e împrumuturi adaptate 
e împrumuturi neadaptate 
e  Xenismele. Tipuri de xenisme 
e Diferențe între xenisme, barbarisme și 
anglicisme 
Împrumutul adaptat reprezintă un cuvânt pătruns din 
alte limbi, care s-a adaptat la sistemul fonetic şi morfologic, 
este folosit mai des, dând naştere la derivate şi nu mai este 
simțit de vorbitori ca fiind de altă origine. Influențele străine 
asupra vocabularului românesc sunt, în ultima vreme, 
considerabile. Multe dintre împrumuturile lingvistice s-au 
adaptat fonetic, ortografic, morfologic şi semantic. Astfel, 
următoarele împrumuturi lingvistice au fost adaptate: 
y compositeur (fr.) — compozitor (rom.); 
Y hand (eng.) „„mînă” — hent (rom.) „atingere 
cu mîna a mingii de fotbal”; 
{v abziehbild (germ.) „autocolant”- abțibild 
„mic desen colorat gumat pe o parte, care se 
aplică pe o suprafaţă netedă” 
Y magistral (rus.) — magistrală (rom.); 

{v scadenza (it.) — scadenţă (rom.); 
v celibataire (fr.) — celibatar (rom.). 

Integrarea cuvântului împrumutat în limba adoptivă 
se face în maniere foarte diverse. Asimilarea depinde atât de 
vechimea cuvântului împrumutat și de sfera vocabularului 
(general/specializat) în care se utilizează, cât şi de caracterul 
împrumutului respectiv, „necesar”. 

Pentru limba română, influenţa engleză nu este o 
noutate, ci are o vechime de un secol şi jumătate. La început 
s-a manifestat mai puţin direct, însă aproape exclusiv prin 
intermediul limbii franceze, ca mai târziu să fie introduși 
unii termeni de origine engleză pe filieră germană (boiler, 
cocs) sau chiar pe filieră rusă (buldozer). Dată fiind 
vechimea lor şi circulația în limbajul unor categorii sociale 
variate, termenii respectivi s-au adaptat sub aspect fonetic, 
ortografic şi morfologic și se comportă asemenea cuvintelor 
româneşti. 

e împrumuturi neadaptate 

Numim împrumut neadaptat orice cuvânt provenit 
din limbi străine, neadaptându-se la sistemul limbii române, 
prin păstrarea formei şi semnificației, de asemenea prin 
absenţa asimilării sub aspect ortoepic, ortografic, morfologic 
Şi lexico-semantic. 

e  Xenismele. Tipuri de xenisme 

Xenismele reprezintă nişte străinisme/cuvinte de 
origine străină, introduse într-o limbă fără a fi adaptate la 
sistemul fonetic și morfologic al limbii respective. Acestea 
își justifică prezenţa prin faptul că nu au un corespondent în 
vocabularul limbii române sau prezintă avantaje față de 

corespondentul autohton (precizia sensului, corp fonetic 
redus, circulaţie internaţională. 

În definițiile oferite de DŞL, DEX, NODEX, 
DOOM, MD, xenismul este conceput ca un străinism, 
cuvânt străin împrumutat de o limbă, fără a-l fi adaptat la 
propriul sistem; împrumuturi care sunt păstrate intenționat 
cu forma şi sensul din limbile împrumutătoare. 

Termenul xenism în prezent este întâlnit frecvent în 
literatura de specialitate, fiind cercetat de mulți savanţi în 
diverse lucrări de referință: M. Avram, A. Stoichiţoiu-Ichim, 
G. Pană-Dindelegan etc. 

George Pruteanu susține că importul de cuvinte este 
binevenit, dar acestea trebuie adaptate grafiei limbii române: 
„Ceea ce pretind, e ca noile cuvinte-repet: binevenite!- să fie 
scrise româneşte. Nu putem scrie nici franțuzeşte, nici 
ungureşte, nici englezeşte limba română. Atîta timp cît va 
exista limba română trebuie scrisă româneşte. În toate 
cazurile în care e posibil fără pierderi semnificative, orice 
cuvînt nou-preluat trebuie întegrat sistemului, asimilat, 
autohtonizat, conform regulilor de scriere şi de pronunție ale 
limbii române. În era globalizării, pe care o trăim acum, 
acest lucru trebuie să se petreacă mult mai promt, mai rapid, 
şi un rol serios îl joacă, pe de o parte, presa, pe de alta, 
lucrările normative, dicționarele. Dacă ele încă propun, din 
inerție sau timididate, să scriem, în romegleză, lookul sau 
site-ul, ele fac un deserviciu limbii române.” [36] 

În conceptia unor lingviști xenismele sunt cele care 
pun în pericol evoluția firească a limbii, întrucât acestea 
afectează masiv, în ultimele decenii, vocabularul limbii. 
Aceştia sunt mereu preocupaţi de acest compartiment pentru 

a nu deteriora aspectul interior al limbii, însă abuzul excesiv 
de xenisme rămâne totuşi la discreția vorbitorilor acestei 
limbi. Uneori, în goană după originalitate, pentru alcătuirea 
lor se forțează legile limbii. Aceasta nu diminuează 
importanța creativității lingvistice; o formaţie nouă poate fi 
consacrată de uz indiferent de pronosticurile lingviştilor. 

În ceea ce priveşte lexicul, acesta, în comparaţie cu 
celelalte niveluri ale limbii, stă sub semnul unei libertăţi 
creatoare aparent nelimitate, subordonându-se în cel mai 
mic grad normei. În funcţie de scopul şi de condiţiile 
comunicării, subiectul vorbitor recurge atât la mijloacele de 
expresie existente, cât şi la cele potenţiale, ceea ce înseamnă 
că, din necesități de comunicare şi de expresivitate, acesta 
poate crea, conştient sau inconștient, termeni noi. 

Inovaţiile vorbitorului pot fi acceptate de către 
conlocutorul său în calitate de modele pentru enunţurile care 
urmează în discuție, astfel, după un şir de acceptări, inovaţia 
se poate generaliza în limbă. 

Iorgu Iordan nota referitor la inovațiile lexicale 
următoarele: „Dorinţa de a inova depăşeşte uneori limitele 
necesităţii. Intervin (...) și ignoranţa (...), exhibiționismul, 
moda și alți factori exteriori, care dau naștere la inovaţii nu 
numai ciudate, ci şi imposibile. Dar astfel de excese sunt 
inevitabile şi cu vremea dispar oarecum de la sine. Ele 
reprezintă însă un interes deosebit pentru lingvist, căci ajută 
la înțelegerea şi aprofundarea creaţiei lingvistice” [33, p. 
42]. 

Referindu-ne la problema accesibilității xenismelor, 
se constată două tendințe contradictorii: pe de o parte, se 
observă o oarecare limitare a creativității lingvistice, 

deoarece oamenii în comunicarea cotidiană recurg, de 
regulă, la tipare, iar pe de altă parte, se manifestă o aspirație 
permanentă spre crearea de cuvinte noi sau modificarea 
sensurilor elementelor lexicale existente. O mare importanță 
în adaptarea sau respingerea xenismelor o au consideraţiile 
de ordin ideologic, cum ar fi conservatismul lingvistic, lupta 
pentru „puritatea” limbii. 
e Tipuri de xenisme 

În literatura de specialitate se diferenţiază câteva 
categorii de cuvinte/formaţii aloglote din diferite limbi 
apărute în vocabularul limbii române. Facem menţiunea că 
toate xenismele exemplificate mai Jos sunt unități lexicale 
noi introduse în cea de-a doua ediție a DOOM-ului. 
Majoritatea xenismelor aparțin domeniilor de activitate 
modernă, fiind utilizate în limbajul ştiinţei, al 
calculatoarelor în deosebi, în cel al publicităţii, în domeniul 
finaciar-bancar. 

În româna actuală pot fi detectate la nivel lexical 
împrumuturi recente din engleza britanică şi americană, 
unele dintre ele asimilate morfologic și frecvent utilizate în 
limba vorbită. Printre cele mai utilizate xenisme se regăsesc: 
advertising, babysitter, bodyguard, business, fast-food, 
feedback, jacuzzi, job, ketchup, leasing, make-up, mouse, 
paparazzo, play-back, puzzle, chowbiz, site etc. sunt din ce 
în ce mai des folosite, scrierea şi rostirea lor corectă 
constituind o problemă mai ales pentru cei care nu cunosc 
limbile din care provin aceşti termeni, îndeosebi engleza, 
anglo-americanismele dominînd clar clasa xenismelor. 

Unele  xenisme prezintă forme scrise duble, 
acceptate, deopotrivă de norme: off-line/offline, on- 
line/online, rock-and-roll/rockn-roll. 

Dacă pentru o serie de neologisme (cuvinte străine) 
prima ediție a DOOM (1982) înregistra şi recomanda numai 
variantele „românizate”: bos, brec (la tenis), cocteil, penalti, 
rugby etc., constatăm că noile norme ale DOOM? (2005) 
introduc, alături de acestea, şi formele 
din limbile de provinienţă a termenilor, preferîndu-le: boss 
(cu „S” dublat), cocktail(cocteil), break(brec), 
penalty(penalti), rugby(rugby)- toate anglicisme. 

Uneori se renunță total la formele adaptate, 
introducându-se variantele etimologice: cocher >cocker 
(ang.), jaz jazz (ang.), nocaut >knockout(ang.), nocdaun 
>knockdown (ang.), parching >parking (ang. ). 

În ceea ce priveşte valoarea morfologică, cea mai 
mare parte dintre xenisme aparține clasei substantivelor 
Formarea pluralului xenismelor-substantive constituie, de 
multe ori, o dificultate pentru vorbitorii de limbă română. O 
parte dintre ele au, la plural, acceaşi formă ca la singular: 
cappuccino, dandy, kiwi, macho, tiramisu. 

Majoritatea urmează însă modelele româneşti de 
formare a pluralului masculin și feminin, cu desinențe 
specifice, alături de care, suplimentar, se utilizează uneori şi 
alternante fonetice: bodyguarzi, brokeri, driveri, 
hamburgeri, rapperi, iar la neutre se adaugă desinenţa —uri 
(sau —e) legată direct la cuvintele terminate în litere din 
alfabetul limbii române pronunțate ca în limba română: 
boarduri, businessuri, cocktailuri, computere, fast-fooduri, 
harduri, jeepuri, laptopuri, weekenduri. 

Mai puțin numeroase sunt xenismele adjective 
invariabile: cash, cool, drive-in, full-time, live, o.k/ok, 
second-haind. Unele dintre aceste cuvinte aparțin mai 
multor clase morfologice: haine cool (adj.) şi a se tunde cool 
(adv.), emisiune live (adj.) şi a cînta live (adv.), mărfuri 
second-haind (adj.) şi a cumpăra de la second-haid (subst.), 
plată cash (adj.) şi a plăti cash (adv.), şi substantivul cash 
„bani gheaţă”. 

Termeni din franceză: dejă-vu, deux-pieces, café- 
frappé, en detail, chou à la creme; 

Italiană: cappuccino, mozzarella, pizza, ravioli, 
tiramisu, broccoli; 

Germană: austander, lohn, müsli, pickhammer, 
weltanschauung; 

Cuvinte latinești: curriculul vitae, curriculum; 

Potrugeză: piranha, bossa-nova; 

Rusă: gulag, perestroika. 

e Diferențe între xenisme, barbarisme şi 
anglicisme 

Conform dicționarelor explicative ale limbii române 
avem următoarele definiții pentru aceşti termeni: 


- xenism — cuvânt, sintagmă de origine străină, 
introdus într-o limbă fără a fi adaptat la sistemul 
fonetic şi morfologic al limbii respective (fr. 
<xenisme) (DEXI, 2007); 

- barbarism- cuvânt introdus dintr-o limbă străină 
fără a fi necesar. Cuvânt rezultat din stîlcirea altui 
cuvânt din aceeaşi limbă (fr. Barbarisme) (DELR, 
1975); 

- anglicism — expresie specifică limbii engleze, 
cuvânt de origine engleză împrumutat, fără 
necesitate, de o altă limbă şi neintegrat în aceasta. 
(DELR, 1996) 

În viziunea lingviștilor români, termenii respectivi 
capătă careva asemănări şi în acelaşi timp, diferențe. 
Cercetătoarea Adriana Stoichiţoiu-lchim face o deosebire 
dintre anglicisme „împrumuturi recente din engleza 
britanică şi americană- cuvinte în curs de asimilare (racket, 
master, supermarket) şi xenisme — cuvinte neadaptate și 
barbarisme, considerându-le sinonime cu xenismele (cash, 
show, trend etc.) [40, p. 21]. 

La nivelul textului literar, cele mai frecvente 
anglicisme se dovedesc a fi cele complet 
neasimilate/neadaptate — xenisme, sau în curs de adaptare. 

Ele se recunosc uşor după aspectul fonetic şi grafic 
al cuvântului englezesc care nu permit nici atașarea 
trăsăturilor morfologice românești, nici „românizarea 
pronunției” [41, p. 85]. 

În opinia multor lingvişti, anglicismul este un 
împrumut recent din engleza britanică şi americană, 
incomplet sau deloc adaptat, sau în curs de asimilare 
(supermarket, master), xenismele (cuvinte  neadaptate), 
numite şi barbarisme: jogging, trend etc. 

Barbarismul (numit şi xenism, mai rar, sStrăinism) 
este un cuvânt introdus dintr-o limbă trăină, care adesea nu 
răspunde unei necesităţi reale a vocabularului și care nu este 
asimilat. Definiţa se extinde uneori pentru a cuprinde nu 
doar cuvinte individuale, ci şi alte elemente de limbă — 
expresii, forme ale cuvintelor, pronunţii — împrumutate 

inutil din alte limbi, de exemplu deformarea unui cuvânt 
deja existent sub influența unui cuvânt străin: a flata (a 
măguli), a foxtrota (a dansa fox-trot), garson (ospătar), tur 
(ocol), a învagona (a încărca în vagoane), poster (afiş), diler 
(distribuitor), a scrie cu bold (aldin), pattern (model), hit 
(șlagăr), VIP (persoană publică, vedetă), mersi, draft (plan), 
ok. etc. 

Aşadar, barbarismul este un cuvânt împrumutat (fără 
a fi totuși necesar) dintr-o limbă străină, care are 
corespondent în limba română, pe cînd xenismul este un 
cuvânt împrumutat dintr-o limbă străină, însă care nu are 
vreun corespondent în limba română. 


V. ARGOUL ȘI JARGONUL ÎN DINAMICA 
VOCABULARULUI ROMÂNESC 


5. 1. Argoul- falsa şi adevărata distincţie a vorbirii 
5.1. 1. Argoul şi jargonul- delimitări 
5. 2. Sursele argoului: 
e Împrumuturi din alte limbi 
e Diminutive 
e  Metaforizarea 
e Numele proprii 
5. 3. Procedee de formare a argoului 
5. 4. Dinamica argoului 
5. 5. Cuvintele de jargon 


5. 1. Argoul — falsa şi adevărata distincţie a vorbirii 

Termenul de argou provine de la cuvântul provansal 
argout „haină”, care în concurență cu termenul francez 
vestement îşi schimbă semantica în „zdrenţe”. 

Argoul era deci, limbajul zdrenţoşilor, a celor 
umuliți. Cu timpul termenul (atestat în secolul al XVII-lea în 
Franţa) şi-a lărgit sensul, însemnînd limbaj specific, secret. 
Elementele de argou n-au găsit o dezvoltare mare în 
Moldova Feudală, ţară de sate, cu târguri nu prea mari: 
totuşi ele se dezvoltă într-o anumită măsură ceva mai tîrziu, 
în secolul XIX; basarabenii au numit argoul „şmecherească” 
(limba celor mai şmecheri, care căutau să-i păcălească pe 
oameni, în special, pe la iarmaroace). 

Sensurile pe care le dau lingviştii acestui termen sunt 
numeroase şi, în consecinţă, variabile. De aceea se impune o 
precizare a noţiunii. 

Iorgu Iordan arată că prin argou se înțeleg „după 
împrejurări mai multe lucruri, şi anume: 1) limbajul 
răufăcătorilor, cerşetorilor şi al altor categorii similare de 
oameni; 2) ceea ce se mai cheamă și jargon, adică vorbirea 
specială a unor grupuri sociale determinate, precum soldați, 
lucrători, studenţi, artiști, şcolari; 3) tot ce intră în limba 
cultă din graiul popular şi se caracterizează prin naturalete, 
grosolănie, vulgaritate etc.” [40, p. 121]. 

Conform Micului dicționar de termeni lingvistici 
argoul este un „limbaj convenţional secret şi folosit de 
vorbitorii unor grupuri sociale marginale şi relativ închise 
pentru a nu fi înţeleşi de restul vorbitorilor” [6, p. 21]. 

Mircea Goga defineşte argoul în felul următor: „este 
un limbaj convenţional, limbajul unui grup social omogen 
(elevi, studenţi, aportivi, militari, traficanţi, hoţi, şmenari 

etc.) aparţinînd unor medii închise (şcoli, internate, căzărmi, 
închisori, tripouri etc.), unui grup de „inițiaţi”, în scopul de a 
nu fi înţeleşi de cei din afara cercului, argoul reprezentând, 
aşadar, o camuflare sau o blocare metaforică a comunicării 
faţă de neaparţinătorii la grup, dar şi o provocare lansată 
celorlalte grupuri, respectiv medii” [19, p. 108]. 

Deci, elementele argotice reprezintă nişte cuvinte şi 
expresii folosite de anumite categorii de vorbitori, care, în 
virtutea unor interese speciale, îşi formează un mod secret 
de comunicare verbală. 

Argoul este caracterizat prin dinamism, atât în sensul 
că posedă o mare capacitate de a evolua rapid în raport cu 
alte componente a vocabularului, cât şi în sensul că este 
preluat, folosit pe o scară mai largă şi îmbogăţit de către 
grupuri noi în vorbirea directă. 

Apariţia unui asemenea limbaj este determinată de 
dorința unor categorii de vorbitori de izolare sau de 
afirmare, prin limbaj, a solidarității de grup. Aceste limbaje 
au, în linii mari, aceeaşi structură gramaticală şi aceleaşi 
cuvinte de bază proprii limbii standart, la care se adaugă 
anumiţi termeni cu uz restrâns. Caracteristica esenţială a 
argoului este oralitatea. 

Majoritatea termenilor argotici sunt cuvinte ale 
lexicului comun, cărora li se atribuie sensuri modificate 
(„deviaţii” semantice sau dezvoltări de sensuri conotative): 
solist „infractor care acționează singur”;  încopciat 
„încătuşat”; răsturnări totale ale semnificației, de tipul 
antifrazei: bestial, demențial, mortal, de comă/de crimă 
(valoare de superlativ pozitiv). 

Modificările semantice sunt cauzate de uzura rapidă 


a termenilor, care îşi pierd caracterul criptic şi 
expresivitatea, pătrunzând în limbajul familiar. 

Modificările de sens afectează cuvinte preluate din 
toate straturile lexicului. Pentru „împrospătarea” argoului 


sunt preferate cuvinte care prin raritatea sau noutatea lor 

satisfac atât cerințe obiective (caracterul criptic), cât şi 

subiective (necesitatea unei exprimări originale şi pitorești). 
Argoul românesc cuprinde: 


-termeni cu caracter arhaic: calpuzan „„falsificator de 


bani”, pisanie „anchetă”, răboj „cazier judiciar”; 


- cuvinte populare și/sau învechite: a globi „a 


tâlhări”, poteră „poliţie”, gloabă; 


regionalisme: glovie „gură”, glajă „sticlă de 
vin”; 

neologisme: achizitor „hoț, a achiziționa „a 
fura”, „a aresta”; ilegalist „infractor”; 

termeni tehnico-știinţifici cu circulație relativ 
restrânsă: juridic-administriv (a aboli „a bate”, 
„a asasina”, sigiliu  „cătuşe”,  „amprente”); 
tehnică (polizor „anchetă, interogare”, ială 
„gură”); medicală (doctorie/dezinfectant 
„băutură spirtoasă”, termometru „baston de 
polițist”), comercială (decont în expr. a face 
cuiva decontul „a se răzbuna, a pedepsi pe 
cineva”, inventar în expr. a face cuiva inventarul 
„a ancheta pe cineva”); muzicală (capelmaistru 
„şeful unei bande de hoți”; zaraf „gaşcă de hoți 
care operează împreună”; militară (aghiotant 

„hoț începător”, sergent „chiştoc de ţigară de 
dimensiuni mici”); 

expresii preluate din diferite stiluri funcționale, 
utilizate în argou în manieră ironică, glumeață, 
peiorativă: a face muncă de teren „a merge la 
furat în altă localitate decât cea de domiciliu”, a 
fi în renovare capitală „a-şi face toate analizele 
medicale”, a face (cuiva) monetarul „a jefui pe 
cineva”, a lua (cuiva) grupa sanguină „a omori 
pe cineva”. 


Căile de creare a sensurilor noi în argou sunt: 


îngustarea sferei semantice prin raportarea la un 
referent şi în context specific: a extrage „a fura 
din buzunar”, iarbă „marihuana, haşiş”; 
extinderi de sens (asociate, de regulă cu valori 
conotative): mafie, gaşcă; 
elipsa: înainte, după, dincolo, element, în afară; 
condiționarea gramaticală  (morfo-sintactică): 
subst. cu semnificaţii distincte, după cum sunt 
utilizate, ca singularia tantum (boală „invidie, 
ciudă”) sau ca pluralia tantum (fildeși „dinţi”, 
texte „minciuni, conversație”); cuvinte cu sensuri 
diferite, în funcție de valoarea morfologică: 
mişto 1. (sub. neutru, pl.) „ironie, batjocură”; 
2.(adj. invar.) „bun, frumos”; 3. (adv.) „frumos, 
excelent”; marfă  (subst.)  1.„prostituată”; 
2.„0biect de contrabandă’; 3.„obiect furat 
destinat vânzării ilicite”; 4. (adj. invar.) „foarte 
bun, de calitate superioară”; verbe cu sens diferit, 
în funcție de tranzitivitate și/sau diateză: a turna 

(tranz.) „a pârî, a denunța”; (intranz.) „a ploua 
torențial”; a ciupi (tranz.) 1.„a-şi însuşi în mod 
repetat mici sume de bani”; 2.,,a afla de la cineva 
informaţii”; (refl.) „ a se îmbăta 

În cadrul argoului se disting două aspecte principale: 

e limbajul mediilor interlope; 

e limbajul tinerilor. 

Astfel, persoanele din mediile interlope recurg la un 
lexic opac pentru ceilalți vorbitori din dorinţa de a nu fi 
înțelese de  virtualele victime sau de reprezentanţii 
autoritrăţilor. 

Elementele de argou specifice acestor grupuri sociale 
sunt transparente numai pentru cei iniţiaţi, adică numai 
pentru cei care fac parte din grupurile lingvistice de acest 
tip: delincvenţi, cerşetori, vagabonzi. 

Termenii care compun argoul sunt arhaisme părăsite 
de limba literară, neologisme nesocializate sau socializate în 
altă formă ori sens în limba generală, împrumuturi din 
limbajul romilor şi, mai ales, figuri de stil, de un gen aparte, 
care evidenţiază spiritul primitiv, grosier al utilizatorilor. 

Aceşti termeni denumesc referenţi care compun 
„lumea” intimă a acestei categorii sociale. Fiecare din 
referenţii respectivi are mai multe nume, depăşind uneori 
cifra 100, ceea ce constituie un atu în plus pentru siguranţa 
codului. 

Infractorul (îndeosebi „hoţul”) este denumit cu 
nuanțe, vizînd „domeniul de specializare”, vechimea în 
muncă, anii de puşcărie etc.: abțibild, aghiotan, alonjar, 
aprod, bijoc, bobar, bobiţă, bobocel, calfă, carete, ciupitor, 


cocor, coțcar, croitor, decan, hultan, ied, ilegalist etc.; 

Polițistul este denumit: acolist, acvilist, avan, 
balaban, beşliu, caraliu, cartaboi, cloncan, colțan, curcan, 
cuțulan, erete, gabor, gonitor, ienicer, îngeraş etc.; 

Puşcăria este pe rînd: academie, arcan, bască, 
bordei, bortă, bul, colegiu, colivie, copcă, cotlon, cuşcă, 
fereală, fermă, hrubă, incubator, incintă etc.; 

Părţile corpului primesc şi ele „porecle”: alunecări, 
alunecători, binoclu,  căutători pentru  „ochi”; aripă, 
aripioară, cangă pentru „mână”; bord, buget, dulap, 
ghiozdan pentru „stomac”; cantalup, descoperitor, diblă, 
gulil pentru „cap” etc. 

La fel piesele de îmbrăcăminte şi încălțăminte: 
abajur — „fustă scurtă”; calibarcă — „pălărie”; găleată — 
„buzunar” etc. 

O deosebită atracție exercită argoul asupra 
tineretului. Pentru copii şi mai ales pentru adolescenţi, 
termenii argotici au o savoare specială datorită „noutăţii” 
lor, dar, poate în şi mai mare măsură pentru că şochează pe 
adulți şi pentru că folosirea elementelor argotice, tocmai 
prin dezaprobarea pe care o provoacă şi prin lumea 
neconformistă pe care o evocă, le dă un sentiment de 
emanticipare, de independenţă. 

Elementele argotice pot fi întîlnite: 

= în limbajul elevilor: avion — „mesaj”; baftă — 
„noroc”; bairam — „petrecere cu dans”; 
barieră — „nota cinci”; barosanul — „nota 
zece”; ghebosul — „nota doi”, a sta pe şase — 
„a păzi” etc.; 

= în limbajul studenţilor: boboc — „studentul 
anului I’; boabă — „restanţă”; a buşi — „a nu 

149 


da notă de trecere”; plopist — „nepregătit”; de 
milioane — „excelent” etc.; 

în limbajul deţinuţilor: barosan — „deţinut 
care inspiră teamă”; vătaf — „şef de poliţie”; 


borş — „sînge”; halimătură — „pîine” etc.; 

în limbajul militarilor: cocon, răcan, trupete 
— militar”; tambur — „reangajat”; a lua în 
colimator — „a lua la ochi pe cineva” etc.; 

în limbajul frizerilor: greblă — „pieptene”; 
lină — „păr”; a ciupi — „a sîngera cu briciul”; 
fript — „tuns” etc. ; 

în limbajul avocaților: bucătărie  — 


„formalități de procedură”; a rade — „a 
câştiga un proces”; înfipt — „îndrăzneţ”; 


verdeşul — „„moarte” etc.; 


în limbajul muzicanţilor: nasol — „rău; 


cerneală — „cafea”; aiureală — „somn”; nație 
— „prieten”; haidumă — „prieten” etc. 


Se susţine că cuvintele argotice au o viaţă efemeră 
din cauză că îşi pierd repede caracterul secret, devenind 


cunoscute multor vorbitori din afara grupului. Ca urmare a 


acestui fapt, unii termeni argotici dispar cu totul din uz, iar 
alţii devin elemente comune limbajului vulgar, familiar, 


pătrunzând în vorbirea curentă. 
Limbajul familiar cu cât îşi păstrează în contact cu 


argotizanţii propriu-zişi cu atît mai des şi mai sistematic la 


materialul lexical argotic. 
In ce priveşte vorbirea populară „se pare că ea merge 


mai degrabă cu limba oamenilor culți, în sensul că, se arată 

rezervată faţă de argouri. Din punct de vedere social, ţăranii 
au relaţii mai puţin strânse cu argotizanţii. 

Elementele argotice, utilizate astăzi în stilul vorbirii 
orale, familiare, se caracterizează prin expresitivitate, 
deoarece atunci când pentru prima dată le-au folosit în 
limbajul lor argotizanţii, sub imperiul stărilor afective, s-au 
străduit în mod intenţionat, să facă uz de termeni vii, 
expresivi. 

Argoul este un limbaj care se află în permanentă 
schimbare şi înnoire, tocmai pentru a face dificilă 
înţelegerea de către cei iniţiaţi. Uneori, termenii de argou îşi 
pot lărgi sfera de utilizare şi pătrund în limbajul familiar şi 
chiar în operele literare, unde sunt folosite pentru a evoca 
atmosfera ce caracterizează mediile interlope sau 
nonconformiste. În general, se consideră însă că, prin esența 
sa, argoul reprezintă un act de subversiune față de cultură şi 
limba oficială. 

5.1.1. Argoul şi jargonul- delimitări 

În plan strict lingvistic, delimitărea dintre argou şi 
jargon rămâne o problemă dificilă, deoarece „ca limbaj 
specializat jargonul pune probleme similare cu 
argoul,caracteristicile lingvistice manifestându-se mai ales 
la nivelul lexicului şi al pronunțării” [7, p. 264]. 

Argoul (în sens larg) reprezintă o sferă lexicală 
cuprinzătoare, în care se înscriu atât argoul (conceput în 
sens restrâns) ca limbaj criptic propriu celor aflați în conflict 
cu legea, cât şi jargoanele unor grupuri sociale profesionale, 
de vârstă etc. Această accepțiune a argoului dervivă din 
caracteristicile de ordin pragmatic-funcțional comune 
argoului şi jargonului: 

- ambele reprezintă limbaje ale unor grupuri 
sociale omogene şi relativ închise (infractori, 
elevi, studenţi, militari, sportivi); 

- caracterul convențional, codificat al celor două 
limbaje se explică prin intenţia vorbitorilor de a 
se izola de restul comunităţii. 

Argoul (în sens restrâns) se intersectează cu unele 
jargoane profesionale („termeni de specialitate”) şi 
presupune şi o componentă secretă. În afara zonei de 
suprapunere cu argoul, jargonul include termeni proprii, cu 
caracter specializat şi coloratură profesională (în cazul 
medicilor, sportivilor, ziariştilor, avocaților, actorilor). 

Trăsăturile lexicului argotic sunt: caracterul criptic; 
expresivitatea; ritmul rapid de înnoire. 

5. 2. Sursele argoului: 
e Împrumuturi din alte limbi 
e Metaforizarea 
e Cuvinte dialectale sau arhaice 

Împrumuturi din alte limbi. Împrumuturile din 
limbi străine au un dublu avantaj: expresivitate şi noutate. 
Argoul se prezintă ca o intersectare a unor diverse influențe: 
slavă, maghiară, turcă, greacă, țigănească etc. 

Împrumuturile de origine țigănească aparţin argoului 
răufăcătorilor; funcția lor este esențialmente criptică; 
denumesc codificat diverse tipuri de infracțiuni: solovast 
„furt de buzunare”; cioromos „furt” sau denumiri ale unor 
obiecte, acțiuni codificate etc.: abules (adu, adu-mi), 
barosan (mare), biştari (bani), blat (gazdă de hoţi), bulan 
(fesă), a ciordi (a fura), gagiu/gagică (prieten, iubit), a hali 

(a mînca), lovele (bani), a mangli (a fura), nasol (urit), 
pirnaie (puscărie), a șmangli (a fura), șucar (supărare), zulă 
(furt) etc. 

Multe cuvine sau expresii ţigăneşti reprezintă 
formule de avertizare: avelo caralo! „vine polițistul!” avelo 
mannus „vine omul!”; garău „ascunde!” 

Dinamica internă a lexicului şi „permeabilizarea” 
graniţelor dintre registrele stilistice duce la asimilarea a 
numeroase țigănisme în varianta familiară, informală a 
limbii române: benga, candriu, a ciordi, ditai, a hali, a pili 
(fam.); baftă (argotic şi fam.); gagiu, mişto, nasol (argotic). 
Unii din aceşti termeni: mişto, nasol, a şuti, a (se) şucări, a 
(se) uşchi; zbanghiu, baftă nici nu mai sunt însoțiți de 
menţiunea figănism. 

Împrumuturi din furcă și greacă — vechi, de tip 
popular, utilizate cu sensuri modificate, ce asigură caracterul 
criptic. La baza modificării semantice stă mecanismul 
psihologic. Sensului argotic i se poate găsi o minimă 
motivare (de tip denotativ şi/sau conotativ): ghiaur „țigan”; 
parlagiu  „scandalagiu”; pașa „şeful unei bande de 
infractori” (turc.);, chitră „persoană avară”; marafeţi „bani” 
(grec.). 

Din limba maghiară: gabor „polițist”; ilău „pat”. 

Din limba germană (termeni supuşi atât 
modificărilor semantice, cât şi celor fonetice): tuhaus 
„închisoare”; blat „operațiune ilicită”; șpil „şmecherie”; știft 
„rebut”, șvaițer „gestionar” 

Împrumuturile cu caracter neologic provin din: 
franceză: bonjur „buzunarul din spate a pantalonilor”; 
tapeză „amantă”; (de) pamplezir, italiană: bambina, giorno 

„de calitate superioară”; engleză: hent! „e interzis”; moni 
„bani”; șadap! „taci!” 

Metaforizarea. Conotaţia este latura cea mai 
productivă a fanteziei argotice, multe din cuvintele comune 
capătă sensuri imprevizibile în limbajul acesta special, 
mereu inventativ, pentru a nu fi înțeles decît de părtaşii unui 
mediu restrîns: bătrină (o mie de lei), boarfă (femeie de 
moravuri uşoare), bombă (cârciumă), cântăreț (traducător), 
curcan (poliţist), a înfia (a aresta), pește (protector al femeii 
de stradă), plisc (gură), streptomicină (coniac), senator 
(patron de restaurant), scobitoare (femeie slabă), sticlete 
(polițist) etc 

De cele mai multe ori apar cuvinte care nu sunt 
cunoscute dicționarului general al limbii române: creaţia 
lexicală, efemeră, desigur, îşi are rolul ei în distanțare față 
de limba comună, pentru o vreme, fiindcă „înnoirea ca şi 
fantezia lexicală” sunt carenţe de bază ale acestui sector al 
limbii: cioran (om zgârcit), baralic, (automobil), spărgoș 
(hoţ de locuinţe), carașic (obiect de mică valoare) etc. 

Argoul operează în general cu termeni privitori la 
lucruri, acțiuni, aspecte negative, camuflând realitatea dură, 
adevărată, menajând astfel şi sensibilitatea (pudică sau 
puritană), prin intervenţia unor eufemisme, a unei metafore 
pentru un detaliu șocant, repugnant: lacrimă (fraier), jovalii 
(păduchi), injecție (mită), maseur (bătăuş), mirandolină 
(țigancă), labirint (peniticniar), șuriu (cuţit), tron (WC). 

Din punctul de vedere al frecvenței şi al forţei 
expresive, metafora este figura de stil folosită cel mai des în 
argou, mai ales cea nominală şi cea verbală. Preferința 
argotizanților pentru această figură semantică a fost 

explicată de cercetători prin capacitatea ei de transpunere a 
elementelor din realitatea imediată în imagini plastice 
sugestive, satisfăcând ambele cerințe fundamentale ale 
argoului- cea criptologică şi cea expresivă. 

Se susţine că expresivitatea metaforei şi caracterul ei 
secret cresc drept proporțional cu distanţa semantică dintre 
termenul substituit (metaforizat) şi termenul substituit 
(metaforic). Cu cât zona de intersecție a sferelor semantice 
ale celor doi termeni (baza semică comună) este mai redusă, 
cu atât deodarea metaforei este mai dificilă, iar efectul 
stilistic produs de imprevizibilul asocierii este mai puternic. 

Unele elemente argotice au intrat și se păstrează în 
locuţiuni şi expresii, contribuind la reîntinerirea şi la 
regenerarea limbii: 

A arde pe cineva-a fura, a lovi; a da țeapă-a fura; a 
duce cu preşul, cu iordanul-a păcăli, a înşela; a duce cu 
muia-a zăpăci;, a face blatul-a călători fără bilet; a face mişto 
de cineva-a ironiza; a face muzică-a plânge; face nasulie-a 
face scandal; a lăsa mască pe cineva-a uimi; a lefteri pe 
cineva-a fraieri; a fi pe fază-a pricepe; a lua în colimator-a 
urmări, a supraveghea; a lua la mişto-a lua peste picior; a 
plimba ursul-a pleca; a se prinde-a pricepe; a pune pe liber- 
a da afară; a o uşchi-a fugi, etc. 

Deseori elementele  argotice formează familii 


lexicale: 
A cafti- cafi, cafleală, cajfiit(ă), caftangiu, 
cafiangioaică; 


A gagicări- gagicărit, gagicăreală, gagiu, gagică, 
A mardi- mardit, mardeală, mardit(ă), mardeiaş; 

A  miştocări- miştocăreală, mişto, miştocărit(ă), 


miştocar, miştocăreşte,; 


A nasoli- nasoleală, nasolit(ă), nasolitor, nasol, 


nasoală. 


5. 


baze: 


Cuvinte dialectale sau arhaice sunt mai puțin sau 
deloc cunoscute de toți vorbitorii: pârnaie (reg. 
„oală de pămînt”, arg. „închisoare”), calemgiu (arh., 
arg. „funcționar de cancelarie, copist”), pisar 
„polițist din serviciul judiciar”, pisanie anchetă”, 
pravilă (în expresia- referitoare la infractori- a se 
purta după pravilă „a nu mărturisi, a nu deconspira) 
etc. 

3. Procedee de formare a argoului 

Derivatele sufixale se formează de la trei tipuri de 


- cuvinte ale lexicului general, utilizate cu sensul lor 


comun: boschetar, tomberonist, viețaş; 


- cuvinte ale lexicului general, utilizate cu sensuri 


proprii argoului: maimuțar „hoț de genţi”, foițar „cartofor”; 


- cuvinte argotice propriu-zise: panacotis/pan-cotar 


„hoţ de buzunare”. 


Cele mai productive sufixe sunt cele vechi şi 


populare: sufixe care formează nume de agent: - ar: colivar, 
pleşcar, sifonar, zdrenţar; -aş: pârnăiaş, meseriaș, spărgaș; 
- an (giu): caftangiu, drogangiu;, -ac: răspândac, zvonac, 
aplaudac; - tor, -toare: agățătoare, paraditor, ciripitor; - 
ete: turcalete, trupete „militar în termen”; -eală: abureală, 


bărbiereală; - ură: sărătură, umplutură; - os (suf. adj.): 
bengos, chitros, haios, duhos; -ui (suf. verbal): a blătui „1. a 

mitui; 2. a tăcea; 3. a ascunde; 4. a fura”, a flitui, a sfănţui, 
a șmenui, a țepui. 

Sufixele augmentative atribuie şi ele conotații 
depreciative sau peiorative: -an (şi compusul său -ovan): 
porcovan, șulfan „şmecher”; -ău: chiulău, clănțău; -aş: 
ofițeraş, flecăraş, pipera „heroină”, iepuraş „informator”. 

Derivatele  diminutivale exprimă, în general, 
simpatia, afecțiunea sau admirația (reale sau simulate): - 
uță: copiuţă „„fițuică”, gagicuță; -iță: guriță ,şmecher”, 
lachiță „om prost”; - el:, decrețel, bobocel „informator ” . 

Sufixele neologice apar cu totul izolat în argou 
datorită caracterului abstract şi lipsei de expresivitate: -ist/- 
ism (notist; terist; tupeist). Majoritatea derivatelor în —ist au 
caracter figurat, dezvoltând conotații glumetțe: hornist 
„fumător”, carmolist „bețiv”, ochist, urechist; peiorative sau 
depreciative: ciolănist, farfurist, fripturist „profitor”. Sufixul 
—ism se ataşează la teme cu caracter argotic sau familiar, 
dezvoltând conotații peiorative sau glumețe şi ironice: 
limbism, manfişism şi termenul românesc echivalent 
miserupism. Sufixele —an, -ar, -giu: scârtan/scârțar; zvonar/ 
zvoner; pilaci/pilangiu; țuicar/țuicangiu. 

Compunerea de tip „tradițional”, din cuvinte întregi 
este mai slab reprezentată decât compunerea „savantă”: 
alba-neagra; neica nimeni. Compunerea de tip „savant” (cu 
sufixoide) dă naștere unor creații expresive, cu caracter 
glumeţ, construite prin analogie cu termenii literari: 
alconaut,  poponaut (model:  argonaut);  pastiloman; 
târfoman (model:  vitezoman);  ochiometru,  ochioscop; 
moftologie; cleptoclatură. 

Forţa creatoare a argoului este evidenţiată de 
numeroasele familii lexicale formate de la teme argotice: 
șucar, șucăreală, a (se) şucări, şucărit; a (se) roi, roială, 
roire, roit, roiu! 

5. 4. Dinamica argoului 

Dinamica argoului prezintă un proces de înnoire 
mult mai rapid decât cel înregistrat în alte situații ale limbii. 
Motivația constă în „uzura? termenilor în planul 
expresivității şi nevoia argotizanților de a păstra caracterul 
secret al acestui limbaj. 

Înnoirea lexicală se realizează prin apariția de 
termeni, expresii şi sensuri proprii argoului. 

Procedeul cel mai productiv de îmbogățire a 
lexicului argotic este derivarea sinonimică, prin care se 
stabileşte o relație de echivalență între sensurile figurate ale 
unor cuvinte aparținând, de regulă, aceluiași câmp lexico- 
semantic: „ochi? — alunecări, aruncători (metonimii); 
binoclu, lanterne, lentile, ocheane; faruri, felinare 
(substituiri metaforice); „gură” — două serii sinonimice (|. 
bot, cioc, clonţ, cioclonţ, plisc, pupătoare; 2. cobză, 
Jlaşnetă, flaut, goarnă, ocarină); a ciripi, a cloncăni, a 
guița, a lătra, a mârâi, pentru „a vorbi”. 

O modalitate de (pseudo)-înnoire lexicală este 
utilizarea unui semnificant vechi pentru desemnarea unui 
referent nou: bătrână a desemnat inițial „bancnotă de 100 
de dolari”, bestial, mortal, marfă, beton (pentru a exprima 
superlativul cu sens pozitiv). 

Un alt aspect al dinamicii argoului este reprezentat 
de învechirea şi ieşirea din uz a unor termeni şi expresii, 
condiționate de dispariția referentului. Unii termeni dispar 

din cauza pierderii caracterului lor conspirativ: a iordăni „a 
minţi”; gros, prinsoare „închisoare”; lovinci „bani”. 

Uneori, după o perioadă de câteva decenii, un cuvânt 
argotic abandonat poate fi repus în circulație de o altă 
generație de vorbitori: şpagă „mită,  şperţ, 
bacşiş (împrumut din rusă sau sârbă), a fost răspândit după 
Primul Război Mondial; în perioada interbelică a fost 
înlocuit prin şperț (împrumut din germană), care, ulterior, a 
fost înlocuit de ciubuc. În prezent şpagă a revenit pe prima 
poziție. 

Un aspect interesant pentru dinamica limbii actuale 
este „permeabilizarea” tot mai accentuată a graniței dintre 
argou şi limbajul familiar. Tendința de pătrundere a 
argotismelor cunoscute şi adoptate de masa vorbitorilor în 
varianta familiară a avut drept consecință pierderea 
caracterului secret al termenului de argou precum și 
îmbogățirea limbajului familiar, atît din punct de vedere 
cantitativ, cît şi calitativ. De exemplu, gagiu, gagică, mişto, 
nasol, a ciordi, bișniță (unele dintre ele marcatic dublu, ca 
argotici şi familiari. 


5. 5. Cuvintele de jargon 

Jargonul (fr. jargon) este un limbaj special folosit 
abuziv, inventat şi întrebuințat de unele categorii sociale sau 
profesii, reprezentat de elemente străine, neasimilate în 
limba română, adesea stîlcite chiar, în dorinţa expresă de a 
se diferenţia de restul vorbitorilor limbii române şi rareori 
motivat; o varietate socio-profesională a limbii specifică 
unor grupuri de persoane unite pe baza comunităţii de 
interese, preocupări profesionale, situaţie socială, vîrstă etc. 

Cuvintele de jargon n-au structură gramaticală 
proprie, ele se reduc la o serie de civinte şi expresii căutate, 
artificiale, majoritatea acestora fiind luate din limbi străine 
„la modă”. 

Trăsătura caracteristică a acestor limbaje este 
folosirea unor elemente neologice de ultimă oră, neadaptate 
şi necunoscute încă în cercuri mai largi. Uneori, vocabularul 
de jargon conţine şi elemente preluate din limba comună 
care au suferit anumite schimbări de sens. În general, 
cuvintele de jargon, ca şi cele de argou au sinonime uzuale 
în limbă, fiind folosite, deci, nu pentru a acoperi o nevoie 
lexicală, reală, ci pentru a se distinge lingvistic. 

În trecut termenul de jargon este folosit mai ales 
pentru a denumi limbajul românilor (sau al altor națiuni) 
pretins cultivați, amestecat cu vorbe străine deformate 
fonetic. Termenul jargon era folosit şi pentru a eticheta 
limba română de la mijlocul secolului al XIX-lea, cînd se 
împrumuta, fără discernămînt, un număr extrem de mare de 
cuvinte străine. Tocmai acest aspect avea în vedere A. 
Russo cînd scria: „Neputînd crede că acest jargon va putea 
învinge vreodată vestita dreaptă judecată a românului, 
neputînd crede că copii românilor vor ajunge a nu se 
înţelege cu părinţii lor, neputînd închipui că gramaticile pot 
fi mai tari decît veacurile, că sistemele vor putea dovedi 
natura, putem să nu ne îngrijim de a vedea intonarea din 
sistemele erdelene în şcolile noastre” [5, p. 144]. 

Jargonul, ca pretins limbaj select, este supus unei 
critici acerbe în teatrul lui V. Alecsandri. În piesele 
consacrate Chiriţei, este de tot ridicol acel jargon franco- 
moldav, aerul pe care şi-l dă ea, îmbrăcînd haine „de 

armazoană”, dar culmea hazului este pretenţia ei de a i se 
prezenta răvaşele „pe talger” şi aranjarea lui „monsiu Şarlă” 
ca profesor de franceză pentru neisprăvitul şi răzgiiatul de 
Guliţă, lucru constatat de G. Călinescu: „Amestecul de 
anteree şi fracuri din aceste vodeviluri, de moldovenească 
grecizantă şi jargon franco-român, de tabieturi patriarhale şi 
de inovaţii de lux occidental, dă un tablou inedit, încîntător 
pentru ochiul de azi.” 

Actualmente, există tendinţa exprimării cu prelevări 
lexicale anglo-americane, mai ales în rîndul tinerilor. 
Tendinţa este manifestată şi la nuvel fonetic, în pronunţarea 
cuvintelor româneşti în manieră engleză. De exemplu: week- 
end, display, computer, hallo, business, darling, bye-bye, 
o.k., all right etc. 

În jargon persistă şi italienisme: ciao!/, per bene, 
pizza; 

Franţuzisme: a se ambeta, a amorsa, a bria, a 
confia, a eflora, a edulcora etc. 

Majoritatea cercetătorilor susțin că elementele de 
jargon sunt inutile (malşansă „nenorocire”, a disipa „a 
risipi”) dincolo de scopul diferențierii lingvistice. Multe 
dintre ele se folosesc în mediile profesionale. Acum cîțiva 
ani au fost înființate firme pe care srie „Corpuri de 
iluminat” în locul formulei scurte şi clare „lămpi”. 

Medicii zic „venă” pentru „vînă”, „pulmoni” pentru 
„plămîni”, „cord” pentru „inimă”, „tumoră” în loc de 
„tumoare” etc. 

Marinarii resping „vapor, corabie” şi zic „navă”, 
ceea ce nu prezintă nimic condamnabil cu atît mai mult cu 
cît acest ultim termen este cunoscut de marele public; zic 

„naviga” în loc de „navighează”, „prova” în loc de „proră” 
etc. 

În limba literară scrisă şi chiar orală, se folosesc 
numeroase expresii şi locuţiuni străine, preluate în formă 
originară, care au o circulație internaţională şi exprimă 
foarte exact o idee [37, p. 25]. De exemplu: 

alma mater (lat.) — „mamă hrănitoare”; 

de facto (lat.) — „de fapt”; 

mot-a-mot (franc. ) — „cuvînt cu cuvînt”; 

post-mortem (lat.) — „după moarte”; 

se non e vero, e ben trovato (ital.) — „chiar dacă nu e 
adevărat, e bine nimerit”; 

struggle for life (engl. ) - „luptă pentru viaţă”; 

tabula rasa (lat.) — „şters cu buretele”; 

tutti quanti (ital.) — „toţi de un fel”; 

veni, vidi, vici (lat.) — „am venit, am văzut, am 
învins”. 

Folosirea acestor locuţiuni şi expresii e câteodată 
necesară, fiindcă ele au căpătat un sens specializat sau 
permit exprimarea concisă, sugestivă a unei idei, alteori, ele 
dau vorbirii un caracter livresc, nu întotdeauna binevenit, de 
aceea ar fi bine să găsim o locuţiune românească potrivită 
contextului, tendinţa unor intelectuali, de a folosi în mod 
nemotivat sinonime străine în locul cuvintelor naţionale 
pentru a distinge lingvistic sunt întotdeauna sancţionate, 
ridicularizate. 

Vocabularul de jargon are un caracter variabil, 
suferind schimbări frecvente determinate de anumite 
influenţe sau tendinţe sociale. 

Universitatea de Stat din Tiraspol este prima instituţie de 
învățământ superior din Republica Moldova, fondată la 1 

octombrie 1930. Din anul 1992 universitatea se află în 
municipiul Chişinău. Pe parcursul a 85 de ani UST a format 
la facultăţile sale peste 75 mii de specialişti, iar mulţi dintre 
ei au devenit personalități marcante în diverse domenii — 
învățământ preuniversitar şi universitar, savanţi în 
pedagogia şi economia naţională, în cultură, scriitori. 

Prin Decretul Preşedintelui Republicii Moldova, la 1 
octombrie 2010, Universităţii i s-a conferit Ordinul 
„Credinţă Patriei” clasa I. 

Durata studiilor la universitate la ciclul I este de 4 
ani pentru specialităţile duble şi 3 ani pentru 
monospecialităţi.* Studiile pot fi realizate la buget şi în bază 
de contract, cu frecvenţă la zi sau cu frecvenţă redusă, cu 


predare în limbile română şi rusă la următoarele facultăți: 
CICLUL I (studii universitare de licenţă): 


Facultatea Filologie 

specialităţi cu frecventă la zi : 

limba şi literatura română şi limba franceză; 
limba şi literatura română şi limba engleză; 
limba şi literatura rusă şi limba engleză; 
limba şi literatura română“; 

limba şi literatura rusă*. 

Specialităţi cu frecvenţă redusă: 

limba şi literatura română; 


limba şi literatura rusă. 

Facultatea Fizică, Matematică şi 
Informaționale 

Specialităţi cu frecvenţă la zi: 
informatică şi matematică; 
informatică şi fizică; 

matematică şi fizică; 

matematică şi informatică; 

fizică şi informatică; 

fizică şi astronomie; 

fizică*; 

matematică“; 

informatică*. 

Specialităţi cu frecvenţă redusă: 
fizică; 

matematică; 

Facultatea Biologie şi Chimie 
Specialităţi cu frecvenţă la zi: 
biologie şi chimie; 

chimie şi fizică; 

chimie şi biologie; 

chimie şi tehnologii informaţionale; 
biologie*; 

chimie*; 

ecologie“. 

Specialităţi cu frecvenţă redusă: 
biologie; 

biologie cu aprofundare în sanologie; 

Tehnologii 

chimie; 

securitate ecologică. 

Facultatea Geografie 
Specialităţi cu frecvenţă la zi: 

geografie şi biologie; 

geografie şi limba engleză; 

geografie şi istorie; 

geografie şi informatică; 

geografie; 

turism. 
Specialităţi cu frecvenţă redusă: 

geografie; 

turism 

Facultatea Pedagogie 

Specialităţi cu frecvenţă la zi: 

pedagogie în învățământul primar şi pedagogie preşcolară; 
pedagogie în învățământul primar şi limba engleză; 
pedagogie în învăţământul primar şi psihopedagogie; 
Specialităţi cu frecvenţă redusă: 

pedagogie în învățământul primar; 
psihopedagogie; 

pedagogie preşcolară. 


CICLUL II 


(studii universitare de masterat) 

Universitatea pregăteşte specialişti de înaltă calificare în 
cadrul celor 17 specialități. 

Ştiinţe ale educației: 

matematica — matematici moderne şi tehnologii moderne 
de instruire; 

informatica — tehnologii informaționale în instruire; 

fizica - fizică modernă şi tehnologii formative; 

chimie — chimie contemporană şi tehnologii educaționale; 
biologie — biologie modernă şi tehnologii în instruire; 
geografie — geografie şi tehnologii educaţionale; 

limbi şi literaturi — limba şi literatura română 
contemporană şi tehnologii educaționale; limba şi literatura 
rusă contemporană şi tehnologii educaţionale; 


pedagogie  preşcolară — managementul educației 
preşcolare; 

pedagogia învățământului primar -— pedagogia şi 
metodologia învățământului primar; 

psihopedagogia  -— psihopedagogia învățământului 
preuniversitar; psihologie ŞI consiliere 


educaţională; psihologia socială şi a familiei. 

Ştiinţe ale naturii: 

biologie — biologie aplicată; 

geografie — geografie economică;geografia mediului 
înconjurător. 

Servicii publice: 

turism — management strategic în turism. 

FORMARE CONTINUĂ 
Stagii de formare profesională continuă 
Matematică; 

Fizică; 

Informatică; 

Biologie; 

Chimie; 

Geografie; 

Limba Română; 

Limba Rusă; 

Educaţia Preşcolară; 
Managmentul educațional; 


Invățământul primar. 

